
NOTA AUTORULUI 


Natura sistemelor noastre de credință personală este descrisă în 
binecunoscuta poveste a orbilor şi a elefantului. Cinci orbi au dat peste un 
elefant în junglă. Unul s-a lipit de partea laterală a creaturii, altul i-a prins 
coada, al treilea i-a pipăit trompa, altul i-a apucat urechea, iar al cincilea s-a 
aplecat peste piciorul lui. Fiecare dintre orbi a luat asupra sa descrierea 
adevăratei naturi a elefantului pentru ceilalti. Primul a spus: „Adevărul este 
că elefantul seamănă foarte mult cu un perete.” Al doilea, care apucase 
coada, spunea: „Nu, greşeşti, elefantul este ca o funie.” Al treilea pipăise 
pielea de pe trompa creaturii şi o asemuise cu un şarpe. Al patrulea nu putea 
să priceapă percepțiile eronate ale celorlalți trei şi scutură urechea 
elefantului spunând: „Sunteţi nebuni cu toţii? Elefantul este ca o frunză 
uriaşă!” Şi al cincilea striga celorlalți să-l asculte în timp ce, lovea piciorul 
elefantului ca dovadă a celor spuse, „Cum puteţi să vă înşelați atât, când 
adevarul este că elefantul seamăna atât de mult cu un copac?” 


La scară diferită, fiecare dintre noi este ca unul dintre cele cinci personaje. În 
loc să stăm retraşi şi să devenim receptivi la posibilitatea ca elefantul să 
însemne mult mai mult decât ceea ce am prins în acest moment, noi ne 
concentrăm adesea mai mult pe realitatea propriilor noastre percepții. În 
încercarea de a înţelege adevărul nostru, punem prea des graniţe în jurul a 
ceea ce credem, în scopul de a ne ţine strâns de aceasta. Din nefericire, acest 
mod de abordare ne orbeşte în ceea ce priveşte pătrunderea psihologică şi 
informaţiile care au devenit adevăr pentru altcineva - adevăratele pătrunderi 
care ne-ar putea conduce chiar mai departe de-a lungul propriei căi şi 
cercetări individuale pentru a înţelege. 


În mod promiţător, va veni o zi în viitorul nu prea îndepărtat când fiecare 
dintre noi va deveni mai receptiv la a privi întregul elefant. 

NOTA EDITORULUI 


Traducerea cărții domnului Kevin J. Todeschi cuprinde 12 lecţii de 
spiritualitate extrase şi comentate, ca semnificaţii, din opera lui Edgar Cayce. 
Cartea reprezintă efortul contemporanilor americani la spiritualitatea 
planetară (din care face parte şi spiritualitatea românească). 


Atât traducătoarea acestei cărți deosebit de dificile, cât şi redactorul de carte 
şi coordonatorul lucrării, cât şi întreg colectivul care a editat în limba română 
aceasta, au urmărit respectarea de fond a intenţiilor ce transpar prin 
comunicările lui Edgar Cayce precum şi ale domnului Todeschi, profesor la 
Universitatea Atlanta de Studii transpersonale din Virginia Beach - S.U.A., 
fiind şi şeful Departamentului de Relaţii Internaţionale în cadrul Consiliului de 
Conducere al A.R.E. 


Lecţiile se referă la subiecte fundamentale ale vieții oamenilor determinante 
şi semnificative pentru nivelul de evoluţie personal ca: idealurile umane, 
identitatea sufletului cu Dumnezeu şi Forțele Creatoare, credință în 
Dumnezeu, lisus Hristos şi Duhul Sfânt, strădaniile umane de a face Voia lui 
Dumnezeu, rolul acestora, importanţa slujirii Lui şi a semenilor prin aceste 
eforturi a căror mărime este proporţională cu potenţele de a iubi. În vizita pe 
care am efectuat-o în aprilie 1997, la invitația A.R.E., am fost profund 
impresionat de profunda trăire hristică acestor oameni şi de dăruirea plină de 
iubire pentru alinarea suferințelor aproapelui, pe care au manifestat-o 
constant în relaţiile cu diferiţi solicitanţi, locali sau din alte părţi ale lumii, 
care îi abordau pentru rezolvarea unor probleme majore de viață pe care le 
aveau. Am simţit şi trăit alături de ei bucuria punerii în realitatea vieţii a 
învățăturilor Mântuitorului nostru lisus Hristos şi m-am simţit înconjurat de 
iubirea şi încrederea lor, deşi erau de religie protestantă sau anglicană, iar eu 
sunt creştin ortodox. Eforturile acestor oameni de a sluji cu iubire hristică 
altor oameni, eforturi dovedite permanent, le pot recomanda cu bucurie 
creştinească tuturor credincioşilor ortodocşi, ca un model printre alte 
modele. Am meditat tot cu bucurie creştină că în smerenia trăită şi aplicată, 
creştinii ortodocşi, în special dintre slujitorii lui lisus Hristos, am putea să-i 
ajutăm să fie, poate, mai sârguincioşi decât noi. 

Lecţiile traduse evidenţiază mai multe aspecte de iubire şi credinţă, printre 
care am menţiona: 


e Creatorul, Tatăl Ceresc, se manifestă în vieţile oamenilor datorită 
credinţei lor şi nu datorită religiei lor. Religia nu este decât forma prin care 
oamenii încearcă să înțeleagă manifestările Duhului Sfânt. 


e Acolo unde religiile se întâlnesc, acolo este Unul Dumnezeu. 


e Pe oameni nu trebuie să-i despartă nimic. Dacă nu sunt de acord cu un 
percept filosofic să-l lase de o parte în favoarea Unităţii. 


e Noi suntem suflete ce se manifestă în materialitate şi nu suntem creaturi 
fizice cu suflet (deci nu sexul, culoarea sau religia sunt importante). Duhul 
este viaţa, mintea este ziditorul iar trupul este rezultatul. 


e Fiecare ființă este o expresie a iubirii Creatorului. 


e Creatorul iubeşte şi pe cel drept şi pe cel nedrept, şi pe cel bun şi pe cel 
rău, pe cei ce au credinţă şi pe cei ce şi-au pierdut-o. 


e Rolul răbdării ca o parte a adevărului şi rolul conştientizării valorilor şi 
virtuţi lor creştine în evoluţia umană în timp şi spațiu, ca părţi ale planului 
tridimensional Divin. Se arată astfel că acesta este cauza pentru care 
răbdarea, timpul şi spaţiul sunt fără sfârşit, după cum a arătat lisus Hristos. 


Fiecare afirmaţie sau concluzie este susținută prin referiri la texte din Sfânta 
Scriptură, unde se regăsesc. 


Sublinierile aparțin redacţiei, ca şi notele adăugate (N.R.) în sprijinul 
înțelegerii mai corecte a unor texte în special ale lui Edgar Cayce, traduse 
dintr-o engleză arhaică, utilizând cuvinte ce nu mai sunt în fondul lexical al 
englezei moderne, sau cu exprimări în fraze incomplet formulate, a unor 
semnificaţii nuanţate, etc., care au făcut traducerea dificilă. Lecturile lui 
Edgar Cayce s-au scris folosind caractere îngroşate în scopul evidenţierii lor. 


Aducem mulţumiri deosebite domnului Charles Thomas Cayce, actualul 
preşedinte al A.R.E. din Virginia Beach, pentru bunăvoința şi dorința de 
colaborare arătate; domnului Kevin Todeschi personal, pentru sprijinul 
acordat Societăţii Române de Radiestezie şi mie personal, pentru finalizarea 

colaborării reciproce; domnului Glen Caldwel, doamnei Gabriela Drinovan 
pentru ospitalitatea şi sprijinul acordat în realizarea acestei lucrări; 
deasemeni tuturor celor care m-au ajutat şi ajută prin colaborarea lor la 
editarea şi înţelegerea corectă a operei lui Edgar Cayce. Aduc mulţumiri 
domnei M. Puryear coordonatoarea Grupului de rugăciune şi vindecare din 
A.R.E. Virginia Beach, pentru amabilitatea, sprijinul şi contribuţia adusă în 
realizarea unei colaborări fructuoase, creştineşti, între A.R.E. — S.U.A. şi 
Fundaţia de Inforenergetică Sfântul Apostol Andrei şi Societatea Română de 
Radiestezie din România. 


Cu toate strădaniile noastre de a respecta sensurile dorite de Edgar Cayce şi 
entităţile ce comunică prin el, se poate ca unele semnifcațţii din texte să nu fie 
foarte limpezi în traducere, în special datorită dificultății de a sesiza din unele 
fraze lacunare şi exprimări câteodată prolixe, adevăratele semnificaţii dorite 
de Edgar Cayce, fapt pentru care ne cerem iertare şi sperăm că cititorii 
avizaţi, vor contribui poate, prin scrisorile lor la C.P. 22-526 cod 71100 
Bucureşti, la precizarea adevăratelor sensuri ale unor lecturi. 


Traducătoarea cărții „Universul lui Edgar Cayce” (trei volume), Doamna 
Alexandra Dogaru, menţionează de asemeni dificultatea acestor lecturi la 
tradus. 


Mulţumim în încheiere doamnei administrator unic al tezaurului de 
manuscrise Edgar Cayce pentru amabilitatea de a fi dat o autorizaţie unică 
pentru traducerea şi publicarea în România a operei lui Edgar Cayce, pentru 
Societatea Română de Radiestezie şi Fundaţia de Inforenergetică Sfântul 
Apostol Andrei. 


După „Aurele”, sperăm ca această nouă carte despre opera lui Edgar Cayce, 
să ofere cititorilor români o imagine mai corectă asupra lumii spirituale, 
înțeleasă şi explicată creştineşte, de unul dintre cei mai iluminaţi vizionari 
spirituali moderni. Credem că ea va contribui, aplicându-i şi înţelegându-i 
conținutul, la o adevărată elevare spirituală a cititorilor români. 


C.L.C CLAUDIAN DUMITRIU 


PREŞEDINTELE FUNDAȚIEI DE INFORENERGETICĂ SFÂNTUL APOSTOL ANDREI 

PREFAŢĂ 


În septembrie 1931, un grup de oameni obişnuiţi s-au întâlnit cu Edgar Cayce, 
o persoană pe care mulţi o consideră ca fiind unul dintre cei mai mari mistici 
ai tuturor timpurilor. Deşi întâlnirea s-a făcut pentru ca fiecare dintre ei să 
lucreze mai îndeaproape cu informaţiile mediumice ale lui Cayce, niciunul din 
membrii grupului nu şi-a putut imagina impactul pe care adunările lor 
ulterioare - aproape cincizeci de întruniri pentru primele douăsprezece lecţii - 
le-ar avea asupra restului vieţii lor; de asemenea grupul nu a prevăzut nici 
efectul lucrării lor asupra vieților altor mii de oameni, chiar după zeci de ani. 


Grupul de studiu 1, după cum s-au intitulat ei înşişi, a lucrat ani în şir pentru a 
alcătui douăsprezece lucrări de spiritualitate. Începând cu lecţia „Cooperare”, 
lucrările au fost asamblate sub forma unei cărți şi publicate în 1942 ca „A 
Search for God, Book 1” (În căutarea lui Dumnezeu, cartea 1). Intenţia 
grupului a fost de a lucra cu acest material astfel încât să poată fi aplicat, 
înțeles şi chiar „trăit” în vieţile lor de zi cu zi. Speranţa lor era să aplice 
conceptele universale într-o asemenea manieră încât să aducă o adevărată 
conştientizare a Spiritului viu în viaţa de fiecare zi. Rând pe rând, ei au sperat 
că relaţiile lor cu cei din jur să fie într-un fel afectate pozitiv de-a lungul 
acestui proces. Rezultatul final a fost că aceste lecţii de spiritualitate au fost 
considerate unul din cele mai timpurii şi mai eficiente instrumente pentru 
transformarea personală introduse în Emisfera de Vest. 


Deşi a fost crescut într-o educaţie creştină, informaţiile lui Cayce sunt 
profund ecumenice. Aceste lecţii de spiritualitate, accentuează unicitatea 
întregii vieţi, iubire şi toleranţă pentru toată lumea, precum şi compasiune şi 
înțelegere pentru fiecare religie majoră a lumii. De fapt, unul dintre cei mai 
importanţi paşi către transformarea personală se ocupă de importanţa 
cultivării unei conştienţe a unicităţii noastre cu ceilalți oameni. 


Venind să împartă aceeaşi înțelegere, Grupul de Studiu 1 încheie prefața 
Cărţii 1 „În căutarea lui Dumnezeu”, cu: „Nu este nimic nou aici. Căutarea lui 
Dumnezeu este la fel de veche ca şi omul. Această carte este răspândită în 
speranţa că prin ea, în timpul încercărilor viitoare, mulţi pot zări o rază de 

lumină; că în alte inimi, poate trezi o nouă speranţă şi viziune a unei lumi mai 
bune prin aplicarea Legilor Lui în viața de zi cu zi”. 


| s-a spus Grupul de Studiu 1 fiindcă ar putea „aduce lumină unei lumi în 
aşteptare” şi că aceste lecţii ar putea fi studiate încă o sută de ani în viitor. 
Astăzi, cu decenii mai târziu, acest material a fost studiat de mii de persoane 
de toate categoriile şi religiile, permițându-le să devină mai conştienţi de ei 
înşişi prin cooperare, conştiinţă personală, credință, meditaţie şi iubire. 
Aceste grupuri de discuţie interconfesionale examinează acest material 
asupra elevării sufletului în case particulare, peste tot în lume. (Dacă sunteţi 
interesaţi să vizitaţi unul dintre aceste grupuri, vă rugăm să contactaţi A.R.E. - 
P.O.Box 595, Virginia Beach, VA 23451-0595). 


Din momentul în care lucrarea lui Cayce a fost computerizată, accesul la 
anumite informaţii este imediat disponibil în moduri în care până şi Edgar 
Cayce ar fi ezitat să le prezică. În plus, faţă de utilizarea aceloraşi resurse de 
material furnizat grupului original de studiu, acest volum prezintă o vedere 
de ansamblu a întregii părţi principale a citirilor lui Edgar Cayce asupra 
fiecăreia din cele douăsprezece lecţii. 


Multe dintre citiri discută aceleaşi subiecte ce au fost prezentate Grupului de 
Studiu 1, dar era încă înainte de 1971, când materialul era suficient indexat 
astfel încât orice subiect putea fi studiat pe o cale ce nu era accesibilă 
primilor susţinători ai lui Cayce. 


Douăsprezece lectii de spiritualitate personală este alcătuită în speranţa 
deservirii unuia sau mai multora din următoarele scopuri: ca instrument 
pentru reflectare şi studiu personal, ca un manual pentru discuţii în grupuri 
mici şi chiar ca o sursă de încurajare pentru acele momente când luptele vieţii 
par să fie mai covârşitoare decât frumuseţea ei. 


Pecetea acestui material este faptul că sugerează existenta unui scop definit 
pentru a trăi. Este, de asemenea, promisiunea că având un scop spiritual, 
putem ajunge să înțelegem acel scop. Suntem cu toţii aici pentru un motiv, 
un motiv care ne uneşte în căutarea unei moşteniri comune. Deşi putem fi 
separați prin limba vorbită, religie, tradiţii, rasă, sau chiar prin distanţe mari, 
împărțim cu toţii pământul ca pe un cămin temporar, suntem cu toţii copiii 
aceluiaşi Dumnezeu şi suntem cu toţii căutători pe cale. 

NOTE DESPRE CITIRILE LUI EDGAR CAYCE 


Citirile lui Edgar Cayce sunt indexate după numărul cazului. De exemplu, 
citirea 262-3 se referă la a treia citire a cazului 262 (care era grupul de studiu 
original). 


Nu s-a făcut nicio încercare de a modifica limbajul citirilor pentru a fi 
„diplomatic corect”. Astfel, când foloseşte o terminologie ca „natura omului”, 
Cayce nu se referă la gen; în schimb, termenul se poate aplica întregii 
tipologii umane. În plus, citirile însele par să fie bogate în terminologie 
creştină. Totuşi, Cayce a folosit adesea termeni şi fraze care nu echivalează în 
mod necesar cu utilizarea lor obişnuită. Aceste diferenţe sunt explicate în 
text. De exemplu „Hristos” se poate referi la lisus, dar este de asemenea un 
etalon al conştiinţei, care devine un drept câştigat prin naştere al fiecărui 
suflet - indiferent de denumirea religioasă a acestuia. 

CELE DOUĂSPREZECE LECȚII 


Scopul entității pe pământ, este de a se putea cunoaşte pe ea însăşi şi în 
plus în unitate cu Forţele Creatoare, de a împlini acele scopuri pentru care 
entitatea a venit pe pământ: acceptarea, credinţa, cunoaşterea astfel a 
relaţiei sale cu Forţele Creatoare. Căci El te-a numit prieten; nu servitor, ci 
un prieten, un frate, o soră. (3508-1) 


IMPORTANȚA MEDITAȚIE 
ÎN TRANSFORMAREA PERSONALĂ 


Căci, trebuie să înveţi să meditezi aşa cum ai învăţat să mergi, să vorbeşti... 
(281-4) 


Pentru nenumărate persoane, citirile lui Edgar Cayce au fost esenţiale în a le 
furniza o întreagă nouă înţelegere a relaţiilor de tip uman cu Dumnezeu. Din 
perspectiva lui Cayce, această relaţie nu este un lucru îndepărtat - sau ceva 
care este aruncat spre „viitor” - este mai degrabă o legătură personală care 
poate fi trăită chiar acum, în viața de zi cu zi: „Noi suntem copiii lui 


Dumnezeu şi El este mereu pătruns de noi!”. Meditaţia este importantă 
deoarece poate furniza mijloacele de dobândire a conştientizării acestei 


relații: 


Ce este Meditaţia? Nu înseamnă a fi dus pe gânduri, nu reverie; ci aşa cum 
îți găseşti corpurile alcătuite din fizic, mental şi spiritual, să-ţi reglezi corpul 
mental şi fizic conform sursei spirituale. Mulţi spun că nu ai conştiinţa 
faptului că ai un suflet, însă chiar faptul că speri, chiar faptul că ai o dorinţă 
pentru lucruri mai bune, chiar faptul că eşti capabil să fii trist sau fericit, 
indică o activitate a spiritului care ţine de ceva ce nu este temporal prin 
natura sa, ceva ce nu dispare odată cu ultima răsuflare, ci ţine chiar de 
sursele începutului său - sufletul - care a fost făcut după chipul şi 
asemănarea Creatorului tău. Atunci se realizează armonizarea atributelor 
fizicului şi mentalului căutând să afli relaţia cu Creatorul. Aceasta este 
adevărata meditaţie. (281-41) 

Deşi multe persoane din Vest au început să audă de meditație de abia în anii 
1960 şi 1970, practica sa a existat de mii de ani. Pentru unii, meditaţia este la 
fel de naturală ca şi rugăciunea. Este practica amuțirii fizicului şi mentalului 
nostru şi concentrarea atenţiei noastre în interior, în loc de a ne concentra 
asupra lumii materiale ce ne înconjoară. Meditaţia promovează coordonarea 
pe trei nivele: din punct de vedere fizic, începem să ne relaxăm; mental 
gândurile cele mai acerbe se domolesc şi suntem capabili să ne concentrăm 
cu scop precis; spiritual putem deveni armonizațţi şi reenergizați în prezența 
Divinităţii. Practic vorbind, fiecare din aceste nivele ne permite să tratăm 
lumea şi evenimentele cu care venim în contact cu mult mai multă eficienţă şi 
iubire. 


În mod repetat, citirile au indicat asocierea meditaţiei cu rugăciunea. Deşi ne 
putem gândi la rugăciune ca şi cum am spune lui Dumnezeu ce nevoi avem şi 
ce dorim, Cayce credea că adevărata rugăciune nu era atât o petiție pentru 
anumite lucruri, cât o expresie a dorinţei cuiva de a dobândi conştienţa 
voinţei Creatorului în vieţile noastre. Cu alte cuvinte, rugăciunea îl cheamă pe 
Dumnezeu să lucreze prin noi. Meditaţia, pe de altă parte, este îndepărtarea 
gândurilor de tot felul, astfel încât să ne acordăm din ce în ce mai mult cu 
Divinitatea. În limbajul cititorilor, ambele sunt explicate după cum urmează: 


Căci rugăciunea este implorarea pentru îndrumare, pentru înţelegere. 
Meditaţia este ascultarea Divinităţii din interior. (1861-19) 


Stabiliţi apoi anumite perioade pentru rugăciune; stabiliți anumite perioade 
pentru meditaţie. Aflaţi diferenţa dintre ele. Rugăciunea, pe scurt, este 
apelarea Divinităţii din sine, a Divinităţii din afara sinelui, iar meditaţia este 
menţinerea liniştii în trup, în minte, în inimă, ascultarea vocii Creatorului 
tău. (5368-1) 


Deşi unele şcoli de meditaţie susțin că mentalul urmează calea meditatorului 
şi trebuie astfel să fie golit, informaţiile date de Cayce sugerează că indiferent 
pe ce se insistă - fie pe meditaţie, fie pe puterea gândului în general - devine 
o fracțiune mai importantă a esenței persoanei, din punct de vedere fizic, 
mental şi spiritual. De fapt, atunci când este folosit în mod constructiv, 
mentalul este un instrument puternic care permite un mai puternic 
sentiment de relaxare şi o conştientizare a celei mai apropiate armonizări 

posibile. Din acest motiv, citirile au furnizat câte o afirmaţie pentru meditație 
care corespunde fiecăreia din lecţiile de spiritualitate. 


Potenţialul creativ al minţii umane este atât de puternic — i s-a spus primului 
grup de studiu - încât o singură persoană care s-ar concentra numai asupra 
lucrurilor spirituale ar putea deveni o „lumină către lume”, în timp ce o 
persoană care s-ar concentra doar asupra sinelui ar deveni pur şi simplu un 
„Frankenstein”. Din acest motiv, scopul este extrem de important atunci când 
se practică meditaţia. 


În cele din urmă, acest scop este de a învăţa cum să exprimăm mai bine 
lubirea Divină în interacţiunile noastre cu altcineva. În plus, citirile au sugerat 
că trebuie să se ia în serios întregul proces al meditaţiei şi să se reţină că este 
un vehicul de cultivare a relaţiei noastre personale cu Dumnezeu: 


Purifică-ţi trupul. Izolează-te de grijile acestei lumi. Gândeşte-te că ai putea 
să te întâlneşti cu Dumnezeu faţă în faţă. „Ah”, spui tu, „dar mulţi nu sunt 
capabili să-i vorbească lui Dumnezeu!”. Spui că mulţi sunt înfricoşaţi. De ce? 
Ai greşit atât de mult încât nu te poţi apropia de EI, care este întru totul 
milostiv? El ştie dorinţele şi nevoile tale şi ţi le poate împlini doar atunci 
când tu îţi atingi scopurile înlăuntrul tău. Apoi, purifică-ţi trupul din punct 
de vedere fizic. Sfinţeşte-ţi trupul după legile date la început, căci mâine 
Domnul s-ar putea să vorbească cu tine aşa cum un părinte vorbeşte 
copiilor săi. Află că trupul tău este templul Dumnezeului viu. Acolo a 
făgăduit El că te va întâlni! (281-41) 


Cu acestea în minte, oricine poate avea un timp de meditaţie, urmând câteva 
etape simple. Mai întâi, aşezaţi-vă într-o poziţie confortabilă. Este cel mai 
bine probabil să staţi pe un scaun, ţinând coloana dreaptă, tălpile picioarelor 
lipite de covor şi ochii închişi. Găsiţi un loc confortabil pentru mâini, fie 
ţinându-le pe genunchi, fie pe lângă corp. Pentru a ajuta la o revărsare 
armonioasă de energie peste întreg corpul, citirile au recomandat ţinerea 
palmelor pe picioare sau lipite de stomac. Respiraţi adânc şi rar de câteva ori 
şi începeți să vă relaxaţi. Inspiraţi aerul adânc în plămâni, ţineţi-l acolo pentru 
o clipă şi apoi expiraţi uşor. 


Cercetaţi mental tensiunile şi contracţiile evidente din corp. Încercaţi să vă 
detensionaţi prin respiraţii adânci, imaginându-vă că zona respectivă este 


12 


DOUĂSPREZECE LECȚII DE SPIRITUALITATE PERSONALĂ 


relaxată, sau masaţi uşor orice încordare, cu vârfurile degetelor. Când vă 
simţiţi mai confortabil şi mai liniştit decât atunci când v-aţi aşezat, sunteţi 
gata să începeţi. Dacă doriţi, citirile lui Cayce au recomandat un exercțiu de 
respirație care să ajute la o relaxare şi armonizare de nivel mai ridicat. Foarte 
simplu, acesta este după cum urmează: 


Mai întâi respiraţi uşor prin nara dreaptă (acoperind nara stângă şi ţinând 
gura închisă), apoi ţinând strâns amândouă nările expirați pe gură. Repetaţi 
aceasta de trei ori. 


În al doilea rând, cu gura închisă, inspirați uşor prin nara stângă (acoperind 
dreapta), apoi acoperiți stânga şi expiraţi prin dreapta. Repetaţi şi aceasta, de 
asemenea, de trei ori. 


Când aţi încheiat exerciţiul de respiraţie, începeţi să vă concentrați atenţia 
asupra unui singur gând plin de calm şi linişte. 


În loc să vă gândiţi la ce s-a întâmplat la serviciu sau la ce mai aveţi de făcut 
pentru restul zilei, încercaţi să vă focalizați atenţia asupra unui singur gând 
cum ar fi „Sunt liniştit” sau „Voi fi liniştit şi relaxat”. Puteţi folosi de asemenea 
un verset din Biblie (cum ar fi Psalmul 23 sau rugăciunea Tatăl Nostru) sau un 
gând cu încărcătură spirituală cum ar fi „Dumnezeu este lubire”. Aceste 
gânduri se numesc de asemenea afirmații. 


Prima „etapă” a meditaţiei în curs implică gândirea asupra mesajului 
afirmației făcute. Într-unul din exemplele citate mai sus, vă puteţi gândi la 
cuvintele: „sunt liniştit”. După câteva clipe de gândire la aceste cuvinte, 
trebuie să fiți capabili să treceţi la o a doua etapă a meditaţiei, care este 
perceperea semnificației dincolo de acele cuvinte. De exemplu, puteţi 
continua să spuneţi cuvintele „sunt liniştit”; totuşi, perceperea a ceea ce se 
află dincolo de aceste cuvinte poate fi cu mult mai relevantă decât cuvintele 
însele. În această a doua etapă, încercaţi să păstraţi percepţia în tăcere cu 
atenţie, fără a avea nevoie de cuvintele afirmației. 


Reveniţi uşor la concentrarea asupra cuvintelor din afirmaţie, ori de câte ori 
mintea începe să se abată. 


Trebuie deci să începem gândindu-ne la cuvintele afirmației şi apoi să 
încercăm să ne concentrăm asupra lor trăind dincolo de ele. 

Nu vă lăsaţi descurajat când vă surprindeţi gândindu-vă mai mult la distracţii 
decât să vă fi concentrat asupra afirmației. Vă va lua timp să ajungeţi la 
capacitatea de a rămâne concentrat asupra unui singur gând. Oriunde ați fi, 
acordați-vă între 3 şi 15 minute pentru a încerca să păstraţi în tăcere, în gând, 
afirmaţia. 


Perioade mai lungi de meditaţie vor deveni normale după ce veţi fi căpătat o 
oarecare experienţă. Pentru a încheia meditaţia, trimiteţi în mod conştient 
gândurile dumneavoastră bune sau rugăciunile către alți oameni sau dedicați- 
le unor situaţii din viața dumneavoastră. Acesta este momentul în care vă 
puteți desface palmele pentru a permite energiilor declanşate ca urmare a 
meditaţiei să curgă prin ele. 


Dacă v-aţi concentrat asupra liniştii, încercaţi atunci să trimiteţi un sentiment 
de linişte unei persoane la care ţineţi. Din momentul în care începeţi să 
practicați zilnic meditaţia vă va fi mai uşor şi veţi putea observa că 
sentimentul de linişte interioară din timpul meditaţiei va începe să se 
prelungească pe o mai mare parte a zilei. 


Uneori pot apărea anumite senzaţii fizice în timpul meditaţiei: prezenţa unei 
energii de-a lungul coloanei vertebrale, mişcări uşoare circulare sau laterale 
ale capului şi gâtului, etc.. Aceste senzații sunt pur şi simplu un rezultat al 
mişcării energiei (adesea numită „kundalini” sau chiar „energie spirituală”) 
care apare prin centrii endocrini ai corpului: gonade, celule interstițiale, 
suprarenale, timus, tiroidă, epifiza şi glanda pituitară. 


Prin practica obişnuită a meditaţiei, puteţi începe să vă vindecaţi pe 
dumneavoastră înşivă pe mai multe nivele. În momentul în care vă 
concentrați pe o afirmaţie pozitivă puteţi constata că obiceiurile 
dumneavoastră şablon, negative, vor începe să se schimbe pentru a fi mai 
mult în concordanță cu afirmaţia dumneavoastră pozitivă. Atunci când 
practicaţi liniştea meditației prin relaxarea corpului fizic şi prin reducerea la 
tăcere a mentalului conştient, puteţi lăsa deoparte toate grijile zilnice pentru 
o clipă şi încerca armonizarea dumneavoastră înşivă cu partea spirituală a 
celui care sunteţi cu adevărat. De fapt, meditaţia este pur şi simplu 
armonizarea minţii şi trupului cu sursa sa spirituală. 

Meditaţia te goleşte de tot ce împiedică forţele creatoare să circule de-a 
lungul canalelor normale ale corpului fizic pentru a fi răspândite prin acei 
centri şi surse care creează activitățile omului pe plan fizic, mental şi 
spiritual; făcută corespunzător, cel ce o practică trebuie să devină mai 
puternic din punct de vedere mental şi fizic, căci nu aceasta i s-a dăruit? A 
devenit el puternic din hrana primită timp de mai multe zile? Nu a fost acest 
lucru dăruit de EI, cel ce ne-a arătat Calea: „Am avut hrană despre care voi 
nu ştiți?”. Aşa cum ne epuizăm, tot aşa se întâmplă şi cu omul în întregul 
său, se goleşte fizic şi mental şi intrând în tăcere şi din tăcere în meditaţie, 
cu o mână curată, un trup curat, o minte curată, putem primi forţa şi 
energia potrivită fiecăruia, fiecărui suflet, pentru o activitate mai vastă în 
această lume materială. (281-13) 


Atunci când petrecem un timp în fiecare zi pentru a ne îndepărta de 
nenumăratele griji cu care se pare că suntem bombardațţi, putem începe să 
restabilim o conştientizare a propriei naturi spirituale. Într-o anumită privinţă, 
rugăciunea înseamnă a-i vorbi lui Dumnezeu, pe când meditaţia poate fi ca o 
ascultare a acelei părţi din ființa noastră care este în continuă comunicare cu 
Divinitatea. 


Cea mai importantă relație pe care o împărtăşim cu toţii, este cea pe care o 
avem cu Dumnezeu. Explorând această relație, ajungem să ne cunoaştem pe 
noi înşine precum şi legăturile create între Unul şi celălalt. Una din cele mai 
folositoare căi prin care putem ajunge să cunoaştem această relaţie este 
aceea a practicării meditaţiei. 


Notă: La începutul fiecăreia din următoarele douăsprezece lecţii veţi găsi un 
SUBIECT DE MEDITAȚIE destinat a vă ajuta să vă detaşaţi de materie. Este 
recomandat ca dumneavoastră să memoraţi fiecare acest subiect şi să-l 
folosiți în meditaţiile personale pe timpul explorării acestei lecţii. 

LECȚIA ÎNTÂI 


COOPERARE 


Darurile sunt felurite, dar au acelaşi Duh. Şi felurite slujiri sunt, dar acelaşi 
Domn. Şi lucrările sunt felurite, dar este acelaşi Dumnezeu care lucrează 
toate în toţi. [Corinteni | 12,4-6] 


(N.R. De consultat în continuare: 7-13; 25-31; 13,1-8) 


SUBIECT DE MEDITAȚIE 


Nu voia mea ci Voia Ta, O Doamne, facă-se cu mine şi prin mine. Îngăduie- 
mi să fiu mereu o cale de binecuvântare, astăzi, acum, pentru cei pe care îi 
voi întâlni astăzi. Îngăduie ca toate faptele mele să fie ceea ce Tu ai vrea să 
fac, aşa cum chemarea spune: „lată-mă, trimite-mă, foloseşte-mă”. (262-3) 


INTRODUCERE 


Prima lecţie - aşa cum a fost dată - învaţă ce înseamnă a coopera în mintea 
cuiva, în felul propriu lui Dumnezeu; căci după cum fiecare se va pregăti 
meditând zi şi noapte la "Ce voieşti Tu, Doamne, ca eu să fac?" şi răspunsul va 
fi hotărât, clar, pentru fiecare ... „căuta-vor ei în numele Lui ...” (262-1) 


Când unii devin interesaţi în a aloca mai mult timp şi energie pentru 
spiritualitatea proprie, ei se pot gândi la meditaţie, sau la rugăciune, sau la a 
deveni mai implicați în credinţa lor sau într-o anumită religie. Evident că 
fiecare din aceste activităţi poate fi extrem de importantă în a ajuta la 
conştientizarea prezenţei Duhului Sfânt (N.R. în viețile noastre). 


Ceea ce poate fi surprinzător în modul de abordare a transformării personale, 
în citirile lui Edgar Cayce, este faptul că sugerează unul dintre primii paşi în 
adevărata înțelegere a moştenirii noastre ca fiinţe spirituale, printr-o lecţie 
intitulată „Cooperare”. 

Evident că fiecare dintre noi crede că ştie ce înseamnă cuvântul cooperare şi 
prea iute putem crede că nu mai este nimic de învăţat în această privință. Se 
pare că este destul de vizibil faptul că ştim sau nu să cooperăm cu o altă 
persoană. Totuşi, din perspectiva lui Cayce, cooperarea nu înseamnă pur şi 
simplu a încerca să lucrezi cu o altă persoană; ci mai degrabă un fel de a fi 
care să lase deoparte problemele zilnice, motivațiile şi dorinţele personale, 
astfel încât Dumnezeu să ne poată folosi ca pe nişte "căi de binecuvântare" 
pentru ceilalţi. 


Poate că mai mult ca orice altceva, premiza pregătirii noastre înşine astfel 
pentru ca Duhul Sfânt să curgă prin noi, este ceea ce se apropie de definiția 
dată de citiri pentru cooperare: 


Căci aşa cum v-a fost dat adesea dintru' început, luaţi aminte că Domnul, 
Dumnezeul vostru, este UNUL! Luaţi aminte ca energia voastră, munca 
voastră să înceapă mai întâi prin a coopera spre a fi acea cale prin care 
Slava lui Dumnezeu să poată fi manifestată pe pământ! (262-92) 


DINAMISMUL COOPERĂRII 


În mod individual sau colectiv, avem un teribil impact asupra situaţiei noastre 
actuale şi asupra a tot ce ne înconjoară. Când interacționăm unul cu celălalt 
fără cel mai mic gând de cooperare, creem de fapt dizarmonie în vieţile 
noastre şi în lumea noastră. Cu alte cuvinte, o atitudine necooperantă față de 
o singură altă persoană afectează întreaga planetă. (N.R. cu iubire, fermitate 
şi credință). 


Deşi la început ar putea fi greu de înţeles, ca o analogie, putem arunca o 
privire asupra corpului uman. Când oricare din părțile sistemului fizic este 
bolnavă, sau fracturată, sau slăbită, afectează de fapt funcționarea întregului. 
În aceeaşi manieră, fiecare dintre noi este o parte integrantă a întregii lumi şi 
gândurile, sentimentele şi faptele noastre au un impact asupra tuturor 
celorlalţi. În limbajul citirilor: 


Deşi pot fi multe apropieri, cooperarea în tot ceea ce facem - ca şi în 
Univers - aduce armonie în activitatea universală; astfel cooperarea între 
oameni aduce armonie şi pace în timp ce egoismul, ambiția şi mândria 

deşartă, slăbiciunea aduc dizarmonie, provocând tulburări, războaie, 
conflicte. (1297-1) 


Lucrând în cooperare, avem posibilitatea de a afecta pozitiv toată 
materialitatea. Citirile afirmă că există principii universale de armonie şi 
unitate care încearcă să se manifeste în cea de-a treia dimensiune. Nimeni nu 
poate face excepţie. 


Această manifestare este posibil a avea loc prin noi în măsura în care ne vom 
strădui să devenim canale prin care Duhul Sfânt să poată curge. 


Cooperarea este un pas necesar în înfăptuirea acestui lucru. Fără cooperare, 
dizarmonia şi haosul domnesc în lumea ce ne înconjoară. În unitate, totul 
devine posibil. De fapt, într-o citire (262-4), primului grup de studiu i s-a spus 
că prin cooperare se înfăptuieşte armonia şi „armonia promovează pacea; 
pacea promovează înţelegerea; înțelegerea promovează iluminarea”. 


Din perspectiva lui Cayce, gândurile sunt la fel de puternice ca şi faptele, prin 
potenţialul lor creator. Din acest motiv, atât mintea cât şi trupul, sunt 
necesare pentru o adevărată cooperare. Cooperarea la nivel mental se ocupă 
de unitatea scopurilor. Cooperarea la nivel fizic implică o armonie a activităţii. 
Este necesară, de asemenea, cooperarea în noi înşine, la fel de mult ca şi 
cooperarea cu cei din jur, pentru realizarea oricărui efect sau pentru 
împlinirea oricărui scop. Ni se spune că „fără acea cooperare din toată inima 
cu unitatea gândului şi scopului, indiferent de poziţie, condiţie, de legătura 
dintre unul şi celălalt, nu ne putem aştepta la rezultatul dorit”. (254-42) 


Astfel, adevărata cooperare declanşează o unitate a gândului, o unitate a 
scopului şi o unitate a rezultatului. Aceasta permite manifestarea legilor şi 
preceptelor Creatorului pe pământ - legi care sunt moştenirea noastră 
naturală. 


Suntem responsabili pentru noi înşine, precum şi pentru contribuţia adusă 
întregului. Fiecare gând, fiecare dorinţă, fiecare faptă a noastră poate să nu 
ajute, dar îl influenţează pe celălalt chiar pe cineva de cealaltă parte a lumii. 
Prin cooperare devenim conştienţi de această interconexiune dintre unul şi 
altul. Adevărata cooperare nu se face în propriul interes, ci mai degrabă 
pentru un avantaj al întregului. 

Cooperarea înseamnă a te oferi pe tine însuţi pentru a fi o cale pentru fapte 
şi gânduri; căci aşa cum rând pe rând, percept după percept, totul vine prin 
dăruirea de sine; căci cel ce-şi doreşte viaţă trebuie să dea viaţă, cei ce-şi 
doresc iubire trebuie să fie ei înşişi iubitori, cei ce doresc să aibă prieteni 
trebuie să fie prietenoși, cei ce doresc cooperarea trebuie să coopereze prin 
dăruirea de sine pentru scopul ce trebuie înfăptuit - fie să-i aducă la lumină 
pe alţii, fie să le aducă forţă, sănătate, înţelegere, toate acestea sunt una în 
El. (262-3) 


În această privință, cooperarea nu este atât o acțiune de consens, pe cât una 
de altruism, de dezinteres pentru sine. Nu este o înjosire, ci mai degrabă 
alegerea intenționată de a te folosi pe tine însuți ca mijloc de a ajuta pe 
altcineva. În ultimă instanţă, cooperarea este cel mai bine exprimată printr-o 
atitudine de a-i sluji cu iubire pe ceilalţi. 


COOPERARE CA ŞABLON AL CONŞTIINŢEI 
(stări de conştiență) 


Există în fiecare din noi un şablon al perfecțiunii în stare latentă, aşteptând 
pur şi simplu să fie trezit prin folosirea propriei noastre voințe. În momentul 
în care ne deschidem minţile, inimile şi sufletele pentru a deveni căi de 
binecuvântare, armonie şi cooperare, ne armonizăm în mod natural cu acest 
şablon interior al deplinătăţii. Din perspectiva lui Cayce, această realizare a 
deplinătăţii a fost poate cel mai bine exemplificată în viaţa lui lisus, un copil al 
lui Dumnezeu (ca şi noi) care a uitat de Sine şi a făcut ca fiecare gând al Său şi 
faptă a Sa să fie în armonie cu ceea ce era mai bun în lăuntrul Său. Făcând 
aceasta, lisus a primit „Conştiinţa Hristică” şi a devenit etalon pentru 
împlinirea spirituală a fiecărui suflet de pe pământ. 


Această Conştiinţă Hristică a fost mai apoi descrisă ca fiind „starea de 


e yey a 


prin voință, a unicității sufletului cu Dumnezeu” (5749-14) iar manifestarea 
Sa este în definitiv destinul fiecărui suflet. 


De cele mai multe ori, când sunt auziți termenii „Hristos” sau „lisus”, imediat 
pot apărea noţiuni preconcepute datorate educaţiei sau fundamentului 

religios. De-a lungul istoriei, perspectivele pe care lumea le-a avut asupra 
vieţii şi învățăturilor lui lisus au variat, fiind adesea chiar în dezacord cu 
acestea. Unele persoane implicate în aşa zisele filosofii „new age” sau în 
studii religioase comparative, au decis uneori că lisus a fost „doar un 
învăţător”. A fost El doar un profet? Alţii au decis chiar să-L şi nesocotească. 
Membrii credințelor necreştine au ignorat viaţa şi preoția Sa. A fost El doar 
un om care a făcut blasfemii crezându-se Dumnezeu? Se poate ca unii să fi 
spus: „Ei bine, creştinii au fost cruzi cu mine şi deci lisus nu mă interesează”. 
Chiar şi printre cei ce-şi spun creştini nu există un acord comun complet în 
privinţa Divinităţii Sale. Disensiunile asupra semnificaţiilor vieţii Lui şi preoţiei 
Sale au avut ca rezultat apariţia a duzine de fracțiuni religioase, acuzaţii de 
erezie sau deturnări de la credinţă şi nenumărate războaie. 


A fost El unicul fiu al lui Dumnezeu? A fost El un Dumnezeu care S-a făcut om, 
sau a fost mereu Dumnezeu? Acestea şi multe alte întrebări abundă. Totuşi, 
materialul lui Edgar Cayce oferă o perspectivă ce ne arată că există o cale de a 
privi viaţa lui lisus într-o manieră care nu ne dezbină, ci mai degrabă unifică 
rasa umană. De fapt, pentru cei mai mulți dintre noi, indiferent de religie - fie 
că ne spunem creştini sau evrei sau musulmani sau budişti sau hinduşi sau 
chiar agnostici - lisus pe care-L purtăm în noi nu este neapărat lisus din citirile 
lui Edgar Cayce. 


În esenţă, citirile îl prezintă pe lisus ca pe „Fratele nostru mai Mare”, un suflet 
care a venit să arate fiecăruia dintre noi calea de întoarcere la Sursa noastră 
spirituală printr-o manifestare perfectă a legilor Creatorului. O parte a 
misiunii Lui a fost să dovedească pe deplin conştienţa vie a sufletului pe 
pământ - ceea ce fiecare dintre noi va trebui în definitiv să facă. 


În ultimă instanţă, toţi vom fi nevoiţi să dovedim acelaşi şablon în vieţile 
noastre prin slujire şi iubire necondiționată. Viaţa lui lisus, de slujire a 
celorlalţi, constituie un exemplu pentru întrega umanitate. Astfel afirmă una 
din citiri: Căci Stăpânul lisus, însuşi Hristos, este etalonul fiecărui om de pe 
pământ, fie el arian sau evreu, part sau grec. Căci toți avem un etalon, fie 
că-l numim astfel sau nu; dar nu există sub soare un alt nume prin care 
oamenii să poată fi salvaţi de ei înşişi. (3528-1) 

Astfel, adevărata cooperare permite acestei conştiinţe a slujirii aproapelui - 
aceeaşi conştiinţă care s-a manifestat în Fratele nostru mai Mare, lisus - să 
lucreze prin noi. Citirile au numit aceasta a te învălui în Hristos: 


Pe cât ne deschidem inimile, minţile şi sufletele pentru a putea deveni căi 
de binecuvântare pentru alţii, pe atât ştim ce vrea Hristos, Cel ce a luat 
asupra Lui păcatul lumii. Să facem şi noi asemenea Lui, în mica noastră 
sferă, să luăm asupra noastră păcatele lumii. (N.R.: acceptând şi 
abandonându-ne lubirii lui şi credinţei în EI). 


Bucuria, pacea, fericirea ce pot fi ale noastre, constau în a le face pentru 
alţii. Căci dobândirea şi înțelegerea legilor unei vieți drepte în toate 
ipostazele ei, realizează armonizarea sufletului cu Forțele Creatoare, care 
sunt ale conştiinţei Sale. Astfel putem avea acea conştiinţă, punând în 
acţiune ceea ce ştim. (262-3) 


CUM AM PUTEA PUNE COOPERAREA ÎN PRACTICĂ? 


Din moment ce cooperarea este alegerea de a deveni o cale de 
binecuvântare pentru lumea ce ne înconjoară, cât de bine facem aceasta? 
Dacă ar fi fost să devenim subit conştienţi de toate gândurile păstrate în 
minte ar creea ele cel mai adesea o atmosferă de pace, armonie şi 
înțelegere? Sau gândurile noastre ar stârni furie, conflicte şi neînțelegere? 
Cât de des ne amintim în timpul activităților noastre să punem pe primul plan 
nevoile altora, înaintea propriilor necesități? Cultivarea conştientizării 
interacțiunilor noastre cu ceilalți este una din cele mai bune oportunități pe 
care le putem avea pentru a ne vedea atât slăbiciunile cât şi forţele proprii ce 
ies la iveală sub ochii noştri. De fapt, citirile afirmă că fiecare din noi învață 
cel mai bine despre el însuşi prin interacțiunea cu alte persoane. 


Conştientizarea a cât de bine facem în încercarea de a manifesta cooperarea 
în viețile noastre, este o parte integrantă a descoperirii cine suntem precum 
şi ce trebuie să învăţăm. 


Determinaţi ţintele şi scopurile. Scopul trebuie să fie altul decât glorificarea 
capacităţilor cuiva, darurilor unei persoane sau dorințelor şi speranţelor 
proprii - ci mai degrabă ca oamenii să devină, prin această cooperare a 

altora, o cale mai largă şi mai deschisă pentru binecuvântări şi 
binecuvântările să vină de la Dumnezeu! (254-57) 


În relaţiile noastre cu alţii, ori de câte ori alegem uitarea motivelor personale 
şi a intereselor meschine, cooperarea poate fi un rezultat natural. 
Cooperarea este consecința conştienţei, slujirii, sacrificiului de sine şi 
armonizării. De fapt, poate fi pur şi simplu diferența dintre a căuta ceea ce 
avem în comun cu ceilalți, decât ceea ce ne diferențiază. Sfârşitul comun care 
ne uneşte intră în întregime în responsabilitatea noastră, a unuia față de 
celălalt. 


Într-un mod destul de interesant, Cayce credea că fiecare persoană din vieţile 
noastre există dintr-un motiv constructiv exact aşa cum şi noi existăm pentru 
ei: 


„.„ fi gata să îndeplineşti scopurile pentru care unul este dependent de altul. 
Căci există o armonie a dorinţei ce produce o continuă căutare pentru a se 
exprima, nicidecum prin reacții combative! Căci acolo unde există dorința 
de autoafirmare, apar în prim plan egocentrismul şi egoismul, ca ceea ce noi 
cunoaştem în mod obişnuit ca autoprotecţie - care este o primă lege. Dar 
atât timp cât acea armonie este corect menţinută, tot atât există şi acea 
preocupare minunată pe care ar trebui să o cunoaştem cu toţii. Ca lumea să 
cunoască vreodată ce este mai bun pentru ea, atunci trebuie să-şi 
însuşească cooperarea! (759-13) 


În timp ce învăţăm să dăm expresie la tot ce este mai bun în noi, dăruind 
celorlalți un sentiment de speranţă, de pace şi de înţelegere, permitem unei 
părți din Forţele Creatoare să intre în vieţile lor prin noi. 


Dintr-un punct de vedere practic, cum am putea începe cel mai bine în cazul 
în care am avea o neînțelegere cu cineva? Poate că ar fi cel mai simplu să 
înlocuim gândurile noastre negative cu unele pozitive. Am stat noi oare 
vreodată să reflectăm că până şi cel mai mare duşman al nostru are un foarte 
bun prieten? Ce calitate pozitivă există în acea persoană pe care nu am fost 
capabili sau nu am vrut s-o vedem? Decât să gândim rău despre o persoană 
cu care am avut neînțelegeri, mai bine să descoperim dacă nu cumva există 
ceva mai bun de spus. Poate că am putea să ne abatem din drumul nostru 
pentru a face un act de caritate pentru cineva aflat în suferință. Ce ar trebui 

să facem sau să gândim, pentru acel ceva care într-un fel a fost neglijat 
anterior? Sfatul citirilor este de a practica în permanenţă gândurile şi faptele 
bune chiar şi pentru cei care ar putea să ne rănească. Trebuie să începem să-i 
tratăm pe cei din jurul nostru exact aşa cum noi dorim să fim trataţi (şi să se 
gândească despre noi). Numai prin aceasta vom putea găsi pacea interioară 
ce vine odată cu adevărata cooperare. 


Căci aşa cum ţi-a fost dat, fă astăzi ceea ce ştii mai bine să faci, cu gândul 
cât mai puţin la ziua de mâine şi mâine ţi se va da ce ai de trebuință. Cum 
dăruieşte El: „Pâinea noastră cea de toate zilele, dă-ne-o nouă astazi ...”, nu 
numai material ci şi mental şi spiritual. „Şi ne iartă nouă greşalele noastre, 
precum şi noi iertăm greşiţilor noştri.” Şi astfel putem vedea cooperarea, 
iubirea frățească, răbdarea, îndelunga suferință, bunătatea, tandreţea, 
venind ca experienţe manifestate în inimile, minţile şi vieţile celorlalţi. Şi 
acestea sunt roade ale spiritului de adevăr. Apoi, întâlnind toate acestea zi 
de zi, vei constata că au devenit nu doar nişte trepte ce trebuie păşite de 
tine însuți, ci scara succesului în adevăr, pe care alţii o pot escalada. Nu poţi 
cere altora ceea ce nu faci tu însuţi. Trebuie astfel ca ceea ce propui să şi 
faci - în trup, în minte, în suflet. (165-26) 


Prin procesele noastre de gândire pozitivă, putem pune în practică adevărata 
cooperare cu ceilalți. lubirea zămisleşte iubire. Dacă ne dorim prieteni, 
trebuie să fim prietenoşi. Dacă dorim să fim iubiţi, trebuie să fim iubitori. 
Orice dorim să trăim în propria noastră viaţă, trebuie ca mai întâi să dăruim 
celorlalți. Dacă dorim armonie şi cooperare în trăirile noastre, trebuie să 
încercăm să le dăruim altora. 


Fiinţa trebuie să se autoproiecteze în mai mare măsură pentru a sluji pe 
alţii, amintindu-şi că a deveni egoist, egocentrist, autosatisfăcut, înseamnă 
deprecierea Duhului ce se manifestă înlăuntru, căci numai în cooperare cu 
Duhul interior, sinele poate fi amplificat, purificat, liniştit, preamărit! (2675- 
4) 


Când nevoile altora depăşesc interesul personal, cooperarea va fi un rezultat 
natural. Trupurile şi minţile noastre vor funcționa mai bine, deoarece intenţia 
noastră va fi înspre binele general. Voia Creatorului, care caută mereu să se 
împlinească prin copiii Lui, îşi va găsi exprimarea pe pământ. În scopul de a 
coopera cel mai bine: 

Să faci în toate, tot ce mâinile tale găsesc de făcut. Lasă acest suflet să 
viețuiască în tine, aşa cum a viețuit în El, „Facă-se Voia Ta, precum în cer, 
aşa şi pe pământ.” Să faci din tine o cale de binecuvântare pentru cineva; 
astfel binecuvântările Lui vin către tine, ca individualitate, ca parte 
integrantă a grupului. „Cei ce vor căuta fața Mea, o vor găsi”. (262-3) 


Adevărata bucurie şi fericire poate fi găsită numai în a sluji. Să începem să 
căutăm esenţa cooperării pe care Creatorul a pus-o în fiecare din noi. 


CONCLUZIE 


Indiferent de ce fel de cooperare căutăm, fizică, mentală sau spirituală, este 
nevoie de fapte din partea noastră, pentru ca aceasta să se înfăptuiască. În 
scopul de a ne aduna pentru o cauză comună, trebuie să încercăm să fim uniţi 
în faptele noastre. Trebuie să începem să realizăm că nevoia cuiva este cel 
puţin la fel de importantă ca şi a noastră. În lumea fizică sau materială, 
cooperarea concurează cu altele în orice acţiune sau efort. 


În lumile mentală şi spirituală, interesele personale sunt date de o parte, 
devenind un ajutor către cei din jurul nostru. Putem experimenta punerea în 
practică a cooperării, prin a fi de ajutor altcuiva, prin punerea în prim plan a 
nevoilor celorlalţi, înaintea celor proprii. Ori de câte ori ne ajutăm unul pe 
celălalt, constatăm că funcționăm ca nişte „căi de binecuvântare”. Acționând 
astfel, vom aduce bucurie şi fericire celor din jurul nostru şi vom manifesta 
iubirea lui Dumnezeu pentru copiii Lui de pe pământ. 


Întrebare: Este cooperarea un rezultat natural atunci când egoul se pierde 
în ideal? 


Răspuns: Aceasta este o consecință naturală a  autoservirii, a 
autosacrificiului, a tulburării de sine întru El. A fi calea, înseamnă 
cooperare. A fi o binecuvântare este cooperarea în fapte. În orice stadiu de 
fiinţare înfăptuiţi aceasta pe baza poziției acestora şi înălțaţi-vă, ridicându- 
vă privirea şi aceasta este cooperarea. (262-3) 


Cooperarea înseamnă a te oferi spre a fi mijlocitor de fapte, precum şi cale de 
gânduri. În vieţile noastre de zi cu zi putem face bilanţul gândurilor şi faptelor 
noastre şi să vedem dacă viaţa noastră este în concordanţă cu dorința de 

cooperare a sufletului. Aceasta nu se poate face dintr-o dată, ci mai degrabă 
pas cu pas, aici un pic, dincolo un pic, rând pe rând, percept după percept. 


Din momentul în care vom pune în practică tot ceea ce ştim despre 
cooperare, prin gândurile şi faptele noastre, prin a fi mai blânzi, mai 
răbdători, mai smeriţi, o pace interioară va sălăşlui în noi. 


În final vom realiza că adevărata cooperare înseamnă pur şi simplu a fi o cale 
pentru binecuvântările Lui pe pământ. 

LECȚIA A DOUA 


CUNOAŞTE-TE PE TINE ÎNSUȚI 


Ei nu sunt din lume, precum nici Eu nu sunt din lume .. [loan 17,16] 


SUBIECT DE MEDITAȚE 


Tată, aşa cum noi căutăm să vedem şi să cunoaştem Faţa Ta, fie ca fiecare 
dintre noi, ca individualităţi şi ca grup, să ajungem să ne cunoaştem pe noi 
înşine, deşi ni s-a făcut cunoscut că noi, ca Lumini întru Tine, putem oferi o 
mai bună înţelegere a Duhului Tău în această lume. (262-5) 


INTRODUCERE 


Care este atunci scopul intrării unui suflet în manifestări materiale? La 
începuturi, sau în activităţile în care sufletul s-a manifestat individual în 
scopul devenirii ca însoțitor al Forţelor Creatoare sau Dumnezeu, ori 
devenind întregul trup al lui Dumnezeu însuşi, cu capacitatea - chiar şi ca 
Etalon, ca Mântuitor, Călăuzitor şi Păzitor - de a te cunoaşte pe tine însuți, 
de a fi tu însuţi şi totuşi una cu EI, acesta este scopul fiecărei intrări în 
activităţile materiale. (1650-1) 


Cunoaşte-te pe tine însuţi dacă vrei să-L cunoşti pe Dumnezeu, dacă vrei să- 
ți slujeşti fratele. (1256-1) 


Una din disputele cele mai înverşunate pe care le putem întâmpina ca fiinţe 
spirituale este necesitatea de a ajunge să ne naştem fiecare adevărata 
identitate. Din nefericire, identificându-ne cu viața structurii fizice destul de 
des, orice aspect al personalităţii noastre cu trăiri pământeşti poate intra în 
competiţie cu obiectivele spirituale. Grijile vieţii impun frecvent întreaga 
noastră focalizare, astfel încât am putea crede că nu avem timp să mai facem 
şi altceva, să încercăm singuri să elevăm spiritual. Când acest gând ne 
pătrunde în minte, trebuie totuşi să ne amintim că suntem deja fiinţe 
spirituale. Provocarea nu este de a încerca să devenim altceva, ci dimpotrivă, 

este o problemă de a fi la înălțimea a ceea ce noi avem deja mai bun 
înlăuntrul nostru. 


Materialul lui Cayce confirmă faptul că, de prea multe ori, uităm adevărata 
noastră natură. Mulţi oameni au presupus în mod incorect că scopul nostru 
este de a ajunge în rai, de a atinge iluminarea sau pur şi simplu „de a evada 
de pe pământ”. Şi totuşi, aceasta priveşte moştenirea noastră dintr-o 
perspectivă complet diferită de cea conținută în citiri. Citirile afirmă că 
Dumnezeu doreşte să fie exprimat în lume prin noi - exemplul dat prin lisus - 
El fiind etalonul fiecărui suflet. Noi suntem copiii lui Dumnezeu, cu misiunea 
de a aduce într-un fel sau altul Duhul Sfânt pe pământ. Una dintre citiri 
descrie minunat natura spirituală a umanităţii în acest fel: 


Căci tu eşti ca un corpuscul în trupul lui Dumnezeu; deci un co-creator al Lui, 
în ce gândeşti şi în ceea ce faci. Şi tu preschimbi orice suflet cu care intri în 
contact, ca atare, sau mental, atât timp cât tu, ca entitate individuală, eşti 
un martor pentru sau împotriva Domnului Dumnezeului tău. Acesta este 
efortul fără exagerare, evident pe calea spirituală a omului, a acestei 
entități pe pământ. Şi totuşi, niciun suflet nu poate veni în contact cu 
entitatea fără a se fi schimbat în trup, minte sau scop. Şi scopul este, 
bineînţeles, al sufletului. (2794-3) 


Adevărul despre cine suntem este atât de măreț! Avem un rol integral în 
crearea vieților noastre, a relaţiilor şi chiar a evenimentelor din lume! Avem 
un efect asupra fiecărui suflet pe care-l întâlnim. Persoana care suntem cu 
adevărat este cu mult diferită de felul în care ne văd alţii, sau chiar de felul în 
care ne vedem noi înşine. În ultimă instanţă, vom ajunge să ne cunoaştem pe 
noi înşine exact aşa cum ne cunoaşte Creatorul. 


NATURA TREIMICĂ A UMANITĂȚII 


Unul dintre conceptele cel mai frecvent menţionate în materialul lui Edgar 
Cayce este că Duhul este viața, mintea este ziditorul, iar fizicul este rezultatul. 
Cu alte cuvinte, sufletul furnizează impulsul şi energia creatoare în vieţile 
noastre. Mintea concentrează acea energie pe căi creatoare (pozitive) sau 
distructive (negative) de exprimare. Rezultatul interacțiunilor noastre cu 
activităţile sufletului influențat de puterea liberului arbitru şi a minţii, se 

manifestă în viețile noastre. Aceasta aminteşte de faptul că tot ce este viu are 
capacitatea de a primi putere de la Duhul Sfânt, de la Forţele Creatoare, de la 
Dumnezeu. (N.R.: deci, cine nu primeşte putere de la Duhul Sfânt este mort 
sau moare). 


Dar modul în care noi folosim această influenţă spirituală în vieţile noastre 
este determinat de puterea minţii noastre, de obiectul concentrării noastre, 
de ceea ce facem cu liberul noastru arbitru. Impactul alegerilor noastre îşi va 
găsi expresia în fizic, afectându-ne pe noi înşine şi relaţiile dintre unul şi 
celălalt. 


Pe un anumit nivel, corpurile noastre fizice sunt reprezentări materiale ale 
expresiei căutării de sine. Prin sentimentele noastre devenim conştienţi de 
influenţele combinate pe care gândurile noastre pozitive sau negative le-au 
avut asupra noastră. 


Tot ceea ce am gândit vreodată, am făcut sau am dorit, va avea în cele din 
urmă un efect asupra fizicului. În timp, gândurile şi dorinţele noastre 
amplificate se vor mainfesta în fizionomia noastră, înregistrându-se chiar pe 
fețele noastre! Corpurile noastre fizice sunt elemente componente ale Forţei 
Creatoare - Duh - ce se manifestă în lumea materială. 


Felul în care ne concentrăm mintea (corpul mental) este extrem de important 
deoarece poate aduce sinelui pe cel mai mare aliat sau pe cel mai mare 
adversar. Acesta este motivul pentru care Sf. Apostol Pavel i-a sfătuit pe cei 
ce-l urmau: „Gândul acesta să fie în voi, care era şi în Hristos lisus” [Filipeni 
2,5]. Obiectul concentrării noastre continue devine o mai mare parte a 
alcătuirii noastre, precum şi cine suntem în procesul devenirii noastre. 


Din perspectiva lui Cayce, acest proces este în continuă desfăşurare de 
veacuri. Noi suntem un conglomerat de mai mulţi factori decât şansă, 
ereditate şi mediu. 


Fiecare dintre noi este o combinaţie de astfel de lucruri şi gânduri, dorințe, 
fapte, alegeri, destin şi chiar "kharma" (kharma fiind definită pur şi simplu ca 
fiind memoria sufletului şi răspunsurile conştientului şi subconştientului 
nostru la această memorie). Cine suntem noi cu adevărat chiar în acest 
moment este rezultatul a tot ce a influenţat dezvoltarea noastră individuală 
de la creaţia noastră ca suflete. 

Am citit în Biblie: „În casa Tatălui Meu multe lăcaşuri sunt.” [loan 14,2]. 
Aceasta sugerează faptul că există multe stări de conştiinţă dincolo de fizic şi 
că modurile în care noi am interacționat cu toate aceste trăiri au contribuit la 
o însumare totală a ceea ce suntem ca individualități. Activităţile noastre 
fizice, mentale şi spirituale afectează în mod constant capacitatea sufletului 
nostru de a-şi găsi expresia în lumea materială. Sufletul atrage către sine ceea 
ce a fost construit cu gândurile, dorinţele şi faptele anterioare. În momentul 
în care ajungem să ne cunoaştem pe noi înşine, începem să realizăm că 
această relație cauză - efect ne permite în ultimă instanţă să înţelegem 
fiecare trăire ca pe o lecţie spre elevarea sufletului. Partenerul spiritual al 
fiecăruia dintre noi, „corpul spiritual”, este (N.R.: poate fi) un etalon al 
perfecțiunii ce rezidă în noi şi este pur şi simplu în aşteptarea manifestării cu 
liberul nostru arbitru. Această conştiinţă este mai importantă decât orice 
altceva am reuşit să cunoaştem despre noi înşine. Totuşi, ne identificăm prea 
des cu personalitatea noastră în loc să ne identificăm cu conştiinţa noastră, 
cu adevărata noastră ființă sau invidualitatea noastră spirituală. Cu alte 
cuvinte, personalitatea noastră este ce arătăm lumii în timp ce 
individualitatea noastră este ceea ce suntem cu adevarat - propria noastră 
indentitate. Din perspectiva citirilor suntem o creaţie cu mult mai energică 
decât ar putea sugera aparențele. Posedăm corpuri fizice mentale şi spirituale 
care se află într-o interacțiune permanentă unul cu celălalt în procesul 
creației şi evoluţiei spirituale în continuă desfăşurare. Informaţiile lui Cayce 
sugerează în continuare că această natură treimică a umanităţii este o 
reprezentare simbolică a întregului cosmos. În limbajul citirilor: 


Aşa cum tu te afli în propriul corp, minte, suflet, în formă tridimensională, 
este conform conceptului tridimensional al Divinităţii: Tatăl, Fiul şi Sfântul 
Duh. Astfel, acestea în sine sunt umbră a Duhului Forţei Creatoare. Astfel, 
Tatăl este trupul, Fiul este mintea, iar sufletul este Duhul Sfânt. (5246-1) 


Cine suntem în prezent? O umbră a Forţelor Creatoare în acţiune, 
responsabili pentru ceea ce devenim chiar în acest moment în mica noastră 
sferă de activitate. Suntem co-creatori cu Dumnezeu. 


Nu sunteţi voi cu toţii copiii lui Dumnezeu? Nu sunteţi co-creatori cu El? Nu 
aţi fost voi cu El de la început? Există vreo cunoaştere, înţelepciune sau 
întelegere la care să nu puteți ajunge dacă v-aţi armonizat cu Forţa 

Creatoare care a făcut lumile şi forţele manifestate în ele? Gânditu-v-aţi 
vreodată că braţul Domnului este tăios cu voi pentru că aţi păcătuit? „De 
veţi fi departe, de veți fi în părţile cele mai îndepărtate, de mă veţi chema, 
Eu voi auzi şi voi răspunde de îndată”. Vă întrebaţi dacă vorbesc despre 
altcineva sau dacă vă vorbesc vouă? Deschideţi-vă cugetul, inima şi voinţa 
către Dumnezeu şi El se va deschide către voi! (294-202) 


MOŞTENIREA NOASTRĂ ÎN CALITATE DE CO-CREATORI 


Este important să ne amintim că noi nu suntem trupuri cu suflete ci mai 
degrabă suflete, copii ai Creatorului, care se manifestă în lumea materială. 
Dintr-un anumit punct de vedere, corpul fizic este pur şi simplu o locuinţă, 
căminul sufletului, pe timpul şederii sale în materialitate. Cu toate că ne 
gândim adesea la noi înşine ca la nişte trupuri, trupul este pur şi simplu un 
vehicul pentru exprimarea mentală şi spirituală. Corpul fizic permite sufletului 
să experimenteze captivitatea unei dimensiuni limitate, precum şi dinamica 
liberului arbitru, a alegerii, deciziei şi a cauzei şi efectului. 


În calitate de co-creatori, trebuie să devenim serioşi în privinţa rolului pe care 
îl jucăm în crearea lumii din jurul nostru. Trebuie să începem să recunoaştem 
responsabilitatea personală. De fapt, dacă nu începem să răspundem vieţii ca 
nişte co-creatori conştienţi, nu facem în cele din urmă decât să contribuim la 
problemele noastre generale şi la greutăţile personale. Căci, află că fiecare 
suflet este o individualitate cu voinţa liberă şi-şi alege calea şi fapta. Căci el, 
fie este împreună lucrător cu Dumnezeu în creaţie şi astfel creator în 
atitudinea sa, în gândul său şi în aplicarea principiilor şi adevărurilor zi de zi, 
fie este în armonie cu ceea ce este contradictoriu, asediind şi punând altora 
obstacole în cale. (2549-1) 


Creatorul a făcut pe om pentru a-l fi partener. Fie în cer, fie pe pământ, fie 
în orice stare de conştiinţă el este un partener al Creatorului. Cât de multe 
(N.R.: vieţi/experienţe) v-ar fi necesare pentru a fi vrednici de a fi parteneri 
cu Forțele Creatoare oriunde v-aţi afla? (416-18) 


Modul de abordare al lui Cayce privind capacitățile creatoare este unul care 
zideşte în permanenţă pentru viitor. Indiferent de circumstanţele noastre 

actuale, indiferent de evenimentele curente din lume, indiferent de cât de 
copleșiți ne putem simţi chiar acum, citirea mentionează: 


puteţi face ceva pentru aceasta! Căci aflaţi că sunteţi în actuala 
experienţă, în actualul mediu, mai importanți în influenţa pe care o aveţi, în 
oportunitatea pe care o veţi avea de a face pământul un loc mai bun de 
viețuit pentru cei ce vor veni. Şi aduceţi-vă aminte că vă veţi întoarce din 
nou! Cum vreţi să arate acesta ... mai bine v-aţi ridica şi aţi face ... (4047-2) 


Cum dorim noi să arate lumea? Chiar acum putem începe să răspundem 
conştient vieţii ca un co-creator. Putem să înțelegem că suntem complet 
responsabili de modelarea cursului vieților noastre. Putem începe să vedem 
vieţile noastre şi statutul de probleme umane doar ca o reflectare a 
aspectelor asupra cărora trebuie să intervenim, precum şi a ceea ce facem (şi 
ce nu facem) pentru a ajuta la crearea viitorului în jurul nostru. 


CUNOAŞTEREA NOASTRĂ DE SINE PRIN ALȚII 


Poate părea surprinzător, dar una dintre ideile fundamentale cuprinse în 
citirile lui Cayce este că prin alţii, ajungem adesea să ne cunoaştem pe noi 
înşine. Fie prin a învăţa despre iubire în faţa unui copil, fie devenind mai 
răbdători în urma trăirilor noastre alături de un prieten, fie, prin interacţiunile 
cu ceilalţi, devenim mai conştienţi de deficienţele noastre, de greşelile 
noastre, de capacităţile şi talentele noastre. 


Prin întâlnirile noastre cu alţii ajungem să realizăm unde trebuie să mai 
intervenim, precum şi ce anume trebuie făcut. Prin ceilalți ne dezvoltăm 
conştienţa relaţiei noastre cu Dumnezeu şi ajungem să ne cunoaştem pe noi 
înşine. Conform citirilor, există o dinamică a întrajutorării în fiecare relaţie 
umană - o lege universală - care este exprimată prin învăţătura: „vei culege 
ceea ce ai semănat”. Aceasta înseamnă că tot ce emanăm prin gânduri şi 
fapte se întoarce la noi. Acest lucru nu ar trebui să ne surprindă dacă luăm în 
considerare capacităţile noastre co-creatoare în relația cu mediul ce ne 
înconjoară. Ceea ce ar mai putea să ne preocupe totuşi, este ideea că putem 
vedea propriile forțe şi slăbiciuni în alţi oameni: 

Luaţi aminte - acestea sunt ca şi legile, de neschimbat: Măsura cu care dai 
altora ţi se va întoarce ţie. Aşa cum vrei ca alții să-ți facă ţie aşa să le faci tu 
lor. Aceasta se aplică fie în familie, fie între cunoştinţe sau asociaţi de orice 
fel. Află că vina pe care o găseşti în alţii este o reflectare a vinovăţiei tale. Fii 
cu alţii aşa cum ţi-ai dori ca ei să fie cu tine şi vei îndepărta mult din ea. Nu 
te crampona de ideea „Ei bine, ştiu ce au ei de gând să spună sau să facă, 
dar eu voi face ce pot mai bine”. Nu ţine seama de asta! Află că duhul cu 
care ai de-a face, este Duhul care îţi va răspunde ţie! (1688-9) 


Cayce a afirmat că oamenii din jurul nostru acționează pur şi simplu ca în 
oglindă. Oamenii din viaţa noastră care pot fi cei mai înşelători pentru noi, 
sunt înşelători pentru că noi vedem în ei o parte din noi pe care într-un fel am 
trecut-o cu vederea sau am refuzat să ne ocupăm de ea. Dimpotrivă, 
persoanele din viața noastră pe care le admirăm cu adevărat ne prezintă o 
reflectare a unei calități pe care o putem utiliza înlăuntrul nostru. Deşi acest 
concept ar putea fi greu de crezut la început, nu trebuie decât să vă amintiţi 
că până şi cel mai mare duşman al meu are un foarte bun prieten şi până şi 
cel mai bun prieten al meu are pe cineva care nu-l place. De ce? Răspunsul 
are de-a face cu focalizarea percepției noastre. Fiecare dintre noi este 
proiectat să perceapă anumite caracteristici ale indivizilor dintr-un anumit 
motiv. De fapt, oricând avem un răspuns emoţional față de o altă persoană 
(în mod pozitiv sau negativ), putem fi siguri că există pentru noi ceva mai 
mult de învăţat. Dacă dorim să vedem asupra a ce trebuie să mai lucrăm din 
punct de vedere spiritual, trebuie să privim în jur la lumea care ne 
înnebuneşte. Dacă vrem să vedem cu ce mai avem de lucrat, trebuie să 
privim la cei din jur pe care îi admirăm cu adevărat. În acest fel, vom începe 
să vedem forțele şi slăbiciunile noastre portretizate în alții. 


Conştientizarea acestei dinamici ne poate crea o atitudine complet diferită 
față de întreaga umanitate: 


Căci prima lege este: „Iubirea zămisleşte lubire”. Şi ce ai semănat, aceea vei 
culege. Înseamnă atunci, că în măsura în care dăruieşti, vei culege în 
relaţiile tale cu altcineva ... Astfel, prima lege a cunoaşterii de sine, a 
înțelegerii de sine, este de a deveni din ce în ce mai sincer în ceea ce faci 
într-o relaţie. Căci dovada acestui lucru este rodul obţinut. Şi când ai aflat 
calea, arată calea fratelui tău. (261-15) 

Reflectarea individuală poate fi un instrument puternic pentru a reuşi să ne 
cunoaştem pe noi înşine. Gândindu-ne în urmă la cuvintele şi faptele din 
fiecare zi ne-am putea întreba: De ce am făcut lucrul acesta sau acela? Exprim 
oare în interacțiunile mele cu ceilalți conceptele despre ceea ce spun, 
gândesc sau cred? M-aş fi purtat oare față de cineva pe care îl respect cu 
adevărat (poate chiar Creatorul meu), la fel cum m-am purtat faţă de o 
anumită persoană care îmi displace? Din perspectiva sufletului, fiecare 
persoană de pe pământ este sora şi fratele meu. Îi tratez eu oare ca atare? 
Trebuie să ne amintim că, în parte, lumea din viaţa noastră deţine cheia 
procesului propriei dezvoltări şi elevări: 


Întrebare: Ce trebuie să fac pentru a mă cunoaşte mai bine pe mine însumi? 


Răspuns: Dupa cum sinele meditează asupra diferitelor activităţi ale sinelui, 
după cât de des sinele devine impuls pentru activitatea altcuiva, astfel se 
poate vedea că sinele este înţeles sau neînțeles, după cum au fost 
activităţile lui. Cât de des ai fost în sinea ta cel ce a îndemnat pe alții să 
privească în ei înşişi pentru a vedea dacă sunt în acord cu ceea ce El voieşte 
ca ei să facă? De câte ori ai făcut pe alţii să gândească mai bine despre ei 
înşişi? În aceasta, te poţi vedea pe tine însuți; căci în preamărirea Lui, sinele 
se vede el însuşi, precum alţii se pot vedea pe ei înşişi în activităţile sinelui. 
(262-9) 


În măsura în care neglijăm propriile interese în relaţiile cu alţii, vom fi capabili 
să abordăm acea parte a individualităţii noastre care doreşte să devină întreg, 
acea parte care doreşte adevărata exprimare a sinelui, acea parte care 
doreşte să ajungă să se cunoască pe sine. 


CONŞTIENTIZAREA SINELUI ADEVĂRAT 


În multe culturi antice, există credinţa că Dumnezeu a pus toată cunoaşterea 
relației noastre cu Creatorul adânc în noi şi totuşi acesta este încă adesea 
ultimul loc în care oamenii decid să privească. Adevărul naturii noastre divine 
este în mod clar ilustrat într-o legendă populară hindusă: 


La un moment dat, toţi oamenii de pe pământ erau zei, dar ei au devenit atât 
de păcătoşi şi au abuzat atât de divinitate încât Brahma, zeul tuturor zeilor, a 

decis că divinitatea trebuie să-i fie luată omului şi ascunsă într-un loc unde să 
n-o mai poată găsi niciodată. „O vom îngropa adânc în pământ” spuseră alţi 
zei. „Nu”, a spus Brahma, „pentru că omul va săpa în pământ şi o va găsi”. 
„Atunci o vom scufunda pe fundul oceanului”, spuseră ei. „Nu”, a spus 
Brahma, „pentru că omul va învăţa să plonjeze şi o va găsi şi acolo”. „O vom 
ascunde pe cel mai înalt munte”, au spus ei. „Nu”, a spus Brahma, „pentru că 
într-o zi omul va escalada fiecare munte de pe pământ şi vor captura din nou 
divinitatea”. „Atunci noi nu ştim unde s-o ascundem pentru ca ei să n-o 
găsească”, spuseră zeii mai puţin importanţi. „Vă voi spune eu”, spuse 
Brahma, „ascundeţi-o în adâncul omului însuşi. El nu va gândi niciodată să 
privească acolo”. 


Biblia confirmă aceeaşi idee când afirmă: „Căci porunca aceasta care ţi-o 
poruncesc eu astăzi nu este neînţeleasă de tine şi nu este departe. Ea nu este 
în cer, ca să zici: Cine se va sui pentru noi în cer, ca să ne-o aducă şi să ne-o 
dea s-o auzim şi s-o facem? Şi nu este ea nici peste mare, ca să zici: Cine se va 
duce pentru noi peste mare ca să ne-o aducă, să ne facă s-o auzim şi s-o 
împlinim? Ci cuvântul acesta este foarte aproape de tine; el este în gura ta şi 
în inima ta, ca să-l faci”. [Deuteronomul 30,11-14] 


Citirile descriu această constiență ca fiind cea Hristică, un etalon al 
perfecțiunii care este întreagă şi în armonie cu esenţa noastră spirituală. 
Printr-un proces atăt de armonizare cât şi de cerere, începem să manifestăm 
acea conştiinţă spirituală. Pe lângă meditaţie şi rugăciune, a lucra cu visele 
noastre poate fi o parte integrantă a descoperirii noastre personale şi a 
armonizării interioare. Sunt disponibile mai multe cărţi pe acest subiect, dar 
unul dintre cei mai importanţi dintre primii paşi este de a le nota în fiecare 
dimineaţă. În fazele aplicării, un progres general este cel mai bine văzut poate 
prin continuarea interacțiunilor cu ceilalți. Pe măsură ce ajungem să 
cunoaştem adevărata noastră individualitate, vom descoperi legătura dintre 
unul şi celălalt. Vom începe să recunoaştem faptul că, având pe Dumnezeu ca 
Părinte, suntem cu toţii copiii aceleiaşi familii. Vom descoperi că o parte din 
noi a fost întotdeauna un întreg: 


... prima conştientizare pe care fiecare suflet trebuie să şi-o însuşească sau 
să o caute cu seriozitate, este că Dumnezeu este conştient de tine. Şi însăşi 
conştiinţa ta ar trebui să-ţi amintească de aceasta. Dacă fiecare suflet ar 

deveni sau ar putea să devină conştient de aceasta, ce mare diferenţă ar 
putea fi în alegerile făcute zi de zi! (2650-1) 


Din ce în ce mai frecvent ne trezim la adevăratul nostru sine spiritual pe 
măsură ce cunoaştem că Dumnezeu este conştient de noi, că El este pătruns 
de faptele noastre şi că Duhul Lui este atât în noi cât şi în afara noastră. 
Acesta este scopul esenţial, de a te cunoaşte pe tine însuți. 


CONCLUZIE 


Fiecare dintre noi este o manifestare a ceea ce am fost din totdeauna. 
Începând să ne cunoaştem pe noi înşine, vom descoperi cine şi ce suntem 
chiar acum. Este pur şi simplu rezultatul final al gândurilor, dorințelor şi 
faptelor noastre anterioare. Şi totuşi, în ciuda oricărei provocări, dezamăgiri 
sau piedici pe care le putem întâmpina, fiecare dispunem de un etalon pentru 
deplinătate, care este dreptul nostru dobândit prin naştere. Fiecare aspect al 
vieților noastre: din punct de vedere fizic, mental şi spiritual, are potenţialul 
de a contribui la înţelegerea şi manifestarea acestui etalon. În ultimă 
instanţă, toate trăirile au potenţialul de a fi pentru binele şi elevarea noastră, 
căci ele ne ajută în a ne cunoaşte pe noi înşine. Prin armonizarea cu 
adevăratele noastre euri interioare, vieţile noastre de zi cu zi vor exemplifica 
ceea ce este mai bun în noi şi în cele din urmă vom merita să ne numim noi 


înşine Copiii lui Dumnezeu: 


Cunoaşte-te mai întâi pe tine însuți. Priveşte în inima ta. Ce găseşti că ţi-ai 
propune să faci? Să-ţi satisfaci poftele? Să-ţi satisfaci propria dorinţă de 
putere sau glorie, de faimă sau bogăţie? Acestea, după cum ai experimentat 
şi după cum ştii în adâncul sufletului tău, fac aripi foarte uşor şi zboară. 
Numai acele lucruri care sunt juste, acele lucruri care sunt armonioase, care 
se nasc din bunătate şi iubire frățească, răbdare, speranţă şi îndurare, 
trăiesc. (1776-1) 


Pentru a fi credincios altora, trebuie ca mai întăi să fim credincioşi acelei părți 
interioare din noi înşine. Nu putem spune un lucru şi totuşi să fim şi să 
gândim ceva complet diferit. Cultivând această capacitate de a decela între 
corect şi greşit, bine şi rău, între ceea ce credem noi cu adevărat şi ceea ce 
lăsam pe alţii să gândească ce credem, chiar şi între unde dorim să fim şi 

unde suntem, devenim mai conştienţi de motivaţia gândurilor, dorințelor şi 
faptelor noastre. Devenim conştienţi unde este viața noastră către care 
suntem conduşi şi dacă trebuie să facem o schimbare sau nu. Dar cel mai 
important este că devenim conştienţi de potenţialul nostru pentru 
deplinătate, pur şi simplu aşteptând să fim treziţi înlăuntrul nostru. Suntem 
co-creatori cu Dumnezeu. Numai aplicarea principiilor spirituale ca răbdarea, 
cooperarea, toleranța şi iubirea, vor duce la această conştientizare şi la 
propria noastră trezire spirituală. Prin interacțiunile noastre cu alții ajungem 
să ne cunoaştem pe noi înşine, relația noastră cu altcineva şi relația cu 
Dumnezeul nostru: 


Te-ai purta cu Dumnezeul tău la fel cum te porţi cu fratele tău? lubiţi-vă 
unul pe celălalt. „Poruncă nouă vă dau: Să vă iubiţi unul pe altul.” În acest 
fel, ca fiecare să se vadă pe el însuşi aşa cum îl văd alţii. Nu lăsa cuvintele 
tale şi faptele tale să fie atât de diferite, căci ei nu sunt copii ai aceleiaşi 
familii. Lasă faptele tale, lasă cuvintele tale să fie în concordanţă cu ce alţii 
văd în tine. (262-9) 


Trebuie să ne solicităm noi înşine pentru a ne hotări să începem a ne măsura 
cu acest standard de iubire. Trebuie să începem prin a-i trata pe alții exact 
aşa cum ne-am dori noi să fim trataţi. (N.R.: conform învățăturii Hristice 
începând cu neprietenii noştri). Este datoria noastră, chiar obligaţia de a ne 
disciplina astfel încât fiecare cuvânt, gând şi faptă să înceapă să reflecte ceea 
ce avem mai bun în lăuntrul nostru. 

LECȚIA A TREIA 


IDEALURI 


Gândul acesta să fie în voi care era şi în Hristos lisus. [Filipeni 2,5] 


SUBIECT DE MEDITAȚIE 


Doamne, fii milostiv cu mine! Ajută necredinţei mele! Îngăduie-mi să văd în 
El ceea ce Tu ai vrea sa văd în prietenul meu. Îngăduie să văd în fratele meu 
ceea ce văd în El, căruia mă închin! (262-5) 


INTRODUCERE 


Astfel, cel mai important lucru pentru această entitate sau pentru oricare 
alta este de a şti mai întăi care este idealul - din punct de vedere spiritual. 
(357-13) 


Pe anumite perioade din viețile noastre, întâmpinăm cu toții conflicte în ceea 
ce trebuie să facem, unde trebuie să mergem sau cum am putea umple acea 
nişă specială pe care Dumnezeu o are în vedere pentru noi. (N.R.: energetică 
şi informaţională). Ne pomenim adesea căutând ceva, deşi de multe ori nu 
ştim sigur ce anume. 


Având în vedere că această confuzie interioară este ceva comun tuturor, 
puteţi crede că orice soluţie practică ce furnizează pătrunderi psihologice sau 
garantează un răspuns acestei dileme, ar trebui să fie vestită din vârful celui 
mai înalt munte. 


Şi totuşi, poate că unul din principiile cel mai adesea scăpate din vedere de 
noi din citirile lui Edgar Cayce, este conceptul de a lucra cu „idealuri” şi este 
chiar principiul care furnizeaza răspunsul la chemarea interioară. 


Căci călăuzirea mentală şi spirituală trebuie să fie legată de ceea ce-şi alege 
o entitate individuală ca ideal şi ce va face sau va trebui să facă în legătură 
cu acest ideal, nu idei, ci idealuri. În alegerea şi analizarea sinelui şi 

idealului, nu mai purtaţi pur şi simplu toate acestea în minte, ci puneţi-le 
pe hârtie aşa cum erau, într-o formă manifestată. (5091-3) 


Deoarece citirile au recomandat scrierea idealurilor noastre, din punct de 
vedere fizic, mental şi spiritual, putem fi tentaţi să credem că această 
abordare este una care se finalizează dintr-o singură încercare, umplînd 
coloanele sau înscriind note cu care, odată puse pe hârtie nu vor mai cere 
confruntări. Şi totuşi, Edgar Cayce a spus foarte clar că preocuparea lucrului 
cu idealurile (N.R.: sublinierea noastră) trebuie să devină o activitate 
frecventă în vieţile noastre - una în care suntem provocaţi, încurajați, chiar 
ațâţaţi să începem o capodoperă la un anumit nivel al sufletului. Din această 
abordare, interpretarea citirilor în privinţa idealurilor poate fi de mare ajutor 
în a manifesta în vieţile noastre tot ceea ce avem mai bun de oferit lumii 
noastre, Dumnezeului nostru şi nouă înşine. 


CE ESTE UN IDEAL 


În termenii cei mai simpli, un ideal este influența motivatoare care 
împresoară caracterul în mod deliberat a ceea ce facem şi de ce. 


Este ca o Stea a Nordului care ne călăuzeşte în întunericul nopţii, permițându- 
ne să ne focalizăm pe direcţia în care dorim să fim conduşi. Deoarece o 


P 


„ţintă” este ceva tangibil, în terminologia lui Cayce un „ideal” este cu 
adevărat un etalon motivator care ne călăuzeşte vieţile. Nu este ceva ce se 
acumulează ca un obiect premiu, ci este mai degrabă ca şi cum te-ai îndrepta 
către Soare - razele îţi încălzesc fața când te uiţi către el şi nu te poţi abţine, 


deşi ştii când te uiţi direct la el! 


Ceea ce poate fi totuşi surprinzător din perspectiva citirilor, este că toată 
lumea lucrează cu idealurile, chiar dacă aceasta se întâmplă la un nivel 
inconştient. 


De exemplu, i s-a spus unei persoane: „Fiecare entitate individuală, fie ea 
conştientă de acest lucru sau nu, îşi pune în fată un ideal În lumea 
materială, în lumea mentală şi în lumea spirituală”. (1011-1) 


Altei persoane i s-a spus că motivul pentru care are atât de multe probleme şi 
atât de multă confuzie în propria sa viață era acela că nu-şi stabilise niciodată 

un ideal conştient (323). El se simțea adesea într-o stare de confuzie pur şi 
simplu deoarece idealul pe care şi-l stabilise era acela al unui „rătăcitor“; El a 
fost încurajat să facă o alegere conştientă şi să înceapă să lucreze cu acest 
ideal în mod pozitiv. Citirile aminteau frecvent oamenilor că „mintea este 
ziditorul”; cu alte cuvinte, că ceea ce este tratat de o persoană cu multă 
insistenţă, devine o parte mai importantă în viaţa sa. 


Citirile sugerează că o cale de a începe să descoperim ce idealuri inconştiente 
am construit în vieţile noastre este de a ne pune nouă înşine întrebări 
introspective după cum urmează: 


(1) Ce fel de loc de muncă ar fi compania mea dacă fiecare angajat ar fi exact 
ca mine? 


(2) Ce fel de viaţă de familie ar fi daca fiecare soţ (soţie/copil) ar fi ca mine? 
(3) Ce fel de vecinătate ar fi dacă fiecare vecin ar fi exact ca mine? 


(4) Ce fel de valoare de sine ar avea oamenii dacă fiecare persoană ar avea 
părerea despre sine ca şi a mea? sau 


(5) Ce fel de biserică sau sinagogă ar fi congregația mea dacă fiecare membru 
ar fi la fel ca mine? 


Întrebările de felul acesta nu au menirea de a ne descuraja ci dimpotrivă, de a 
ne ajuta doar să realizăm ce puternice idealuri inconştiente au existat în 
modelarea a ceea ce vom deveni, atât în mod pozitiv cât şi negativ. 


Un ideal conştient este de a dori să cântărim fiecare din gândurile, cuvintele 
şi faptele noastre. De exemplu, dacă alegem un ideal conştient cum ar fi 
„iubirea”, trebuie să stabilim criteriul nostru pentru fiecare acțiune. Ne-am 
putea de asemenea puncta direcția în care dorim să fim conduşi. Folosind 
cele cinci întrebări de mai sus în conexiune cu un ideal de iubire, ne-am putea 
întreba: 


(1) Ce fel de angajat ar putea fi o persoană iubitoare? 
(2) Ce fel de viaţă de familie ar avea o persoană iubitoare? 


(3) Ce fel de vecină ar fi o persoană iubitoare? 

(4) Cum ar putea o persoană iubitoare să-şi demonstreze valoarea de sine şi 
propria estimare? sau 


(5) Cum ar fi un membru iubitor al unei biserici sau sinagogi? 


Găsind „cele mai bune presupuneri” pentru calitățile unei persoane iubitoare 
(sau orice alta calitate aleasă pentru idealul nostru), putem începe să 
manifestăm aceleaşi calități în noi înşine şi de-a lungul procesului să 
demonstrăm mai des idealul pe care dorim să-l avem ca motivaţie a fiecăreia 
dintre faptele noastre. Astfel, în răspunsul la întrebarea noastră „Ce este un 
ideal?” există ceva ce influenţează fiecare faptă a noastră, fiecare gând şi 
chiar toate emoţiile noastre. Este un impuls motivator de a modela materia, a 
ceea ce suntem, precum şi a ceea ce vom deveni în cele din urmă. Oricât de 
puternic motivatoare sunt idealurile în vieţile noastre, ele rămân în mare 
parte în inconştient dacă nu le conştientizăm şi nu luăm iniţiative. Practic, 
putem avea iealuri fără a şti măcar ce sunt ele! Deci, de ce sunt importante 
idealurile? În parte, iată, răspunsul la ce, îl naşte pe de ce. Din moment ce 
idealurile modelează chiar propriile noastre vieţi, trăirile noastre, chiar şi cee 
ce suntem în procesul devenirii, ele trebuie să fie extrem de importante. 
Citirile însele afirmă că stabilirea unui ideal conştient este unicul lucru de cea 
mai mare importanţă pe care îl putem înfăptui. În mod esenţial, motivul 
acestei importanţe este întreit: 


„a 


(1) tratează direct şi modelează impulsul „duhului” în vieţile noastre; 


(2) idealurile ne ajută să trecem prin (şi ne face responsabili de) acele 
experiențe de care avem nevoie pentru a ne cunoaşte pe noi înşine; şi 


(3) idealurile ne pot ajuta să lucrăm (N.R.: să ne orientăm şi să acţionăm 
corespunzător) uneori prin confuzia pe care o numim „libertate de alegere”. 


IDEALURILE ÎNDRUMĂ ŞI MODELEAZĂ IMPULSUL SUFLETULUI 
ÎN VIEȚILE NOASTRE 


Citatul complet (adesea repetat) din materialul lui Cayce „mintea este 


ziditorul” este după cum urmează: Duhul este viața, mintea este ziditorul şi 
fizicul este rezultatul. Deşi terminologia este foarte mult simplificată, 


cuvântul „duh” (spirit) în vocabularul cititorilor înseamnă adevăratul Impuls 

Creator care poate fi utilizat în mod pozitiv sau negativ. Este forța vieţii care 
poate fi direcționată prin activitatea minţii şi voinţei, către preocupări 
altruiste (bine) sau egoiste (rău). Mintea este mecanismul prin care decidem 
unde şi cum ne vom concentra energiile creatoare şi chiar atenţia noastră. 
Rezultatul final al focalizării acestui impuls creator într-o anumită direcţie sau 
activitate în mod conştient sau inconştient, este faptul că atragem anumite 
trăiri şi chiar oameni în vieţile noastre. De fapt, lumea noastră fizică / 
materială devine scena (rezultatul) în care putem vedea activitatea duhului 
condus prin puterea minţilor noastre, desfăşurată chiar sub ochii noştri. 


Căci orice ar fi, este mai întâi conceput în duh. Acesta îşi exercită influenţa 
prin minte. În virtutea a ceea ce păstrează mintea entității ca ideal, sau ce 
va primi prin duh, poate fi zămislit în sinele mental. (2995-3) 


Aceleiaşi persoane i s-a spus în citirea ei: „Te poţi face exact atât de fericită 
sau tot atât de nefericită după cum doreşti”. Câţi dintre noi au mers 
vreodată într-un amfiteatru de cinema cu ecrane multiple fără a se uita 
măcar sau fără să aibă idee despre ce se prezintă? Au cumpărat un bilet 
pentru un spectacol oarecare pe care plasatorul s-a întâmplat să ni-l vândă şi 
apoi s-au aşezat fără nici o motivaţie, neştiind nici ce vizionau. Şi totuşi, chiar 
aceasta este experienţă pe care ne-o creem atunci când ne angajăm în 
stabilirea unui ideal conştient. 


IDEALURILE NE AJUTĂ SĂ TRECEM PRIN (ŞI NE FAC 
RESPONSABILI DE) EXPERIENȚELE DE CARE AVEM NEVOIE 
PENTRU A NE CUNOAŞTE PE NOI ÎNŞINE 


Odată ce a fost ales un ideal (N.R.: când?), se stabileşte un etalon, o influenţă 
motivatoare, care ne va ajuta să învăţăm orice lecție de care avem nevoie 
pentru a înainta către următorul pas ce duce la dezvoltarea şi elevarea 
personală. Ceea ce complică înţelegerea noastră, totuşi, este faptul că odată 
ce a fost ales un ideal, viețile noastre atrag uneori după sine experienţe ce 
par diametral opuse a ceea ce noi am afirmat că suntem interesaţi să 
construim (N.R.: de ce?). De exemplu, lucrând cu un ideal de „iubire”, dacă 
am decis că trebuie sa fim mai iubitori în vieţile noastre, am putea descoperi 
în curând că am fost înconjurați subit de persoane care erau ele însele fie 

neiubitoare, fie într-o reală chemare de a încerca să iubească. Această 
experiență nu înseamnă că am ales un ideal greşit; mai degrabă indică pur şi 
simplu că am atras către noi persoane şi evenimente care să ne poată ajuta 
să învăţăm cum să devenim mai iubitori. În ultimă instanţă, singura cale prin 
care putem trăi cu adevărat lecţia la nivelul sufletului adică prin 
interacțiunea, legătura şi slujirea dintre unul şi celălalt. Citirile ne sfătuiesc să 
nu ne dăm bătuţi, să păstrăm idealul ales, odată ce lucrarea începe cu 
adevărat. Suntem responsabili pentru alegerile noastre şi vom vedea unele 
rezultate dacă le rămânem credincioşi. 


Acesta este principiul neşovăielnic ... legea - iubirea ... nu părăsiţi aceste 
principii pe care le-aţi ales ca ideal! Fiţi răbdători şi eforturile voastre nu vor 
trece nerăsplătite ... (802-2) 


IDEALURILE NE POT AJUTA SĂ LUCRĂM PRIN CONFUZIA PE 
CARE O NUMIM "LIBERTATEA DE ALEGERE" 


Idealurile pot fi instrumente minunate pentru luarea deciziilor. Oricând ne 
aflăm într-o stare de confuzie deoarece nu suntem în stare să facem o 
alegere, fie că este o decizie majoră cum ar fi o schimbare în carieră, fie că 
este o decizie relativ minoră cum ar fi în ce mod să ne petrecem după amiaza. 
Idealul nostru poate fi de ajutor. Cântăriţi (N.R.: optimizaţi i.e.) pur şi simpu 
fiecare alegere funcţie de ideal; de exemplu, dacă idealul nostru este 
„iubirea” şi ni se oferă subit două posibilități de serviciu în acelaşi moment, 
ne-am putea întreba care dintre aceste două servicii se potriveşte cel mai 
mult cu ceea ce ar trebui să facă o persoană iubitoare, sau care din acestea ar 
ajuta o persoană să devină mai iubitoare? Dar mai mult decât să ne ajute la a 
face simple alegeri, idealurile noastre ne pot scoate din confuzia unor 
necesităţi şi ținte ale drumului realizat prin Voia Domnului. Două citate 
adesea repetate în citiri ne atrag atenţia: „rând pe rând, percept după 
percept” şi „fă ceea ce ştii să faci şi următorul pas ţi se va arăta ţie”. Când 
începem să lucrăm cu orice înțelegere posedăm, calea noastră va fi netezită: 


Căci dacă apuci zi de zi ceea ce ştii, atunci următorul pas, următoarea faptă, 
următoarea trăire ţi se va arăta ţie. (262—104) 

APLICAREA IDEALURILOR ÎN VIAȚA DE ZI CU ZI 


Chemarea de a lucra cu idealuri pare să fie una în care suntem încurajati să 
trecem dincolo de un exercițiu intelectual personal pur şi simplu la unul în 
care suntem capabili să schițăm în mod strategic cum va afecta idealul nostru 
interacțiunile noastre, pe noi înşine şi chiar împrejurimile: 


Mai întâi află-ți idealul - spiritual, mental, material. Nu atât pentru ce ai 
vrea ca alţii să fie, ci care poate fi relația ta adevărată cu alţii! Căci El care 
este cel mai puternic, este slujitorul tuturor, precum legea cauzei şi 
efectului. (1998-1) 


Multe persoane au descoperit că acea cheie pentru a pune în practică un 
ideal spiritual în vieţile lor materiale este de a începe din nou să lucreze cu 
ideea că: „Duhul este viață; mintea este ziditorul; fizicul este rezultatul”. 
Citirile au enunțat aceasta după cum urmează: 


„Scrie fizic. Trage o linie, scrie mental. Trage o linie, scrie spiritual. Pune sub 
fiecare linie, începând cu spiritualul. Căci tot ce este în minte trebuie să vină 
mai întâi dintr-un concept spiritual. Această oglindire ține seama ori de 
lisus, ori de Buddha, ori de minte, ori de materie, Dumnezeu sau orice este 
în lume care arată sinelui idealurile spirituale. Apoi, sub titlul mental scrie 
atitudinea mentală ideală, aşa, cum poate reieşi din conceptele 
spiritualului, în legătură cu sinele, cu căminul, cu prietenii, cu duşmanii tăi, 
cu obiectele, cu condiţiile tale. Apoi scrie care este idealul tău spiritual, 
mental, material (fizic). Ce este idealul material, atunci? 


Nu despre condiţii este vorba, ci despre ceea ce au pus, despre ceea ce pun 
în manifestare idealurile spirituale şi mentale. Ce fel de legături crează 
aceasta între lucruri, persoane, situaţii? Astfel analizează o entitate 
individuală. Începeţi deci să aplicaţi cunoaşterea pe care aţi atins-o, căci 
veți dobândi idei şi acel ideal. Le puteţi schimba din timp în timp, pe măsură 
ce le-aţi studiat. Căci pe măsură ce le aplicaţi, ele devin idealurile voastre. 
Atât timp cât entitatea voastră este doar preocupată de aceste idealuri ele 
nu vă aparţin, ci rămân încă teorii. Ceea ce contează este aplicarea acestora. 
Ce aduc ele în experienţa voastră? Acestea vor fi în regulă dacă le veţi pune 
în practică”. (5091-3) 

Simplu spus, primul pas necesită luarea unei foi de hârtie şi trasarea a trei 


P 


coloane. Intitulați prima coloană „Idealul meu spiritual”, a doua „atitudinile 
mele mentale”, iar a treia „activităţile mele fizice”. Deşi suntem încurajați să 
alegem un ideal spiritual incitant, se recomandă ca idealul spiritual pe care-l 
alegem să fie ceva ce noi putem înţelege, să lucrăm cu el şi să-l vedem 
manifestându-se progresiv în viețile noastre. Materialul lui Cayce afirmă că, în 
ultimă instanţă, un ideal spiritual este cea mai înaltă calitate „spirituală” sau 


realizare la care am putea spera că ne motivează în viaţă chiar acum. 


Pentru unii, aceasta ar putea fi etalonul stabilit de lisus, pentru alţii ar putea 
fi o calitate cum ar fi „iubirea”. În scopul de a începe cu adevărat să lucrăm cu 
idealurile, ar trebui totuşi să alegem acea calitate sau acel atribut care 
lipseşte acum din viața noastră, din legăturile noastre cu ceilalţi. De exemplu, 
poate că vom descoperi că trebuie să fim mai „răbdători” sau mai „iertători” 


„a 
l 


sau mai „înţelegători” în interacțiunea noastră cu alți oameni. Idealurile cresc 
şi se schimbă ca şi noi, deci este important să căutam ceva cu care să putem 


începe să lucrăm cu adevărat. 


Pentru acest exercițiu, să spunem că idealul nostru spiritual actual este 
„iertarea”; deci iertarea va trebui să fie scrisă în prima coloană având titlul 


pP 


„Idealul meu spiritua 


În a doua coloană, trebuie să începem listarea „atitudinile mele mentale” - 
acele atitudini care vor ajuta la construirea acelui spirit de iertare din relaţiile 
noastre cu alții şi cu noi înşine. Poate că vom decide că şi „compasiunea” este 
o atitudine asupra căreia va trebui să lucrăm într-o relaţie frustrantă cu un 
părinte; poate „sinceritatea” este atitudinea mentală pe care vrem să 
începem s-o păstrăm cu privire la unul din copiii noştri cu care avem 
probleme; e posibil ca „răbdarea” să descrie cel mai bine acea atitudine pe 
care trebuie să o avem faţă de noi înşine. Graficul idealurilor noastre trebuie 
să listeze toată lumea din vieţile noastre cu care este necesar să exersăm 
acest ideal spiritual al iertării, plus o atitudine mentală pozitivă care să ne 
arate cum să începem să lucrăm cu fiecare. 


A treia coloană este cea mai detaliată. Este locul în care putem scrie toate 
activităţile fizice pe care le vom desfăşura în relaţia cu anumite persoane. 
„Activităţile mele fizice” trebuie să reflecte pur şi simplu atitudinile noastre, 
legate de idealul nostru spiritual. De exemplu, în cazul atitudinii de 

„nerăbdare” cu noi înşine, poate că fiecare din activităţile următoare ar fi 
adecvate pentru a ajuta la construirea aceleiaşi atitudini: încetaţi să spuneţi 
(sau chiar să gândiţi), „Nu pot”; faceţi o listă a fiecărei situaţii în care aţi fost 
iertat pentru ceva, încep să mă rog pentru a avea destulă tărie de a merge 
înainte, etc.. Fiecare atitudine şi persoană trebuie să aibă pe lângă aceasta o 
listă cu multiple activităţi cu care se va lucra. Aceste activităţi trebuie să 
traseze căi de aducere a idealului spiritual în lumea materială. 


Vom şti că s-au făcut progrese cu idealul nostru spiritual atunci când 
atitudinea mentală listată pe fişa idealurilor devine starea noastră mentală 
obişnuită, iar activitatea fizică devine răspunsul nostru spontan şi natural 
(N.R.: sublinierea noastră). Din momentul în care începem să lucrăm cu 
idealurile noastre făcându-le o parte integrantă a noastră, putem alege mai 
apoi o direcţie şi mai incitantă, o Stea a Nordului mult mai strălucitoare către 
care ne putem îndrepta vieţile. Important este să lucrăm cu idealurile 
noastre, căci lucrând cu ele vom descoperi ce anume trebuie făcut. Apoi, nu 
ne vom mai ingrijora de sincronizarea în timp: 


Oriunde ați fi! Fie în Hartford sau Sing Sing, sau Kalamazoo, sau Timbuktu, 
este una şi aceeaşi! Domnul este Dumnezeul universului, oriunde ai fi! Căci 
fiecare suflet se află în acel loc pe care-l ocupă în prezent numai graţie lui 
Dumnezeu. Folosiţi deci astăzi această perioadă. Dacă este folosită 
corespunzător, atunci viitorul vă este clarificat. (3356-1) 


IDEALURILE SE SCHIMBĂ ŞI CRESC CA ŞI NOI 


Lucrând cu idealurile, vom descoperi că ele trebuie să fie fin acordate, 
devenind chiar mai incitante cu scurgerea timpului. De exemplu, dacă unul 
dintre idealurile noastre este „blândeţea vorbirii”, am putea continua să 
lucrăm cu aceasta - chiar şi în timpul mesei de prânz - până când aceasta va 
deveni o parte din noi. Odată ce conversaţia începe să se identifice cu 
„blândeţea vorbirii”, am putea reformula idealul nostru prin „amabilitate”. 
Astfel, „amabilitatea” trebuie să fie idealul spiritual pe care să-l manifestăm 
în experienţele noastre cu ceilalţi, în atitudinile noastre mentale şi activităţile 
noastre fizice. 

În cele din urmă, am putea descoperi că ne-am luptat cu „blândeţea vorbirii”, 
„amabilitatea” şi o duzină de alte idealuri, toate tratând unele aspecte ale 
„Slujirii” sau „îmbunătăţirii legăturilor” sau „iubirii necondiționate”. Căci 
fiecare din idealurile noastre mai mici este o parte din ceva mare, ce noi 
dorim să devenim, dar care este imposibil de atins chiar de la început. 


ÎN CELE DIN URMĂ, EXISTĂ DOAR UN SINGUR IDEAL 


Deşi citirile ne încurajează să alegem un ideal personal, ele afirmă de 
asemenea că există doar un singur Ideal. Unei persoane i s-a spus: „Există o 
singură direcţie, dar există mai multe căi”. (3083-1) 


În esenţă, ceea ce sugerează aceasta este faptul că fiecare dintre noi se 
îndreaptă către un Ideal fundamental. Fie că vrem să numim acest ideal 


sn 


„perfecțiunea” sau „Conştiința Hristică” sau „Conştiința lui Dumnezeu’ 


7 


sau 
oricare alt termen care ne convine, idealul fundamental este felul spiritual cel 
mai înalt posibil. Astfel, fiecare, prin idealurile noastre mai mărunte (cum ar fi 
aspecte ale „iubirii” sau „slujirii” sau „bunătăţii”) servesc cu adevărat ca paşi 
sau zidiri către cel mai înalt ideal. Destul de interesant este acest ideal 
fundamental despre care Cayce declară că a fost scris în conştienţa fiecărei 
fibre a sufletului - o conştienţă descrisă ca fiind conştienţa identităţii 
sufletului cu Dumnezeu. (5749-14) 


CONCLUZII 


Un ideal conştient ne permite să stabilim un de ce adecvat în spatele 
activităţilor noastre. Aceasta ne creează o structură pentru discernământul cu 
care putem lucra în viața de zi cu zi. Când încercăm să trăim fără a aduce o 
motivaţie spirituală în conştientizarea de fiecare zi, ne simţim ca şi cum am fi 
duşi pur şi simplu de curent, fără o direcție clară. Fără un ideal, avem 
posibilitatea foarte reală de a deveni pur şi simplu motivaţi de propriile 
noastre dorinţe, temeri sau obişnuinţe. Putem avea un eşec în a trăi conform 


cu ceea ce este mai bun în noi: 


... până când nu există în trăirea omului conştiinţa că până şi faptul de a trăi 
este expresia Forțelor Creatoare sau Dumnezeu, iar ceea ce face el cu 

oportunităţile de a alinia această expresie cu idealul sau conceptul de 
Dumnezeu căruia i se închină, nu merită efortul. (121-2) 


În mod repetat, citirile ne încurajează să devenim conştienţi de ceea ce zidim 
înlăuntrul nostru, deoarece va trebui să ne confruntăm cu aceasta în cele din 
urmă. Lucrând cu un ideal conştient, nu numai că direcția noastră devine 
mult mai clară, dar idealul devine o parte vie, pulsantă a ceea ce suntem, la 
nivelul sufletului. Un ideal este ca o tapiţerie proprie pe care o facem dintr-o 
însăilătură. Ea poate fi lucrată, călcată şi imprimată, până când rezultatul final 
este ceva ce putem împărţi cu mândrie în interacțiunile noastre cu alţii. 
Fiecare dintre noi are ocazia de a decide conştient cine dorim să devenim, 
precum şi cât timp ne va lua să ajungem acolo. 


Cu toate că fiecare dintre noi are diferite idei, planuri şi scopuri despre cum 
trebuie făcute lucrurile, citirile ne spun că - în ciuda tuturor diferențelor - 
putem împărtăşi un de ce comun. Chiar şi în timpul învălmăşelii şi haosului 
internaţional din anii 1930, citirile au dat un fel de prescripţie ce putea servi 
la unificarea întregii umanități. În ciuda faptului că fiecare naţiune avea idei 
diferite, Cayce a spus că lumea putea împărtăşi un ideal comun. 


Acest ideal era „răspunsul către lume” al lui Cayce. 


Lumea, ca lume ... şi-a pierdut idealul. Oamenii pot să nu aibă aceeaşi idee. 
Oamenii - toţi oamenii - pot avea acelaşi ideal! ... care conduce la a avea cu 
toţii un singur Ideal; nu singura idee, dar „Tu îl vei iubi pe Domnul 
Dumnezeul tău cu toata inima şi pe aproapele tău ca pe tine însuţi!” 


Aceasta este legea deplină, acesta este răspunsul deplin către lume, 
fiecăruia şi tuturor sufletelor. Acesta este răspunsul pentru condiţiile lumii 
aşa cum sunt ele astăzi. (3976-8) 

LECȚIA A PATRA 


CREDINȚA 


lar credința este încredințarea celor nădăjduite, dovedirea lucrurilor celor 
nevăzute. [Evrei 11,1] 


SUBIECT DE MEDITAȚIE 


Zideşte în mine inimă pură, Doamne! Deschide Tu inima mea către credinţa 
pe care Tu ai sădit-o în toți cei ce caută fața Ta. Ajută Tu necredinţei mele în 
Dumnezeul meu, în aproapele meu, în mine însumi! (262-13) 


CREDINȚA 


Credinţa, aşa cum a fost concepută de Barnaba, este încredințarea celor 
nădăjduite ... iată cum a fost definită de mulţi, această credinţă - credinţa 
pură - acceptarea sau respingerea fără o bază de motivare, sau dincolo de 
competenţa noastră sau de cunoaşterea a ceea ce este perceput, prin ceea 
ce omul aduce activităţii sale prin cele cinci simţuri... (262-14) 


... căci fără credinţă nimeni nu poate dobândi cea mai înaltă dezvoltare în 
plan material sau spiritual; căci atunci cănd cineva nu poate avea credință 
în nevăzut, cum se poate aştepta ca ceea ce se reflectă din el însuşi să 
însuflețească în alţii încrederea în ceea ce reprezintă memoria trupului, a 
minţii sau sinele său? (369-3) 


Poate mai mult ca orice altceva, credinţa este un atribut (N.R.: o sumă de 
categorii, atribute, etc. existente simultan) al sufletului ce permite Duhului 
Sfânt să lucreze prin noi. Este o forță energetică ce oferă o cale prin care 
Forţele Creatoare se pot manifesta. În parte, aceasta este o motivaţie care 
întăreşte atitudinile de sinceritate, încredere, disciplină şi speranţă, dar este 
mult mai mult. Este o calitate lăuntrică ce poate fi cultivată şi exprimată în 
fiecare din faptele şi gândurile noastre. Deşi credinţa nu este legată de 
cunoaştere (N.R.: aparent), este o extraordinară cale de a cunoaşte. Este o 

forță care face posibilă puntea între văzut şi nevăzut. Este o materie care 
fixează fundamentul pentru orientarea vieţii noastre. Cel mai important, este 
faptul că, credința este o conştiență lăuntrică a legăturii sufletului cu 
Creatorul său. 


Citirile lui Cayce spun că uneori, în viaţa de zi cu zi confundăm credinţa cu 
încrederea. Totuşi, cele două nu sunt unul şi acelaşi lucru. Încrederea este 
legată mai mult de lumea materială - cum ar fi o credinţă într-un lucru sau 
într-un efect. Din acest punct de vedere, încrederea poate fi privită ca o 
consecință a cunoaşterii. Este de asemenea asociată deseori unei atitudini 
privind propria ființă, în timp ce credinţa susține că suntem în tovărăşie cu 
Dumnezeu. Credinţa înfloreşte şi creşte odată cu noi. Este ca şi energia iubirii, 
care întăreşte legăturile noastre cu altcineva. 


În termenii cei mai simpli, o atitudine de încredere sinceră poate fi văzută ca 
o slabă licărire a ceea ce este credința adevărată. De fapt, Cayce a afirmat că 
pe masură ce cultivăm încrederea în Dumnezeu, rezultatul natural trebuie să 
fie creşterea credinţei. De-a lungul istoriei lumii, umanitatea a asociat prea 
des credinţa cu dogma religioasă, încrederea, ritualul sau chiar cultura. În 
prezent, fiecare dintre acestea este asociată cu menţinerea anumitor idei, iar 
credinţa nu este nici unul din aceste lucruri. Credința este o conştientă 
lăuntrică adusă la lumină de către suflet, care poate fi adusă în conştient prin 
slujire. Credinţa este dinamica ce permite energiei Duhului Sfânt să lucreze 
prin noi, în pofida tuturor imperfecţiunilor noastre. Credinţa este cea care a 
făcut să se manifeste tot ce a existat vreodată şi tot ce ar putea fi conceput să 
existe vreodată. 


Credinţa este dovada împlinirii făgăduinţelor lui Dumnezeu. Mai mult decât 
orice altceva, credința este conştienţa de a fi trăit, mai degrabă decât a fi 
văzut un lucru. 


CREDINŢA CA FORȚĂ UNIVERSALĂ 


Deoarece credința nu este încrederea într-un lucru, ci mai degrabă o 
conştienţă a sufletului ce doreşte să fie exprimat, existența credinţei este 
adevărată pentru fiecare persoană. Mai exact, unii pot fi inconştienţi de 
credinţa ce sălăşluieşte în adâncul ființei lor, dar indiferent de aceasta, 

activitățile Duhului Sfânt pot curge prin ei la acelaşi nivel la care ei îşi doresc 
să fie de ajutor altcuiva. Credința nu poate să lipsească în totalitate şi nici să 
fie distrusă. Aceasta nu ţine de fizic, ci de suflet. De fapt, din punctul de 
vedere al citirilor, credința este cea care pune în mişcare tot ceea ce am 
putea cunoaşte mai bun: 


... aşa cum s-a precizat, credinţa este existenţa forțelor creatoare din forța 
activă a unei persoane, pe care ei înşişi o aplică în activitatea spirituală a 
vieţii lor. Deci, aplicând această cunoaştere asupra ta însuţi ca expresie a 
acestei credinţe aşa cum se manifestă în fiecare din copiii lui Dumnezeu - 
care în forța Sa activă pune această cunoaştere în acţiune - ea creşte, se 
extinde, sau devine baza activităților sinelui în acele direcţii, după cum este 
necesar. (262-17) 


Din această perspectivă, orice activitate, serviciu, lucru bun, moral, sau 
dorinţa de a fi de ajutor, îşi are fundamentul în credinţă. 


Prin urmare, esența credinţei însăşi are în vedere manifestarea a tot ce este 
bun. Adevărata credință este pusă în practică ori de câte ori conştientizăm 
rațional un oarecare aspect de deplinătate în adâncul fiinţei noastre şi 
această conştienţă, la rândul ei, capătă efect prin activitatea forţelor 
spirituale, a slujirii, a iubirii. Aceasta este calea prin care fiecare dintre noi 
poate ajunge să-şi cunoască ființa lăuntrică, chiar propriul nostru suflet, prin 
trăirea credinţei. Din ce în ce mai mult, pe măsură ce oamenii se trezesc la 
adevărata lor natură spirituală, conştienţa şi puterea credinței devin 
disponibile punerii în practica de fiecare zi: 


Căci există chemarea de a sluji, din adâncul sufletului. Aceasta deci, omul 
trebuie s-o facă. Mai exact, trebuie să existe credinţă indiferent de fapte, 
dar credinţa fără fapte este moartă, sau naşte legături slabe. Căci lucrarea 
Duhului Sfânt pe pământ nu este un fapt ascuns ci unul pozitiv, aşa cum s-a 
dovedit în viaţa lui lisus pe pământ. Căci fiecare zi, fiecare perioadă a fost 
plină de faptele Sale, încât s-a putut spune despre EI: „Cred că toate cărţile 
din lume nu ar cuprinde toate faptele şi spusele acestui OM”. (3361-1) 


În termeni practici, credința unui om este împlinită atunci când lucrează în 
conformitate cu ceea ce cunoaşte el mai bun în acest timp, în acest loc, chiar 

acum. Totuşi, indiferent de stadiul actual al rațiunii noastre, credinţa există ca 
o conştienţă potenţială în fiecare fibră a fiinţei noastre. 


CREDINȚA CA O CONŞTIENŢĂ ÎN DEZVOLTARE 


Conform materialului lui Edgar Cayce, completa împlinire a elevării noastre 
spirituale rezidă în cele din urmă în dezvoltarea credinţei noastre. Credinţa nu 
este ceva ce poate fi învăţat, este mai degrabă conştienţța faptului că ea 
poate fi cultivată înlăuntrul nostru. Credinţa trece dincolo de nădejde şi 
încredere; este o extindere a conştiinţei. Credința ne permite să trăim şi să 
aflăm dimensiunile nevăzute ale vieţii, relativ la cele mai înalte adevăruri 
despre suflet. lată de ce, a lucra cu o motivaţie sau cu un ideal spiritual este 
un pas necesar în dezvoltarea credinţei: 


Căci un om este exact aşa cum gândeşte în inima sa. Deci, nu judeca dacă nu 
vrei să fi judecat. Dacă ai credinţă arată-ţi credinţa. Dacă ai iubire, arată-ţi 
iubirea. Da, spui tu, „Am auzit asta atât de des!” Da, dar ce ai făcut în 
legătura cu asta? Trebuie să-ți dai seama atunci că Dumnezeu există şi că 
trupul tău este templul Dumnezeului tău! Îl întâlneşti tu acolo pe El? (254 — 
101) 


De aici rezidă necesitatea ca, aşa cum este în întreaga viaţă a omului, 
credinţa, speranţa într-o divinitate ce este înlăuntru, să fie păstrate - să 
modeleze destinele în aşa fel încât oportunităţile ce apar în vieţile lor să fie 
acele lucruri care, dacă sunt preluate corect, înlesnesc elevarea sufletului. 
(1300-1) 


Trăirea completă a credinţei nu este posibilă fără o focalizare ordonată a 
viziunii interioare asupra idealului spiritual. Dimpotrivă, prin trăirea credinţei, 
idealul va prinde viață. Credinţa este alinierea celor mai multe adevăruri 
despre suflet, gândirea, cunoaşterea şi dorința de afla o cale de 
binecuvântare pentru ceilalți, prin încercarea de a manifesta etalonul lăuntric 
al perfecțiunii. Când cineva îşi concentrează voinţa în această direcţie, efectul 
natural este conştientizarea credinţei. Pe de altă parte, dacă permitem ca o 
distragere a atenţiei să ne abată de la motivaţia noastră spirituală, aceasta 
poate avea ca rezultat apariţia unei lipse de credință. 

Credinţa este esența Duhului Sfânt reflectată în conştientul nostru. Prin 
credinţă, totul este posibil. În Biblie citim că până şi credinţa de mărimea unui 
bob de muştar poate înfăptui ceea ce pare imposibil. Aceasta afirmă că 
oricând suntem până la cea mai mică fărâmă în armonie cu natura noastră 
divină şi dorim să fim folosiţi ca o cale pentru fapte. Duhul poate muta 
munţii. Străduindu-ne să cooperăm, folosind cunoaşterea dobândită în 
cunoaşterea de sine, alegând o motivaţie spirituală şi cultivându-ne credința, 
activitățile Duhului devin un lucru viu în trăirile noastre. Acesta nu este un 
exerciţiu intelectual. Este o conştienţă activă care aduce în conştiinţa noastră 
adevărul despre legătura noastră cu Divinul. 


Credinţa este conştienţa şi trăirea directă a nevăzutului. Credința este în 
continuă dezvoltare. Ea se dezvoltă pe măsura folosirii ei. 


TRĂIREA CREDINȚEI ÎN DUMNEZEU, A CREDINȚEI ÎN ALȚII, A 
CREDINȚEI ÎN NOI ÎNŞINE 


În ultimă instanţă, elevarea noastră este direct proporțională cu mărimea 
credinţei pe care o admitem (N.R.: şi folosim) în viața noastră. Deşi am putea 
să n-o etichetăm astfel, credinţa este demonstrată (N.R.: şi dovedită) prin 
fapta bună şi gândul bun. În acelaşi grad în care încercăm să manifestăm 
Conştiința Hristică - etalonul lăuntric de perfecţiune - prezenţa credinţei este 
adusă în conştient. Atunci când începem să facem ceea ce ştim să facem, ni 
se va arăta următorul pas, următoarea faptă, următorul act de slujire. 
Credinţa noastră este cultivată în măsura în care căutăm să fim o cale pentru 
activitatea Creatorului pe pământ. 


Lasă umbra să treacă. Gândeşte-te la speranţa înfloririi din nou, a ceea ce 
te-a îndemnat să răsari şi să mergi către El în numele Lui. Fii puternic întru 
slava Domnului tău! Fii gata nu de sacrificiu, ci aşa cum El a hotărât, bucuria 
stând mai degrabă în slujirea aproapelui. Astfel, căile pot fi îndreptate. 
Astfel, acele capcane, necazuri, condiţii care v-au supărat, pot aduce din 
nou curgerea pură a ajutorului spiritual în sufletul tău, trupul tău şi mintea 
ta. Păstrează acele lucruri aproape şi cu dragoste. Lasă acele sentimente 
chemate adesea din suflet să se aprofundeze pentru un ţel ca tu să-ţi poți 
împlini scopul tău întru Domnul. Lasă-l pe El să-şi aibă calea Sa. Lasă-L pe El 

să te calăuzească. Păstrează-ţi credinţa - păstrează-ţi credinţa - păstrează-ţi 
credinţa! (378-26) 


Prea des separăm trăirea credinţei în: credinţa în Dumnezeu, credinţa în alţii 
şi credinţa în noi înşine. Putem să ne încurcăm şi să uităm a trăi întru 
Dumnezeu. În anumite ocazii se pare că vă lipseşte încrederea în alţii. Uneori, 
ne pierdem pe moment încrederea în noi înşine. Şi totuşi, însăşi această 
separare arată că această credinţă este mai degrabă încrederea într-un lucru 
decât o conştienţă ce trebuie exprimată. Încrederile se pot schimba şi pot 
chiar înceta să mai fie relevante, pe când adevărata credinţă nu poate decât 
să fie trăită: 

În măsura posibilităților, încercați să nu judecaţi, dacă doriţi să nu fiți 
judecaţi. Amintiţi-vă, cu măsura cu care-i veţi cântări pe alţii, cu aceeaşi 
măsură veţi fi cântăriţi în cele din urmă. Dacă vrei să ai parte de prieteni, de 
iubire, de răbdare, manifestă acelaşi lucru cu cel pe care ţi-l doreşti. Fiecare 
din acestea sunt caracteristici ale duhului adevărului şi cu cât le veţi 
manifesta în trăirile voastre, cu atât mai mare va deveni măsura credinţei 
voastre. Căci dacă nu aveţi încredere în alţii, cum puteţi avea încredere în 
Dumnezeu? Dacă nu ai credinţă în Dumnezeu, cum poți găsi aceasta în tine? 
(5079-1) 


Citirile afirmă că ne întărim în credinţă atât prin gândul bun şi fapta bună cât 
şi prin cultivarea legăturii personale cu El. Din perspectiva lui Cayce, 
Dumnezeu nu este o forță impersonală, ci mai degrabă un părinte grijuliu 
care este doritor să fie în comuniune cu noi: 


Pentru ca cineva să creadă în Dumnezeu trebuie mai întâi să-L cunoască şi 
să vorbească adesea cu El. Acela trebuie să meargă cu El în noapte ca şi în 
lumină, ca şi în tot felul de alte locuri. Luaţi aminte, mâna Lui sa vă 
călăuzească. (3234-1) 


Este uşor de uitat că Dumnezeu este atent la tot ce este legat de noi. Credința 
este întărită atunci când ne dăm seama că nu suntem capabili ca indivizi să 
înfruntăm orice situaţie în viață, fără a fi ajutaţi. În Scripturi citim: 


De aceea zic vouă: Nu vă îngrijiţi pentru sufletul vostru ce veţi mânca, nici 
pentru trupul vostru ce veţi îmbrăca; au nu este sufletul mai mult decât hrana 
şi trupul decât îmbrăcămintea? 

Priviţi la păsările cerului, că nici nu seamănă, nici nu seceră, nici nu adună în 
jintițe şi Tatăl vostru Cel ceresc le hrăneşte. Oare nu sunteți voi mai presus 
decât ele? 


Deci, nu duceţi grija, spunând: Ce vom mânca, ori ce vom bea, ori ce vom 
îmbrăca? Că după toate astea se străduiesc neamurile; ştie doar Tatăl vostru 
Cel ceresc că aveţi nevoie de ele. Căutaţi mai întâi Împărăţia lui Dumnezeu şi 
dreptatea Lui şi toate acestea se vor adăuga vouă. [Matei 6, 25-26; 31-33] 


Aceasta nu înseamnă să lenevim şi să aşteptăm ca lucrurile din lumea fizică să 
vină către noi - căci până şi păsările cerului trebuie să-şi caute hrana pe care 
Creatorul o dă pentru ele - ci mai degrabă sugerează că aspecte ale vieților 
noastre spirituale şi mentale trebuie să aibă un ascendent asupra „lucrurilor” 
de pe pământ. Privilegiul nostru divin este de a cultiva seminţele credinţei şi 
de a începe să vedem rezultatele ce vor înflori apoi din eforturile noastre - 
fizice, mentale şi spirituale: 


Nu-ţi pierde încrederea în tine însuţi, căci dacă încrederea în tine şi în 
capacităţile pe care trebuie să le împlineşti este pierdută, atunci înfrângerea 
îți stă deja în faţă! Până şi descurajarea diminuează capacităţile oamenilor 
de a deveni conştienţi de forțele divine ce pot fi căutate de fiecare ... (257 - 
131) 


Zilnic, suntem reflectarea propriei noastre credinţe. Pot fi îndeplinite tot felul 
de lucruri atunci când lăsăm deoparte fiecare temere şi ajungem la ceea ce El 
vrea ca noi să facem. Materialul lui Edgar Cayce ne încurajează să ne 
deschidem noi înşine ca nişte căi de transmitere a iubirii lui Dumnezeu pe 
pământ şi să avem totală încredere că El se va sălăşlui în noi. Haideţi să nu ne 
îndepărtăm de această credință care este mai valoroasă decât tot ce avem. 
Dacă noi vom fi copiii Lui, El va fi Dumnezeul nostru. 


CONCLUZIE 


Conştienţa credinţei se extinde prin orice activitate care ne deschide inimile şi 
minţile către acea esenţă divină - gând, slujire, rugăciune sau meditaţie. 
Adevărata credinţă trebuie să devină o parte vie, activă, a fiecărui moment al 
vieţii noastre. Nu se poate să vorbim într-un fel Divinităţii în liniştea 

meditaţiei şi în alt fel aproapelui nostru, în lumina zilei. Nu se poate să 
gândim ingrat şi apoi să aşteptăm ca Forţele Creatoare să se reverse peste 
noi. Credința implică o conştiență a moştenirii noastre. Suntem co-lucrători 
cu Dumnezeu. Deţinem un etalon de deplinătate care poate fi activat în 
conştient de către propria noastră motivaţie. Destinul nostru este de a începe 
să împlinim ceea ce ştim să facem. Trăirile vieții noastre, bucuriile, tristețţile ei, 
conştienţa ce ne pătrunde, sunt direct proporționale cu credinţa trăită de noi. 


Credinţa este o conştiență ce doreşte să fie exprimată. Este un drept 
dobândit prin naştere ce se poate dezvolta şi creşte ca şi noi, devenind o 
parte mai importantă a conştiinţei noastre. Aceasta întăreşte sensul vieţii 
noastre, creînd un vehicul prin care Divinitatea poate cobori pe pământ. Este 
un sentiment lăuntric al legăturii dintre suflet şi Creator. Este o recunoaştere 
deschisă, o încredere vie în mărturia lucrurilor nevăzute: 


Acum ştim, sau descoperim, că Raiul este înlăuntrul nostru; ca şi 
conştientizarea şi trezirea vin din lăuntru. Astfel, prin credinţă, prin darul 
Fiului şi credinţa în El, devenim din ce în ce mai conştienţi de prezența 
perseverentă a Duhului - mişcarea - aşa cum a fost hotărât de Tatăl şi nu de 
noi Înşine. (262-119) 


În ultimă instanţă, credinţa înseamnă suficient pentru a ne vedea trecând 
prin fiecare încercare. Deţinem acelaşi drept dobândit prin naştere ca şi cei ce 
s-au dus înaintea noastră şi care au reuşit prin trăirea propriei lor credinţe. 
Acelaşi suflet, care a fost lisus, Fratele nostru Mai Mare, este disponibil 
pentru fiecare situaţie şi nevoie a noastră. Citirile ne vor conecta la această 
cunoaştere, permițând credinţei noastre să ne călăuzească acolo unde este 
voia Creatorului. Credința este manifestarea conştienţei faptului că suntem 
copiii lui Dumnezeu. Şi în sfârşit, conform citirilor lui Cayce, credinţa este 
piatra unghiulară a virtuții şi înţelegerii. 


58 


DOUĂSPREZECE LECȚII DE SPIRITUALITATE PERSONALĂ 


LECȚIA A CINCEA 


VIRTUTE ŞI ÎNȚELEGERE 


Mai departe, fraților, câte sunt adevărate, câte sunt de cinste, câte sunt 
drepte, căte sunt curate, căte sunt vrednice de iubit, căte sunt cu nume bun, 
orice virtute şi orice laudă, la acestea să vă fie gândul. [Filipeni 4,8] 


SUBIECT DE MEDITAȚIE 


Sădeşte în mine virtute şi înțelegere, căci în tine mi-e nădejdea, Doamne, 
Mântuitorul meu; căci Tu auzi rugăciunea credincioşiei în inimă. (262-17) 


VIRTUTE ŞI ÎNŢELEGERE 


Dumnezeu, a făcut atunci lumea să trăiască prin credinţă, prin virtute, prin 
înţelegere. Cunoaşteţi voi oare căile Lui? Ele nu se dezvăluie uşor; căci 
există înnăscut în fiecare ceva ce te face să o iei pe o cale a uniunii şi a 
înțelegerii, către El... (539-1) 


În calitate de copii ai lui Dumnezeu, unul dintre scopurile ființării noastre pe 
pământ este de a exprima legătura noastră cu El prin co-crearea vieților 
noastre, a trăirilor noastre şi interacțiunilor cu ceilalți. Nivelul acestei co- 
creații este mărginit doar de limitele propriei noastre conştiinţe şi cereri. Noi 
suntem o parte din legile lui Dumnezeu, nu simpli observatori ai lor. Ca o 
analogie, în lumea fizică există reguli de circulaţie şi limite de viteză care sunt 
în vigoare chiar dacă şoferul a scăpat din vedere semnele din trafic. În acelaşi 
fel suntem şi noi supuşi legilor spirituale care guvernează vieţile noastre, 
chiar dacă noi alegem să rămânem inconştienţi de ceea ce ar putea ele să fie. 


O înțelegere a legilor spirituale vine prin trăire şi prin încercarea de a trăi mai 
mult în concordanţă cu Voia Creatorului. Odată cu o astfel de înțelegere, se 
naşte o conştienţă profundă despre cine suntem noi cu adevărat şi o legătură 
mai strânsă cu noi înşine, cu Creatorul nostru şi cu toţi ceilalți. Atât credința 
cât şi virtutea îşi au originea la nivelul sufletului. Întrucât credinţa este o 

conştienţă lăuntrică, virtutea este o calitate a sufletului ce se poate manifesta 
în vieţile noastre de zi cu zi. În această privinţă, virtutea este tot ce este bun, 
tot ce este la nivelul roadelor sufletului (de exemplu iubirea, dreptatea, mila, 
pacea, bunătatea, etc.). În interpretarea transformărilor spirituale, Cayce 
leagă indisolubil virtutea cu înţelegerea. Din perspectiva citirilor, virtutea este 
în esenţă o calitate spirituală înnăscută pe când adevărata înțelegere vine 
odată cu punerea în practică a aceleiaşi calități. Virtutea este răspunsul care 
îşi are originea la nivelul sufletului. Este o parte din deplinătatea şi puritatea 
care deja există în noi. 


Virtutea este armonizarea noastră cu Voia Forţelor Creatoare; astfel, orice 
virtute ne uneşte cu Dumnezeu. Adevărata înțelegere este trăirea în legile 
Creatorului pe pământ. Adevărata înţelegere este dincolo de rațiune, căci 
este o cunoaştere care a fost aplicată. Înțelegerea noastră va creşte în acelaşi 
grad în care vom încerca să ilustrăm virtuțile în viaţa noastră: 


Astfel, în acest studiu, virtutea trebuie să fie criteriul cu care credinţa ta va 
fi pusă în practică; căci fără acea puritate a virtuţii tale, a sinelui mental, 
material şi spiritual, nu se capătă decât puţină înţelegere ... înţelegerea 
survine în urma aplicării a ceea ce a fost dobândit. Fii credincios a tot ceea 
ce este pur în scopul tău, căci aceasta este virtutea. În virtute vine 
înțelegerea căci ele sunt precum gaura şi cepul, se potrivesc perfect, una cu 
cealaltă. (262-18) 


Acolo unde există virtute va exista şi înţelegere, căci virtutea nu poate exista 
fără aceasta. Înțelegerea este calea prin care virtutea este aplicată în viaţă. 
Virtutea şi înţelegerea sunt expresii ale activităților forțelor sufletului ce se 
manifestă prin noi. Când virtutea devine baza proceselor noastre de gândire, 
propria noastră cale către înţelegere este netezită. Astfel, pe măsura punerii 
în practică a roadelor sufletului, percepţia noastră se schimbă astfel încât 
înțelegem finalitatea a tot ce întâmpinăm. Virtutea însemnă să corespundem 
cu tot ce cunoaştem noi mai bun. Este o puritate a inimii, o puritate a minţii şi 
o puritate a sufletului. Virtutea este un atribut cu ajutorul căruia îl putem 
determina pe Dumnezeu să se manifeste pe pământ prin noi. 


Virtutea înseamnă a fi credincioşi intenţiilor şi ţelurilor noastre lăuntrice. 
Înseamnă a ramâne credincioşi celui mai înalt ideal spiritual. Măsurată prin 
conştiinţa proprie, virtutea va fi diferită pentru fiecare persoană. Virtutea 

înseamnă deplina cooperare lăuntrică ce permite iluminarea ta interioară şi 
încurajează slujirea celor din afara ta. Aceasta survine ca rezultat al credinţei 
noastre. Virtutea ne permite să ne cunoaştem pe noi înşine aşa cum suntem 
cunoscuţi de Dumnezeu. Gradul nostru de virtute este limitat doar de 
înţelegerea noastră (N.R.: şi de gradul nostru de virtute) iar înțelegerea 
noastră depinde de virtutea noastră. 


CUNOAŞTEREA FAȚĂ DE ÎNȚELEGERE 


Este o adevărată diferenţă între a avea cunoaştere şi a avea înţelegere. 
Cunoaşterea este asociată cu informaţiile sau cu realitaţile. Cunoaşterea 
poate fi dobândită prin educaţie, prin ceea ce auzim, citim şi chiar prin ceea 
ce observăm. Înțelegerea înseamnă totuşi mult mai mult. Înțelegerea trece 
dincolo de simplele realități şi devine o activitate a propriei experienţe. 
Înțelegerea este o conştienţă vie ce nu poate fi învățată. Este dinamica ce 
face ca informaţiile de orice tip să devină practice, precum şi o parte din 
conştienţa noastră, la nivelul sufletului: 


Este ştiut, şi poate fi experimentat, că nu simpla cunoaştere duce la 
înţelegere, ci aplicarea a ceea ce cuprinde aceasta; experienţa, devine o 
parte a entității, a sufletului care pusă în practică duce la elevare. Căci 
cunoaşterea Forțelor Creatoare, cunoaşterea lui Dumnezeu, este o elevare. 
Căci elevezi în rugăciune, în cunoaştere, în înțelegere, în trăirile tale şi în 
legăturile cu aproapele tău. (884-1) 


Cu alte cuvinte, ceea ce ştim (sau ceea ce credem că ştim) nu contează atât 
de mult în tentativa noastră de a înțelege legătura cu Dumnezeu, ci în loc de 
aceasta, ceea ce punem în practică - ceea ce facem cu ceea ce ştim - duce la 
transformarea personală. Dobâdirea cunoaşterii poate fi un pas către o 
adevărată dezvoltare în a înţelege; totuşi, Cayce ne-a avertizat împotriva 
acumulării cunoaşterii pur şi simplu, de dragul de a deţine informaţii la 
dispoziţia cuiva. De fapt, el a afirmat că, în ultima instanţă, cu cât cunoaştem 
mai mult, cu atât suntem mai responsabili pentru încercarea de a pune în 
practică ceea ce ştim, în vieţile noastre personale. Orice cunoaştere 
neaplicată devine un „păcat” al omisiunii - o deficiență prin care suntem 
făcuți responsabili pentru că ştim să facem ceva şi totuşi nu facem. Mai mult 

decât atât, cunoaşterea acumulată şi netrăită nu devine o parte a conştiinţei 
noastre la nivelul sufletului. 


De exemplu, peste ani, nenumărate persoane şi-au exprimat aprecierea 
pentru filosofia citirilor deoarece le dădea un sens, sau pentru că-i înştiința că 
„viața este o experienţă cu un anumit scop”. Această cunoaştere afirmă că 
suntem responsabili pentru toate legăturile noastre cu noi înşine, cu ceilalţi şi 
cu Dumnezeul nostru. Această cunoaştere ar trebui să ne impulsioneze să 
devenim mai conştienţi de gândurile, faptele şi interacţiunile noastre cu 
ceilalți. Dacă aceasta ne convinge să facem unele schimbări pozitive în vieţile 
noastre, aceasta devine o parte a conştienței sufletului în experienţele 
viitoare. Dacă este pusă în practică, aceasta va deveni ceva ce va rămâne cu 
noi. Pe de altă parte, dacă rămânem doar la nivel de cunoaştere, nu are nici 
un efect permanent asupra noastră - nu ne schimbă conştienţa lăuntrică: 


Cu înţelegerea perfectă a oricărei legi, legea poate deveni o parte a 
entității, iar cum elevarea prin planul fizic înseamnă dobândirea înţelegerii 
tuturor legilor universale, cunoaşterea astfel atinsă şi făcută ca parte a 
entității, aduce elevarea ... lată de unde vine necesitatea forţei dăruite aşa 
după cum s-a spus: „Fiul meu, în tot ce dobândeşti, găseşte înţelegerea” şi 
capacitatea de a pune în practică aceasta. (900-25) 


Adevărata înţelegere are un efect atât de puternic asupra aducerii credinţei 
în conştient, a spus Cayce grupului original de studiu, încât o persoană cu o 
adevărată înţelegere „ar putea muta şi munţii”. (262-19) 


PERCEPEREA VIRTUȚILOR POATE DUCE LA O MAI BUNĂ 
ÎNȚELEGERE 


Mulţi dintre noi consumă o mulțime de timp şi energie judecând şi criticând. 
Indiferent că această condamnare este direcționată către interior sau către 
exterior, ea are un efect plin de consecinţe asupra propriei noastre percepții. 
De fapt, de câte ori criticăm ceva sau pe cineva într-o manieră negativă, cel 


„a 
l 


mai uşor ne este să vedem ce este „greşit” în loc de ceea ce este „corect” şi 
cel mai uşor pentru noi este să devenim judecători. Luaţi aminte că orice 
punem în practică, pozitiv sau negativ, devine o parte mai importantă a 


propriei conştiinţe. 

Acest mod de abordare, de a-i judeca pe ceilalți oameni, în loc să încercăm să 
înțelegem că şi ei au aceeaşi Scânteie Divină ca şi noi, a fost timp îndelungat o 
tendinţă umană negativă. Cayce a spus unui grup de susținători de-ai săi: 


Să presupunem pentru moment, că Dumnezeu a privit în inima ta aşa cum 
tu te-ai uitat adesea în viaţa fratelui tău. Uitare ... gândeşte la aceste 
lucruri! (254-68) 


Ar trebui să cumpănim bine, la rece, ce s-ar întâmpla dacă Creatorul nostru ar 
începe să ne judece pe noi aşa cum noi am criticat adesea pe alții? Totuşi, 
decât să ne autocondamnăm pentru ceea ce greşim, mai degrabă ar trebui să 
începem pur şi simplu schimbarea felului în care ne vedem pe noi înşine şi pe 
alţii. În modul lucrării cu percepțiile noastre individuale, citirile afirmă că este 
foarte important pentru noi să începem „minimalizarea defectelor şi 
amplificarea virtuţilor” oricăruia dintre cei cu care venim în contact: 


„„„ trebuie să minimalizăm defectele şi să mărim virtuțile. Şi entitatea 
trebuie să adopte aceasta ca prim principiu, în schimbarea vieţii sale, pe 
măsura căutării de noi oportunităţi. Încetează să găseşti defecte în alţii şi 
alţii vor înceta să-ţi găsească defecte ţie. Acesta este primul lucru pe care 
trebuie să-l adopţi în noua ta viaţă. Şi lasă ca aceasta să fie o nouă 
experienţă pentru tine ... să recunoşti calităţile la fel de bine ca şi defectele. 
(3544-1) 


De câte ori nu te abaţi din drum (sau pierzi timp pur şi simplu) discutând sau 


„a 
l 


gândind ce este „corect” în legătură cu o persoană şi mai degrabă ce este „în 


sn 


neregulă” cu ea? Dar mai mult chiar decât să încercăm să percepem vituțile 
celor cu care am avut conflicte personale, citirile spun că nu trebuie să 
condamnăm pe nimeni. Acest lucru s-ar putea dovedi ca fiind mai dificil în 
termenii tratării cu cei care crezi că au greşit față de tine, precum şi cu cei 
care au greşit față de o altă persoană. Şi totuşi, indiferent de ceea ce a făcut o 


persoană, ea sau el este încă un copil al lui Dumnezeu. 


Biblia afirmă „nu judeca, pentru a nu fi judecat”. [Matei 7,1] Având în vedere 
că nu putem şti niciodată încercările şi provocările pe care le-a întâmpinat 
cineva, nu avem nici o justificare în a-l condamna. Numai atunci când am 
experimentat personal o cale a vieţii cuiva, putem măcar spera să înţelegem 
ce anume l-a condus la o asemenea comportare. Virtutea nu înseamnă a 

scuza o comportare negativă sau chiar criminală, ci faptul că nu ne este 
permis să purtăm pică sau să condamnăm. Binele poate fi găsit şi cultivat în 
fiecare, iar noi avem nevoie doar să ştim să-l căutăm. Atunci când virtutea 
este asociată cu puritatea, trecem peste criticism şi condamnare. Funcție de 
împrejurări, acest lucru poate fi la fel de simplu ca şi încercarea de a vedea 
partea pozitivă pe care o pot vedea alții, sau poate că înseamnă pur şi simplu 
a nu contribui la clevetirile pe care le-am putea auzi despre o altă persoană. 
Chiar dacă nu avem întotdeauna succes, citirile spun că de fiecare dată când 
încercăm să facem ceea ce este bine, aceasta are un efect pozitiv asupra 
măririi conştienţei şi înţelegerii. 


ÎNTREGIREA CA O ACTIVITATE A SUFLETULUI 


Deplinătatea noastră lăuntrică este grăbită şi dezvoltată prin virtute şi 
înțelegere. Cheia descoperirii acestei deplinătăți este trezirea la esenţa 
noastră spirituală lăuntrică. Mare parte din această latură urmează chiar 
acest principiu. De exemplu, frumusețea unui trandafir se dezvoltă din 
interior (mai exact, absorbind acele lucruri din mediul înconjurător, din 
afară), dar etalonul lui, modelul lui de deplinătate rezidă adânc în propria-i 
sămânță. Acest lucru este iarăşi adevărat pentru fiecare din noi. Încercând să 
trăim în armonie cu roadele sufletului, ne trezim la natura noastră divină. În 
lăuntrul fiecăruia dintre noi există o dorinţă de întregire. Deţinem etalonul şi 
chiar dorința de a deveni tot ceea ce putem fi. Această ţintă nu este atinsă 
dintr-un singur salt ci pas cu pas, puţin câte puţin: 


Fie ca aceasta să fie bine înţeleasă, că virtutea şi înţelegerea tratează în 
principal cu sinele şi legătura sinelui cu Forţele Creatoare, sau Dumnezeu, şi 
că virtutea şi înţelegerea sunt reflectate în sine, mai degrabă decât o 
judecată asupra altuia. Judecă-te pe tine însuţi prin propria înţelegere şi 
propria virtute - nu pe altul - căci acestea sunt ale Duhului Sfânt şi de Duh 
trebuie să fie judecate. „Nu judeca, pentru a nu fi judecat”. (262-19) 


Virtutea şi înţelegerea sunt legătura dintre noi înşine şi Forţele Creatoare. 
Prin virtute şi înţelegere, legile de spiritualitate ale Domnului pot fi activate în 
lumea fizică. Cu cât dorim şi încercăm mai mult să devenim căi ale 
binecuvântărilor şi iubirii Lui către alţii, cu atât mai mult îi simţim prezența 

atotstăruitoare, cu atât mai mult energia Lui va curge prin noi către alții. Când 
Fratele nostru mai vârstnic, lisus, a hrănit cinci mii de persoane cu doar cinci 
pâini şi doi peşti, a fost o dovadă clară că El avea o adevărată înţelegere a 
legilor lui Dumnezeu. 


Virtutea şi înţelegerea se impun pentru orice activitate spirituală. Virtutea şi 
înțelegerea întăresc viaţa noastră cu o putere spirituală ce modelează şi 
formează conştienţa a tot ceea ce vedem şi tot ceea ce trebuie să atragem 
către noi. Virtutea posedă legea spirituală - plenitudinea lui Dumnezeu ce se 
manifestă pe pământ. Aceasta întăreşte cunoaşterea noastră de Dumnezeu şi 
facilitează mărirea credinţei în El. 


FĂ CEEA CE ŞTII SĂ FACI 


Vor fi mereu ocazii în viaţă când vom dori să privim mai sus şi să atingem ceva 
mai înalt, indiferent de împlinirile dobândite sau de cât de profund putem 
simţi la un moment dat. Dat fiind că starea noastră naturală este spirituală, 
avem o năzuinţă de a trăi cât mai aproape de Dumnezeu. Această apropiere 
va surveni ca rezultat al facerii voii Lui, a căutării de a fi aproapele Lui pe 
pământ. Dorinţa acestei apropieri de sursa noastră spirituală este cea care ne 
conduce către virtute şi înţelegere. De fapt calea noastră se netezeşte pe 
măsura cultivării unicului scop de a face lucrarea Lui. Puterea Creatorului 
poate trezi înlăuntrul fiecăruia din noi amintirea moştenirii noastre ca fiind 
copiii Lui. Sinele nostru lăuntric tânjeste după acea conştiinţă care survine 
odată cu trăirea întru El. În lăuntrul său, sufletul îşi descoperă adevărata 
legătură cu Creatorul lui. Etalonul lăuntric al deplinătăţii este trezit de 
motivația noastră spirituală: 


Nu este atât de important cât de multe ştie cineva, ci cât de bine aplică 
el/ea ceea ce ştie în existența sa, prin ceea ce face, gândeşte, fapt ce 
marchează sufletul prin dependenţa practică, constantă şi consecvenţa faţă 
de Forţele Creatoare, aşa cum ne-au fost făgăduite să le întâlnim - fiecare 
din noi - atunci când le vom căuta. Şi atunci va veni ceea ce trebuie să 
crească mai mult puterile sufletului aceluia ce caută. (270-33) 


Un moto frecvent menţionat în citirile lui Cayce este „să faci ceea ce ştii să 
faci şi următorul pas îţi va fi dat”. Prea adesea distanţa dintre punctul în care 

ne aflăm şi cel în care trebuie să ajungem pare să fie imens. Şi totuşi citirile ne 
spun să înaintăm pas cu pas, rând pe rând, percept după percept, puţin câte 
puţin. A şti să faci binele şi a nu-l face, este poate greşeala cea mai mare pe 
care o putem face pentru că numai făcând ceea ce ştim să facem netezim 
drumul pentru următorul pas. Alegând pur şi simplu corectitudinea şi punând 
în practică ce găsim mai bun în lăuntrul nostru, vom fi călăuziţi de un etalon 
al deplinătăţii - sursa noastră spifituală. Numai astfel putem întâmpina şi 
depăşi încercările vieţii şi putem evita abaterea de la drumul drept al 
propriului destin. 


CONCLUZIE 


Virtutea este tot ce avem mai bun în noi. Este un fruct al sufletului. Este o 
parte indisolubilă a sinelui nostru adevărat. Virtuţile noastre dezvăluie 
adevăratul nostru potenţial, căci ele sunt înnăscute, aşteptând pur şi simplu 
să fie trezite şi exprimate, înţelegerea ne aparține atunci când trecem dincolo 
de cunoaşterea lucrurilor şi începem trăirea acestei cunoaşteri până când 
aceasta devine o expresie proprie a sinelui nostru adevărat. Virtutea şi 
înțelegerea ţin seamă de conştienţa că El este etalonul nostru şi că El va lucra 
prin noi dacă îi vom permite. Noi trebuie să fim atât perseverenţi cât şi 
consecvențţi în activităţile noastre. Pe măsură ce punem în practică lucrurile 
care ţin de suflet, iubirea, bunătatea, iertarea şi răbdarea, ne transformăm pe 
noi înşine şi afectăm în mod pozitiv lumea din jurul nostru: 


Căci nu contează ce ştie (N.R.: sau spune) cineva, ci mai degrabă ce face 
acesta cu ce ştie! Căci asta înseamnă rând pe rând, percept după percept, 
puţin câte puţin. Căci creşti în milostenie, cunoaştere şi înţelegere pe 
măsură ce aplici toate acestea în propria ta trăire, făcându-ţi calea dreaptă, 
păstrând drumul care este constructiv în viaţa ta. (954-4) 


Păstrându-ne imaculaţi în lume, neosândind pe nimeni, depăşind acele lucruri 
care nu sunt în armonie cu legislaţia Lui spirituală şi întorcându-ne cu faţa 
către Lumină - în acest fel ne vom afla pe calea virtuții şi înțelegerii. Vom găsi 
iubire în noi înşine, unul în celălalt şi în Creatorul nostru - nimeni nu va fi 
dincolo de aceste hotare. Vom găsi pământul nu ca un loc de încercări şi 
întreceri şi dorințe de împlinit, ci ca un loc al slujirii Lui cu iubire. Vom fi 

reînnoiţi în eforturile noastre de a merge înainte, multumind pentru 
înțelegerea ce vine din interior; faptul că fiecare din noi este o parte a 
întregului. Cu motivaţie adecvată, tot binele pe care noi îl înfăptuim este 
impregnat de fiecare fibră a ființei noastre. Prin gândurile şi faptele noastre 
altruiste, conştiinţa noastră elevează treptat. Vom recunoaşte că suntem pe 
calea virtuţii şi înţelegerii ori de câte ori nu avem nici un gând rău despre 
altcineva, vom recunoaşte că suntem pe această cale când începem să ne 
vedem pe noi înşine aşa cum ne vede Creatorul nostru: 


Trăieşte deci fiecare zi în acest fel, astfel ca o mică parte să se adauge, în 
lăuntrul tău, sufletului tău, spre a-ţi fi mai bine. Astfel poţi dobândi forță, 
cunoaştere şi virtute în asemenea măsură încât viaţa încărcată cu astfel de 
trăiri devine din ce în ce mai merituoasă, cu mai multă bucurie. (1745-1) 

LECȚIA A ŞASEA 


ÎNFRĂȚIREA 


„... Voi pune Legea Mea în lăuntrul lor, o voi scrie în inima lor; şi Eu voi fi 
Dumnezeul lor, iar ei vor fi poporul Meu.” [leremia 31,33] 


SUBIECT DE MEDITAȚIE 


Cât de perfect este numele Tău pe pământ, Doamne! 


Pentru a avea comuniunea cu Tine, trebuie să arăt iubire frățească 
aproapelui meu. Deşi vin cu umilinţă şi nu am nimic împotriva fratelui meu, 
rugăciunea mea, meditaţia mea, nu urcă până la Tine. Ajută-mă Doamne, în 
efortul meu de a mă apropia de Tine! (262-21) 


ÎNFRĂȚIREA 


A face altora ceea ce ţi-ai dori ca alţii să-ţi facă ţie, este testul extrem al 
înfrăţirii. Fără aceasta, nu veţi putea să-L bucuraţi pe deplin pe Dumnezeu. 
(262-22) 


Fie acesta cuvântul tău de ordine: „Sunt slujitorul fratelui meu”. Cine este 
fratele tău? Oricine-ar fi, oriunde-ar fi, el poartă pecetea Făcătorului pe 
pământ, fie el negru sau alb, bătrân sau cărunt, fie el tânăr, fie barbar sau 
pe tron, sau în scaunul prezidenţial. Toţi cei ce sunt pe pământ astăzi sunt 
fraţii tăi. (2780-3) 


Materialul lui Edgar Cayce ne asigură că noi am fost în legătură cu Dumnezeu 
de la începutul timpului, deşi aceasta cunoaştere nu mai este la nivelul 
conştientului. Ca parte a moştenirii noastre, noi trebuie să experimentăm 
această legătură în deplină conştiență şi cu o deplină înţelegere a 
interconexiunii dintre unul şi celălalt. Un aspect extrem de important (şi 
uneori incitant) al transformării personale este de a începe să devenim 
conştienţi de legătura unică pe care o deţinem cu toţii. Împărtăşim cu toţii o 

legătură comună - o comuniune spirituală cu toţi ceilalți oameni. Odată ce El 
este Creatorul nostru, facem cu toţii parte din acelaşi întreg şi avem cu toții 
această conştienţă în adâncul sufletelor noastre. 


Din pespectiva citirilor, această conexiune spirituală doreşte să fie 
manifestată pe pământ. În străfundul fiecăruia există conştiinţa unui 
căutător. În fiecare din noi există un dor de comuniune spirituală, de realizare 
a acestei legături. 


În fiecare din noi există un etalon al integralităţii care ne împinge încontinuu 
către căutarea împlinirii, slujirii şi iubirii unul pentru altul (N.R.: pentru Sfânta 
Treime şi pentru noi). Armonizându-ne cu acest etalon interior, dobândim 
realizarea adevăratei comuniuni. Această scânteie interioară ne propulsează 
către cea mai deplină legătură posibilă cu Creatorul nostru. În înţelegerea 
noastră limitată a acestei dorinţe spirituale, de prea multe ori încercăm să o 
satisfacem cu preocupări materiale şi cu orice metodă de posibilă evadare. 
Dar evadarea nu poate duce decât la sentimente de şi mai mare 
deşertăciune, căci această dorinţă a sufletului nu poate fi satisfăcută decât cu 
lucruri de suflet: altruism, slujire şi iubire. Comuniunea este realizarea 
legăturii noastre cu alţii şi legătura noastră de unificare cu Dumnezeu. Atunci 
când devenim mai conştienţi de această legătură, devenim mai conştienţi de 
datoria noastră faţă de toți oamenii din lume. Ne trezim înlăuntrul nostru la 
înțelegerea că El este o parte din alţii la fel cum este o parte din noi. 


Lăsând iubirea Creatorului să curgă prin noi, ajungem să înțelegem că 
înrudirea pe care o împărtăşim unul cu celalălt ca ființe umane nu este decât 
o reflectare a unei legături spirituale cu mult mai profunde. Prin comuniune, 
devenim conştienţi de unitatea noastră cu toţi copiii lui Dumnezeu. 


RESPONSABILITATEA NOASTRĂ, A UNUIA FAŢĂ DE CELĂLALT 


Edgar Cayce credea că va veni o zi în istoria lumii când umanitatea îşi va da 

seama în cele din urmă de responsabilitatea sa față de fiecare în parte. 

Răspunsul la întrebarea biblică „Sunt eu slujitorul fratelui meu?” a fost un DA! 

răsunător. Lumea nu este decât o comunitate din care facem parte cu toții. 
= 


Cu toate că o „soră” sau un „frate” poate fi de o parte sau alta a lumii (sau 
chiar vis a vis de noi), suntem responsabili pentru tot ce găsim de făcut în 

legătură cu ei. Din punct de vedere practic, ce rol putem juca noi în 
îndeplinirea acestui plan divin? Fiecăruia dintre noi i se dau sarcini şi 
oportunităţi ce vin în vieţile noastre ca mijloace de a ajuta pe altcineva. 


Pe orice tărâm ne-am afla, mai există încă o şansă de a dărui un mic act de 
slujire. A fi de ajutor nu înseamnă a face cine ştie ce fapte minunate, sau să 
influenţezi neapărat vieţile a mii de oameni. Etalonul stabilit de Fratele nostru 
Mai Mare, lisus, a fost de a ajuta pe fiecare pe rând, doar atunci când se 
prezintă ei înşişi. Oportunităţile noastre de a fi de ajutor sunt deja în puterea 
noastră. Felul în care îi tratăm pe alţii, prin răbdare, bunătate, compasiune şi 
iubire, poate fi exact acel act de slujire pentru care suntem chemaţi să-l 
facem. A ajuta pe alții să se poată ajuta ei înşişi este poate cel mai important 
serviciu din toate. Orice lucru cât de mic pe care găsim că-l avem de făcut, 
este adesea exact fapta pe care Creatorul ne-a pus-o în cale, ca mijloc de a fi 
un canal al iubirii Lui. 


Viaţa este un eşec dacă entitatea fiecărui suflet (şi în special această 
entitate) nu face lumea mai bună, acel colţ de lume puţin mai bună, puţin 
mai plină de speranţă, puţin mai răbdătoare, care arată mai multă iubire 
frățească, mai multă bunătate, care este mai îndelung răbdătoare, chiar 
prin vorbele şi faptele entității; în mod special în ceea ce priveşte evoluția 
(N.R.: lumii şi a entităţilor din ea). 


Deşi câştigi lumea întreagă, cât de puţin trebuie să te gândeşti la tine însuți, 
dacă pierzi scopul pentru care sufletul a întreprins această călătorie 
specială! Să nu ai o părere mai bună despre tine decât ar trebui să ai, căci 
nimeni nu va gândi despre tine mai bine decât gândeşti tu însuţi; nu în mod 
egoist, ci în dorinţa de a fi de ajutor. 


Căci cine este cel mai important? El, care este slujitorul tuturor, El care face 
ca fiecare suflet să fie bucuros că trăieşte, bucuros că are ocazia să 
contribuie cu ceva la bunăstarea fratelui său. (3420-1) 


Divinul lăuntric caută (N.R.: şi trebuie) să fie o cale de slujire în lumea 
materială. Dumnezeul nostru are compasiune pentru fiecare din noi, aşa cum 
un părinte are o iubire necondiționată pentru un copil. Noi suntem cei prin 
care ajutorul Lui poate fi materializat pe pământ. Când ratăm acordarea 
iertării, compasiunii sau a unui act de bunătate cuiva, avem un eşec în 

responsabilitatea noastră pe pământ faţă de comuniunea (înfrăţirea) care ne 
leagă laolaltă. Ratăm în acest caz trăirea la nivelul responsabilității de a fi 
copiii Lui. Cayce a spus că atât timp cât trăim, avem ocazia să fim de ajutor 
altcuiva. A noastră este oportunitatea de a începe să căutăm o sclipire a ceea 
ce este bun în fiecare. 


Când începem să minimalizăm defectele cuiva şi să-i amplificăm virtuțile, 
ajungem să înţelegem că ceea ce putem schimba cel mai mult în 
interacţiunile noastre cu alţii, este propria noastră percepţie căci chiar şi cel 
„mai mare duşman al nostru are un cel mai bun prieten”. Aceasta nu 
înseamnă că trebuie să acceptăm orbeşte ceea ce face sau susţine cineva, ci 
mai degrabă că suntem încercaţi pentru a începe să-i vedem pe alții aşa cum 
îi vede Creatorul (atât pe ei cât şi pe noi). Procedând astfel, conştientizăm că 
fiecare merită iubirea, bunătatea, compasiunea, călăuzirea şi chiar slujirea 
noastră: 


Căci nu începi să gândeşti drept până nu eşti capabil să vezi în viaţa cuiva pe 
care-l disprețuieşti total, ceva din Domnul tău, la care te închini. Căci fiecare 
suflet-entitate de pe pământ, în viaţă, indiferent de nuanţă sau culoare, de 
desfigurarea trupului sau a minţii, se află pe pământ prin Voia lui 
Dumnezeu. Căci El a voit ca nici un suflet să nu piară şi astfel a pregătit o 
cale de scăpare. Şi tu, ca slujitor al Lui, ca un copil al Dumnezeului viu, ai 
posibilitatea de a contribui la bunăstarea oricui, chiar dacă ai considera că 
nu sunt demni de aceasta. Căci dacă depreciezi astfel pe alţii, ce fel de 
arbore va creşte în propria ta inimă? Poţi fi sigur că altcineva te va deprecia 
pe tine. (3575-2) 


În plus, atunci când vedem binele în alţii, avem ocazia să-i ajutăm să-şi 
recunoască puterile pe care le au spre a fi oferite şi le putem amplifica 
totodată în decursul acestui proces. Trebuie să ajungem să ne iubim 
aproapele (indiferent de cât de mari sunt distanţele dintre noi), exact aşa 
cum ne iubeşte Creatorul nostru (N.R.: această iubire să se manifeste diferit şi 
de noi, ca şi de Creatorul nostru, pentru fiecare, corespunzător Divinităţii din 
el). Fiecare individ din orice zonă, de orice culoare, de orice crez, este o parte 
din noi - fiecare contribuie la întreg. Suntem cu toţii membrii aceleiaşi 
comunităţi. Suntem cu toţii părți din Dumnezeu. (N.R.: După eforturile pe 
care le facem, în acest scop) 

Întrebare: Te rog descrie diferenţa dintre comuniune şi frăție. 


Răspuns: Una pentru Dumnezeu, una pentru om. (262-22) Şi numai după 
cum îl tratezi pe aproapele tău, îi arăţi sincer iubirea Lui. Căci ceea ce vei 
face celui mai mic dintre aceştia, confraţilor tăi, Făcătorului tău îi vei face. 
(1620-1) 


LEGĂTURA NOASTRĂ CU DUMNEZEU 


Ce poate fi mai frumos decât ca întreg pământul să fie o comunitate întru 
Dumnezeu? În ciuda faptului că acest lucru poate părea imposibil sau chiar 
departe de realitatea actuală, citirile confirmă faptul că acesta este destinul 
umanităţii. Această problemă privind lumea, ce apare atât de divizată şi 
totuşi împărtăşind un destin comun, l-a îndemnat pe unul din membrii 
primului grup de studiu să întrebe: „Poate exista fraternitatea între oameni 
fără adevărata comuniune?” 


Cayce a răspuns: 


Comuniunea este mai întâi fraternitate, un etalon al - sau o umbră a - ceea 
ce este comuniunea; căci, aşa cum ne-a fost dat, tot ceea ce se vede 
manifest în lumea materială nu este decât o reflecţie sau o umbră a realului 
sau a vieţii spirituale. Fraternitatea deci, este o expresie a comuniunii ce 
există în viaţa spirituală. (262-23) 


Ceea ce ne sugerează citirile este faptul că această unitate, această unicitate 
întru Dumnezeu, există deja la nivel spiritual. Încercarea noastră este de a 
aduce într-un fel această conştienţă în conştiinţă, în lumea materială. Putem 
începe astăzi indiferent de locul în care ne aflăm acum, avem ocazia să 
dăruim iubire, să împărtăşim comuniunea şi să evocăm unitatea în căminul 
nostru, la serviciu şi în anturajele noastre zilnice. Citirile afirmă că din 
perspectiva noastră limitată, ne putem imagina ce efect vor avea toate 
acestea asupra celor din jur. Nu putem concepe ce schimbări vor surveni 
asupra propriilor noastre inimi. Nu putem anticipa amploarea binelui ce va 
cobori pe acest pământ: 


Luaţi aminte la acestea: Există promisiuni făcute de Forțele Creatoare, sau 
Dumnezeu, copiilor oamenilor că „Dacă tu vei fi fiica mea, fiul meu, copilul 

meu, Eu voi fi fără îndoială, Dumnezeul tău”. Aceasta este o promisiune 
personală. lată de ce scopurile sunt de a găsi o intrare pentru ca sufletul să 
poată fi pregătit pentru sălăşluirea cu sufletul şi spiritul Dumnezeului viu. 
(N.R.:Duhului Sfânt) (1436-1) 


Cu cât mai mult răspundem unul altuia într-un spirit de comuniune şi fraţie, 
cu atât mai mare va fi capacitatea Creatorului de a lucra prin noi ca să fim 
nişte copii ai Lui sălăşluind pe pământ. În decursul fiecărei generaţii, 
necesitatea cea mai imperioasă pentru noi ca indivizi a fost de a înțelege 
adevărata noastră legătură unul cu celălalt şi cu Creatorul nostru. Am putea 
întreba: „Ce are a face legătura dintre unul şi celălalt, cu legătura noastră cu 
Dumnezeu?”. În ultimă instanță, este imposibil să cunoşti pe Unul fără 
celălalt, căci Dumnezeu este inseparabil de creaţiile Lui. Toate sufletele au 
fost făcute după chipul şi asemănarea Lui. (N.R.: chiar dacă azi şi le-au 
schimonosit) Noi nu suntem doar corpuri fizice, ci mai degrabă suflete ce se 
află în lumea materială. În Scripturi citim „... Întrucât aţi făcut unuia dintre 
aceşti frați ai Mei, prea mici, Mie Mi-aţi făcut”. [Matei 25:40] 


Ca răspuns la întrebarea cum ar putea cineva să slujească şi să fie într-o mai 
bună armonizare cu Dumnezeu, citirile au conturat răspunsul în termenii 
relațiilor personale şi interrelaţiilor zilnice cu alţii. În privinţa realizării unei 
mai mari conexiuni cu Dumnezeu, celui ce a pus întrebarea i s-a răspuns: 


Aceasta este o moştenire naturală a fiecărui suflet. Apoi, practicarea 
acesteia, aplicarea ei în problemele zilnice, în legăturile de zi cu zi, acestea 
aduc în ele însele conştiinţa şi armonizarea prin care se ajunge la o mai 
mare conştiență. Aceasta, după cum am arătat, înseamnă a fi împlinit zi de 
zi, puţin câte puţin, rând pe rând, percept după percept. Nu ca rutină, ci mai 
degrabă ca o trăire vie ce devine tot mai mult o parte a sinelui ce este 
simțită, văzută, cunoscută de toţi cei ce se confruntă în trup cu activităţile 
lor zilnice! O vorbă bună, o discuţie calmă, chiar şi în cele mai dificile 
situaţii, creează acea armonizare nu numai pentru sine ci şi pentru alţii - sau 
fac pe alţii să devină conştienţi de aceasta. 


Pentru rațiune, acest lucru poate fi ilustrat prin felul în care un post de 
radio poate fi schimbat pe frecvenţe mai înalte sau mai joase; când va fi în 
acord perfect, se realizează astfel un acord ce face posibilă nu numai o 

recepționare perfectă ci şi o reacţie perfectă asupra celor influentaţi de 
aceasta. (877-6) 


Folosind analogia lui Cayce, din acelaşi motiv pentru care un radio trebuie să 
fie reglat pe frecvența carespunzătoare în scopul unei recepţionări optime, 
este imposibil să iubeşti cu adevărat pe Dumnezeu şi încă să continui să 
duşmăneşti cu sfidare una din creaţiile Lui. lubirea şi ura nu pot sălăşlui în 
aceeaşi inimă. Fiecare din noi are posibilitatea de a fi a parte a transformării 
spirituale de pe pământ - deşi implicarea noastră este limitată de măsura în 
care dorim să fim transformați. Când stăm să examinăm cum am 
interacționat cu alţii, ne putem da seama cât de frecvent nu ne-am atins 
scopul. Numai devenind conştienţi de Duhul Sfânt din noi, vom începe să 
vedem lumea, pe noi înşine şi pe alții, aşa cum este văzut fiecare de 
Dumnezeu. 


Citirile au indicat adesea rugăciunea şi meditaţia ca fiind esenţiale pentru 
dobândirea conştientizării Divinului. Când căutăm să ne armonizăm cu 
Dumnezeu, armonia prezenţei Lui va umple vieţile noastre şi va acționa 
asupra a tot ce atingem. Comuniunea noastră cu Dumnezeu se dezvoltă pe 
măsură ce întindem o mână celor din jurul nostru. Cât de bine ne dorim cu 
adevărat să-L cunoaştem pe Dumnezeu? Din perspectiva lui Cayce, răspunsul 
este numai atât de mult pe cât încercăm să-i înţelegem şi să-i ajutam pe alţii. 


COMUNITATEA CA O RESPONSABILITATE 


În larma şi activitatea de zi cu zi, uităm prea des să ne focalizăm asupra 
importanţei comunităţii. Multă lume a descoperit că uită adesea să-şi facă 
timp să asculte, să zâmbească, să trăiască pur şi simplu prezenţa altei 
persoane mai degrabă decât să se îndrepte către următoarea ţintă pe care ei 
speră să o atingă în acea zi. Datorită legăturii noastre cu Dumnezeu, avem a 
responsabilitate față de toţi ceilalți. Nu este doar a datorie față de cei ce ne 
iubesc şi pe care noi îi iubim la rândul nostru, ci este a datorie pe care trebuie 
să o împărtăşim cu fiecare. 


Citirile ne amintesc faptul că Creatorul nostru ne-a iertat toate deficienţele 
(N.R.: în măsura şi potrivit faptelor noastre văzute şi recomandate şi de 
Biserica Creştină Ortodoxă) şi ne-a dăruit iubirea necondiționată. Se aştepta 

de la noi să facem acelaşi lucru. Cu cât vom conştientiza mai mult obligaţiile 
noastre față de Dumnezeu, unul faţă de altul şi față de noi înşine, cu atât se 
va amplifica propria noastră capacitate de a ajuta în spiritul comuniunii. 
Pentru mulţi dintre noi acest lucru poate părea dificil, chiar dincolo de 
capacitățile noastre actuale. Şi totuşi, dacă nu vom face Voia lui Dumnezeu 
(N.R.: finală, ignorând obligaţiile momentane ale unuia faţă de alții şi 
momentane față de noi înşine) noi suntem cei ce s-au abătut. El nu ne va cere 
niciodată să facem mai mult decât suntem capabili: 


Ţinând seama de comuniune, aceasta ar trebui să însemne foarte mult 
pentru fiecare membru al unui astfel de grup; căci aplicând-o în propria lor 
trăire, se poate aştepta şi primi acea comuniune adevărată în trăirea cuiva; 
şi când aceasta nu apare în viaţa unora, atunci aceştia trebuie să ştie că au 
lipsuri în eforturile lor de a fi ceea ce trebuie să fie în relaţiile cu ei înşişi, cu 
Făcătorul lor, cu grupul. Atunci, îndreptaţi-vă către ceea ce are un scop 
sincer, ce este pur în minte, rezonabil chiar pentru sine, mergând pe drumul 
ce ne aduce o mai apropiată uniune cu EI, căci „De voi veţi fi poporul Meu, 
Eu voi fi Dumnezeul vostru”. El caută să găsească această expresie chiar în 
toţi cei ce-şi spun sunt ceea ce sunt şi este o forţă mereu activă care prin 
toate veacurile, prin toate popoarele, poate fi o aducere aminte a 
comunicării cu El, Cel ce a adus la viaţă Pleiadele, ce a pus centurile lui 
Orion, sau apele din adâncuri ce sunt aruncate pe pământ, sau aduce 
suflarea în vieţile tuturor creaturilor şi care aduce unirea cu acele Forțe 
Creatoare ce fac muzica sferelor - Dumnezeu este numele Lui! (262-23) 


Realizând că partea noastră cea mai lăuntrică este deplină şi că însuşi 
Creatorul tuturor lucrurilor a predestinat succesul nostru final, cum mai 
putem continua să credem că adevărata comuniune este dincolo de 
capacitatea umanităţii? lubirea Creatorului este destinată spre a se manifesta 
pe pământ şi deci, când vom alege momentul să ne facem partea? Cei ce 
trebuie să împartă comuniunea lui Dumnezeu au o datorie. Cei ce trebuie să 
cunoască comuniunea Lui au o obligaţie. Dacă fiecare din noi nu face lumea 
puţin mai bună, puţin mai plină de speranţă, puţin mai răbdătoare, puţin mai 
blândă, puţin mai iubitoare - prin gândurile, vorbele şi faptele noastre - atunci 
nici nu am început măcar să realizăm împărtăşirea moştenirii comuniunii 
noastre spirituale cu alţii. 

Comuniunea şi fraternitatea, inoculate în inima şi sufletul fiecăruia, va aduce 
lumea într-un nou mileniu. Dar pacea pe pământ şi binele vor trebui să fie 
mai înainte de toate o trăire personală, pentru ca mai apoi să se realizeze în 
întreaga lume. Ne facem noi partea noastră, pentru a face posibilă această 
transformare? 


CONCLUZIE 


Comuniunea trebuie încă să fie manifestată în vieţile noastre pentru că am 
uitat scopul pentru care am fost creaţi; spre a deveni însoțitori şi co-creatori 
cu Dumnezeu, spre a fi canale ale iubirii Lui pe pământ şi de a fi de ajutor 
tuturor celor aflaţi în suferință. Este de mirare că ne simţim adesea disperaţi 
şi hoinărim fără ţintă, când am pierdut din vedere adevăratul motiv pentru 
care suntem aici? Fiind copiii lui Dumnezeu, avem ocazia să dobândim 
completa conştiență a legăturii cu El. Dar, în ultimă instanță, această 
conştienţă creşte şi se dezvoltă numai prin interacţiunile cu alţii - deoarece 
numai prin activităţile noastre cu alţii demonstrăm cât de bine am ajuns să-L 
cunoaştem pe Dumnezeu. Cayce a spus frecvent unor persoane că până când 
nu vor fi capabile să vadă o scânteie a Creatorului chiar şi înlăuntrul celor pe 
care nu-i putem suferi, ei nu au început încă să gândească just. Această 
„gândire justă” este o parte a etalonului deplinătăţii care există în fibrele 
lăuntrice ale sinelui. Când unii au fost derutați de legăturile în care au 
întâmpinat dificultăţi, li s-a amintit că lisus a dat un exemplu pentru toți: 


Există încă în conştiinţa fiecăruia îndoiala de a fi făcut alegerea corectă în 
relaţiile cu alţii. În astfel de momente, priveşte adânc în viaţa omului lisus şi 
vezi cum a tratat El problemele de acel fel. Aşa cum El a dat, în 
interpretarea scopului Său pe pământ, El a recunoscut necesităţile fiecărui 
suflet, precum şi scopul lui pe pământ. 


Căci toți oamenii (şi El a fost om) nu au ajuns, (N.R.: încă) la gloria lui 
Dumnezeu. Numai în El, prin El, cu El poate să atingă cineva adevărata 
calitate de fiu, adevărata comuniune, adevărata legătură cu Forţele 
Creatoare sau Dumnezeu. (3357-2) 


Adevărata comuniune realizează legătura noastră finală unul cu celălalt şi 
legătura de unificare cu Dumnezeu. Lumea tânjeşte după iubirea pe care i-am 

putea-o oferi. Cu acestă cunoaştere, cum am putea să ne menţinem 
animozitatea, ura, sau judecata? Indiferent de cum i-am perceput cândva pe 
cei ce i-am numit duşmani, avem acum ocazia să-i numim prieteni, să-i 
vedem prin prisma iubirii, să dorim armonizarea lor cu Dumnezeu, precum şi 
cu ei înşişi. Pe măsură ce evoluam pas cu pas, puţin câte puţin, manifestăm 
cooperare, devenim mai înţelegători cu noi înşine şi cu cei din jur, conştiența 
motivaţiei noastre spirituale se adânceşte, credința noastră se întăreşte, 
dovedim calități ale virtuţii şi înţelegerii şi devenim din ce în ce mai conştienţi 
de comuniunea noastră cu Dumnezeu şi cu lumea. 


Dacă experimentăm comuniunea perseverentă a acestui adevărat simț al 
comunităţii, trebuie să ne bizuim pe această importantă poruncă, „lubiţi-vă 
unul pe altul”. Căci când facem aceasta, comuniunea cu Dumnezeu se poate 
manifesta în final pe pământ. 

LECȚIA A ŞAPTEA 


RĂBDAREA 


Prin răbdarea voastră veţi dobândi sufletele voastre. [Luca 21,19] 


SUBIECT DE MEDITAȚIE 


Cât de milostivă este, Fiinţa Ta pe pământ, Doamne! Fii Tu călăuzitorul cu 
care, cu răbdare, să ne urmăm drumul ce este stabilit înaintea noastră, 
privindu-Te pe Tine, Creatorul, Dătătorul de Lumină. (262-24) 


RĂBDAREA 


Răbdarea este acea activitate a minţii necesară din punct de vedere mental, 
fizic şi spiritual, ce duce la extinderea şi familiarizarea cu activităţile a ceea 
ce poate fi cunoscut în sine, indiferent dacă este atitudinea 
corespunzătoare a ceea ce este păstrat ca ideal, dacă este ceea ce se 
manifestă prin credintă sau prin fapte, indiferent dacă virtutea este însoțită 
de înţelegere sau este o regulă prestabilită, indiferent dacă sinele este în 
posesia unui ideal şi acţionează cu măsuri cooperative asupra trăirilor 
oamenilor. 


lată de ce, aşa cum constatăm, această lecţie trebuie să fie însumarea a tot 
ce a fost experimentat de oameni prin ceea ce ei au dăruit altora, ceea ce 
trebuie acum să trăiască ei înşişi în activităţile de zi cu zi. (262-25) 


Într-o lume atât de concentrată pe viteză, împlinire şi finalizare, evoluţia 
răbdării poate fi o lecţie greu de înţeles. În ciuda faptului că răbdarea este 
„însumarea” tuturor celor menţionate anterior, aceasta este adesea greşit 
înțeleasă, de prea multe ori oamenii pun răbdarea pe picior de egalitate cu 
pasivitatea sau cu docilitatea; sau nu este nici una nici alta. Din perspectiva 
citirilor, aceste emoţii echivalează cu o acceptare blajină, mai degrabă decât 
cu activitatea conştientă impusă de răbdare: 

Aceasta nu este răbdare, căci răbdarea nu este nici pasivă, nici negativă; 
este o influenţă constructivă, o forță activatoare pozitivă. Căci, dacă cineva 
te loveşte în obraz, a spus El să dai înapoi? Nu! Mai degrabă întoarce-l şi pe 
celălalt! Fii activ în răbdarea ta; fii activ în relaţiile tale cu aproapele tău! 
(815-2) 


Răbdarea nu este receptivă, ci dimpotrivă, este activă. Uneori lumea crede că 
răbdarea este sinonimul toleranţei, dar toleranța este acceptarea unor lucruri 
aşa cum par ele a fi, în timp ce răbdarea impune să devii în mod activ 
conştient de tot ceea ce propulsează influenţa într-o situaţie. Decât să fii într- 
o stare de spirit pasivă, Cayce a spus că adevărata răbdare este o activitate a 
trupului, minţii şi sufletului, focalizată în aşa fel încât prezenţa legilor iubirii 
lui Dumnezeu să pătrundă în viețile noastre. Din această perspectivă, 
răbdarea este forța ce întăreşte toate activitățile spirituale ce se manifestă pe 
pământ, este piatra din capul unghiului a întregii evoluţii spirituale. 


Prin răbdare, motivaţia noastră spirituală evoluează în asemenea măsură 
încât ea devine răspunsul nostru conştient pentru viața de zi cu zi. Răbdarea 
pune slujirea în acţiune, permițându-ne să devenim căi de binecuvântare 
pentru alţii. Conform citirilor, răbdarea este însăşi esenţa lui Dumnezeu. Chiar 
dacă ar dura un veac de veacuri, dorinţa Lui este ca noi toţi să ajungem la 
conştientizarea Luminii - Dumnezeu este Zeul răbdării. De aceea răbdarea 
îndură totul până la sfârşit. Răbdarea ne dă sentimentul eternității noastre. 
Răbdarea este expresia naturală al unei părţi de suflet divin din noi: 


Învață să fii răbdător, dacă vrei să ai înțelegere, dacă vrei să dobândeşti 
armonia şi milostenia în această viață! „Căci în răbdare veţi dobândi 
sufletele voastre.” Când oamenii devin nerăbdători şi doresc să facă propria 
lor voie, sau doresc propria lor exprimare, sau doresc ca ei ca persoane să 
fie auziţi, devin din ce în ce mai puţin apropiaţi de Dumnezeu şi se 
manifestă mai mult ceea ce este animalic decât ceea ce este uman. (1201-2) 


Răbdarea face să se trezească Divinul din noi. În termenii cei mai simpli, 
răbdarea este iubirea în acţiune. 

DEZVOLTAREA RĂBDĂRII 


Dezvoltarea răbdării impune armonia (meditaţia, rugăciunea şi introspecţia), 
perseverenţa şi pur şi simplu să devenim conştienţi de cum reacționăm la 
lumea din jur, faţă de cum ar trebui să o facem: 


În acest efort, nu lucruri mari se cer - ci a fi blând şi a cunoaşte, chiar aşa 
cum El a spus: „în răbdare veţi dobândi sufletele voastre”. Căci răbdarea nu 
înseamnă a nu te enerva; nu este ca toleranța; căci toleranța şi răbdarea 
sunt atât de opuse precum ar fi ura şi iubirea frăţească în domeniul lor de 
activitate. Căci răbdarea înseamnă a deveni conştient de ceea ce 
impulsionează influențarea vieţii tale, în timp ce toleranța este ca şi cum ți- 
ai muşca limba atunci când vrei să spui ceva rău! Astfel, în activităţile legate 
de acestea, ele nu vor ajuta doar la crearea unei mai mari influenţe în viaţă, 
dar vor înveseli activităţile zilnice ale vieţii. (451-3) 


A practica răbdarea înseamnă să începem să depăşim stadiul răspunsurilor 
reacționare față de oameni, viaţă şi situaţii şi să acţionăm faţă de ei în feluri 
în care să fie conform cu ceea ce cunoaştem noi mai bun. Răbdarea înseamnă 
a spune si a face nu ceea ce vrem, ci ceea ce trebuie. Şi procesul de a deveni 
răbdător este mult mai mult decât a fi drăguţ sau a arăta blâdeţe. De 
exemplu, toleranța este acceptarea oamenilor pentru ceea ce sunt (sau cel 
puţin alegerea lor, nu a bârfi sau a judeca), dar răbdarea face un pas înainte şi 
ne arată că trebuie să vedem ceva din moştenirea noastră divină în ficare om 
pe care-l întâlnim: 


Întrebare: Când atingem nivelul de elevare în care încetăm să mai vedem 
greşelile celor cu care venim în contact, putem spune atunci că avem 
răbdare? 


Răspuns: Când îl vedem mai degrabă pe EI, căruia ne închinăm chiar şi în 
greşelile celorlalţi, atunci suntem la începutul răbdării. (262-24) 


Această stare de Conştiinţă există în stare latentă în lăuntrul nostru şi poate fi 
trezită prin armonizare, efort, consecvență şi răbdare. La nenumărate 
persoane li s-a spus în citirile lor, că un scop esenţial al întregii lor vieţi era să 
înveţe lecţia răbdării. Altor persoane li s-a spus că nişte condiţii de sănătate 
precară puteau fi de asemenea văzute ca o ocazie pentru ei de a învăţa lecţia 

răbdării. Ca răspuns la dorința unei persoane de a vedea rezultate imediate, 
Cayce a afirmat: 


Acordă timp! Fii răbdător. Ai avut ani şi ani de tulburare. Nu aştepta ca 
aceasta să se vindece pe moment şi să fie de natură permanentă. Căci 
trupul, viaţa, întregul fiecărei entităţi este o creştere; şi dacă această 
creştere nu este stabilă, atunci nu valorează foarte mult! Fii răbdător. Fii 
consecvent. Fii persistent. (716-3) 


În loc să vedem răbdarea ca pe o lecţie neîntreruptă a elevării şi dezvoltării, 
cei mai mulţi dintre noi am fost conditionaţi să vrem obținerea rezultatelor 
imediate: Vreau să învăţ răbdarea şi vreau să o învăţ ACUM. Totuşi, 
rezultatele nu pot fi văzute atât de repede. O analogie folosită de Cayce este 
aceea că cineva nu seămănă o sămânță, dar sapă apoi să vadă ce s-a 
întâmplat cu ea. Trebuie timp, credință şi perseverență. Totuşi, răbdarea nu 
trebuie confundată cu aşteptarea: 


Nu rămâneți doar inerţi şi aşteptaţi! Faceţi ceva pentru capacitățile sinelui 
de dobândire a reacţiilor fizice şi mentale, ale manifestărilor în viaţa acestui 
trup, în acest moment! (529-1) 


Atunci am putea defini pentru entitate ce înțelegem prin a avea răbdare 
într-o manieră activă, pozitivă şi nu doar ca un lucru pasiv. A avea sau a 
îndura privaţiuni, sau critică, sau aversiunea altora, nu înseamnă deloc a 
avea neapărat răbdare. Poţi deveni astfel un rob pur şi simplu, nu doar 
pentru tine însuţi ci şi o scăpare a celorlalți, ceea ce poate să nu fie 
niciodată satisfăcătoare deoarece nu există nici o rezistenţă. Răbdarea 
pasivă, mai exact, are locul ei; dar ţineti cont de răbdare mai degrabă din 
punct de vedere al perceptelor relaţiilor lui Dumnezeu cu omul: lubirea 
neîngrădită înseamnă răbdare. lubirea manifestată este răbdare. A îndura 
uneori este răbdare, consecvenţa neîntreruptă este răbdare. (161-1) 


Răbdarea se dezvoltă ori de câte ori încercăm în mod consecvent şi 
perseverent să manifestăm activitatea lui Dumnezeu pe pământ. Cu alte 
cuvinte, ori de câte ori încercăm să ne extindem în deplinătate prin slujire, 
iubire, compasiune sau chiar vindecare. Răbdarea este o acţiune cu un 
anumit scop, al cărui fundament este în motivaţia spirituală. Deoarece 
răbdarea susţine realizarea dezvoltării spirituale, aceasta trebuie să devină o 

forță activă crescândă ce se naşte pentru a face față oricărei situaţii în viaţa 
noastră. 


Răbdarea vede fiecare trăire ca pe o oportunitate personală pentru elevare. 
Răbdarea înţelege orice încercare ca pe o şansă de a demonstra că am 
dobândit o conştientizare a legilor Lui pe pământ. Cum vom şti când este 
complet dezvoltată răbdarea noastră? Atunci când îl vom recunoaşte pe 
Dumnezeu în fiecare şi când fiecare acţiune, fiecare gând, fiecare cuvânt şi 
fiecare faptă a noastră se regăseşte în El. Adevărata răbdare ne umple cu 
pacea prezenţei Lui atotcuprinzătoare. 


RĂBDAREA FAŢĂ DE SINE ŞI DE ALȚII 


Răbdarea faţă de sine implică faptul că am devenit conştienţi că avem mai 
multe de învățat. Fiecare din noi este profund conştient de etaloanele 
gândurilor şi reacţiilor noastre interioare față de noi înşine şi față de alții. Prin 
efortul răbdării, reacţiile noastre pot deveni în mai mare concordanţă cu ce 
avem mai bun în noi. De fapt, până când gândurile şi faptele noastre se 
aliniază la etalonul nostru lăuntric - Hristos, lectia răbdării nu a fost 
desăvârşită. Când suntem răbdători cu noi înşine, nu devenim frustraţi şi nu 
ne autocondamnăm atunci când mai avem încă de atins scopul nostru. 
Dimpotrivă, ne încurajăm cu perseverență şi hotărâre să continuăm 
încercarea. Citirile au afirmat adesea că suntem responsabili pentru 
„încercare” făcând ceea ce ştim mai bine; Dumnezeu este responsabil pentru 
rezultate: 


Fie acestea lucrurile pe care cineva trebuie să le facă. Şi să afle răbdarea 
față de sine. S-a spus, „Nu am plâns noi toată ziua şi nu ne-a răspuns 
nimeni?” Căutat-ai tu, aşa cum s-a arătat, răsplată? Sau căutat-ai să fii cale 
de binecuvântare pentru aproapele tău? Poate să nu ţi se fi răspuns, după 
cum ai văzut. Poate că ţi-au arătat chiar dispreţ, batjocură, pentru răbdarea 
şi necazul tău. Dar undeva soarele străluceşte încă; undeva s-a făcut ziuă; 
pentru cei istoviţi, pentru cei părăsiţi. Domnul detestă laşul. Şi ispitele care 
apar în astfel de cazuri sunt propriile voastre percepții. V-aţi rănit pe voi 
înşivă şi —-aţi crucificat din nou pe Domnul vostru atunci când aţi devenit 
nerăbdători sau aţi vorbit cu asprime pentru că cineva v-a batjocorit sau v-a 

disprețuit sau a râs de eforturile voastre! Lăsaţi rezultatele, lăsați 
încoronarea, lăsaţi gloria, cu Domnul! El vă va răsplăti! Spuneţi în inima 
voastră ce credeţi. Actionaţi pur şi simplu în acest fel! Cu vorba, cu gândul, 
cu fapta. (518-2) 


În ultimă instanţă, singura persoană pe care o putem schimba suntem noi 
înşine. Nu putem forţa pe altii să interacţioneze cu noi, în felul dorit de noi. 
Totuşi, le putem răspunde în mod consecvent în aceeaşi manieră în care am 
dori să fim trataţi la rândul nostru. În cadrul dinamicii tuturor relaţiilor umane 
este principiul de bază „cine se aseamănă se adună”. Trebuie să dezvoltăm în 
noi înşine ceea ce am dori să primim de la altcineva. Cu alte cuvinte, atunci 
când manifestăm ceea ce ştim mai bine, nu putem decât să atragem şi să 


primim ca răspuns acelaşi lucru: 


Cu cât arăţi mai multă răbdare faţă de alţii, cu atât mai multă răbdare ţi se 
va arăta ţie de către alţii - şi devine astfel un cerc, aşa cum a fost, iar înainte 
ca cineva să afle aceasta, condiţiile s-au reglat ele însele astfel încât sinele 
este capabil să se adapteze tuturor circumstanțelor şi condiţiilor şi la tot ce 
apare în jurul nostru în diferite activităţi. Să fim răbdători astfel mai întâi cu 
noi înşine şi apoi cu alţii. 


Rezultatele vor fi văzute pe măsură ce se va manifesta răbdarea. Aceasta nu 
înseamnă răbdare doar în sensul unei supuneri sau a fi doar liniştit - ci o 
răbdare activă, conştientă de a fi răbdător cu sine şi cu alţii. Forţează-te să 
faci unele lucruri neplăcute pe care n-ai vrut să le faci cândva şi fă-o cu 
plăcere! (911-3) 


Într-un mod destul de interesant, citirile argumentează faptul că atunci când 
credem că răbdarea noastră față de o altă persoană s-a consumat total, ne- 
am pierdut de fapt răbdarea față de noi înşine. Este usor să devenim atât de 
prinşi în activităţile noastre zilnice încât să uităm motivul pentru care ni s-a 
dat viață în primul rând - Cayce a numit aceasta „a alerga cursa vieţii”. Zi de 
zi, clipă de clipă, avem ocazia de a fi o cale pentru activităţile lui Dumnezeu 
pentru cei din jurul nostru. Încercarea noastră este de a purta cu noi tot 
timpul virtutea răbdării, devenind astfel conştienţi de faptul că fiecare 
experiență de viață are capacitatea de a ne aduce într-o mai strânsă armonie 
cu El. Suntem determinaţi să lăsăm deoparte acele lucruri ce ne-ar împiedica 

să înfăptuim ceea ce ştim mai bine. Aceasta este calea către integritate. Cu 
răbdare, Creatorul slujeşte reuşitei noastre. 


RĂBDAREA CA STARE DE CONŞTIENTĂ 


Cei mai mulți dintre noi am trecut prin dificultăţi atât de mari încât ne-am 
întrebat dacă avem capacitatea de a face faţă. În alte ocazii, în situaţii pe care 
alții le-ar fi considerat insurmontabile, ne-am descurcat ca şi cum le-am mai fi 
rezolvat şi altădată. Citirile afirmă că există o diferență între a avea 
cunoaştere şi a poseda o adevărată stare de conştienţă. A avea cunoaştere 
înseamnă că cineva cunoaşte ceva şi poate folosi sau ignora cunoştinţele 
respective; a avea o conştienţă, implică faptul că ceva a devenit o parte a 
însăşi stării de a fi a unei persoane. Lecţiile învăţate prin răbdare devin o 
parte a sufletului nostru care rămâne pentru veşnicie. 


De fapt, o lecţie învățată prin răbdare devine o parte a conştiinţei noastre 
într-o asemenea măsură, încât descoperim că suntem un exemplu pentru 
alții. Suntem provocaţi să depunem efort şi să lucrăm în mod constant cu 
răbdare. Dar până nu lucrăm în mod constant cu răbdare, până aceasta nu 
devine o stare de conştienţă - reacţia noastră adevărată şi naturală - nu am 
învăţat-o încă: 


Pentru a avea acea iubire, acea răbdare a Făcătorului lumilor, trebuie să 
arătăm răbdare fratelui nostru şi, aşa cum a fost El întrebat, de câte ori voi 
ierta? De şapte ori? Da, de şaptezeci de ori câte şapte, pentru a putea afla 
ce este clădit în tine. Prin răbdare vine înțelegerea. Cunoaşterea singură, nu 
este nimic. 


Înțelegerea întru Domnul devine aceea a iubirii, cu răbdare, care duce la 
glorificarea a ceea ce este darul Tatălui în lumea materială, mentală, 
spirituală. Stai liniştit şi vei vedea măreţia Domnului. Cu răbdare veți 
dobândi sufletele voastre. 


Pe măsură ce se dobândesc din ce în ce mai mult înțelegerile în cooperare, 
în sine, în activitățile din sine şi cu cât se dobândeşte mai mult o cunoaştere 
a prezenţei Lui în viaţă, răbdarea acţionează mai mult în viaţă, în trăire, în 
inimă, iar sufletul elevează în înțelegerea prezenţei Lui... (262-24) 

Răbdarea practicată cu adevărat aduce mai mare conştienţă, căci testează 
hotarele dezvoltării noastre. În măsura în care avem răbdare, ajungem să 
înțelegem ce am facut cu cunoaşterea noastră. Prin răbdare putem începe să 
vedem încercările vieţii ca pe nişte oportunităţi de a eleva. Prin răbdare 
ajungem să înţelegem legătura noastră cu Creatorul, precum şi legătura Lui 
cu noi. Cu răbdare, ni se permite să manifestăm virtuțile spiritului, căci cu 
răbdare ne dobândim sufletele. 


RĂBDAREA CA DIMENSIUNE 


Edgar Cayce a afirmat că acea conştiență a lumii este mărginită de trei 
dimensiuni. Totuşi, după câte s-ar părea, ceea ce ar fi putut surprinde 
auditoriul lui era afirmaţia că acele trei dimensiuni sunt: timpul, spaţiul şi 
răbdarea! Din perspectiva lui Cayce, timpul şi spaţiul permiteau oamenilor să 
vadă rezultatele gândurilor şi faptelor lor anterioare, în timp ce răbdarea le 
furniza conştiența continuității vieţii şi a veşniciei sufletului. Cele trei 
dimensiuni au fost create pentru umanitate ca mijloc de înţelegere a propriei 
identități precum şi a relaţiei cu Dumnezeu: 


Astfel găsim intervenţia Lui în încercarea omului peste toți eonii timpului şi 
spaţiului. Căci acestea (timp şi spaţiu) devin părți ale acestui plan (N.R.: 
univers, cer unu) tridimensional. Şi câte este cealaltă? Timp, Spaţiu, 
Răbdare! Căci Dumnezeu ne-a arătat şi ne arată zi de zi, aşa cum Fiul Său a 
făcut-o, că prin răbdare devenim conştienţi de sufletele noastre, de 
identitatea noastră, de fiinţarea noastră ca mici corpusculi, aşa cum a fost 
în preamăritul trup, în inima Dumnezeului nostru. (262-114) 


Citirile au afirmat că răbdarea, ca şi timpul şi spaţiul, este fără început şi 
sfârşit. Mai incitantă chiar pentru înţelegerea umană este afirmaţia că în 
adevăr există numai răbdare şi că timpul şi spațiul sunt doar instrumente 
pentru a înţelege şi pentru a eleva, care nu există dincolo de hotarele 
pământului. 


Timpul şi spaţiul şi răbdarea sunt adesea foarte necesare, căci veţi vedea că 
puţine sunt sufletele sau persoanele care doresc să plătească prin ele - până 
când elevează şi ajung la un anumit nivel (N.R.: cer, vers). Aşa cum s-a arătat 
adesea, elevarea se realizează nu prin căderea din pom sau din aeroplan 

sau zborul în ceruri, ci trebuie să elevezi prin milostenie, prin cunoaştere, 
prin înțelegere, prin perfectarea în sine a acelor eforturi de credinţă şi 
adevăr care aduc elevarea mentală şi spirituală. (2746-2) 


Nu există deci nici timp, nici spaţiu, atunci când răbdarea este manifestată 
prin iubire. (3161-1) 


S-a amintit în mod frecvent afirmaţia biblică „prin răbdare veţi dobândi 
sufletele voastre”. Când aceasta se abordează din perspectiva răbdării ca 
dimensiune - dimensiune a tot ceea ce există - ne sugerează că numai 
conştiinţa noastră în curs de elevare ne va conduce în cele din urmă la 
convingerea că există o singură forță ce susține activitatea universului (N.R.: 
şi a tuturor celorlalte versuri). În ciuda perspectivei noastre actuale (şi 
limitate), în cele din urmă, Dumnezeu este tot ceea ce există. 


CONCLUZIE 


Fiecare din noi se află într-un proces de dezvoltare prin care putem ajunge să 
înțelegem adevărata noastră legatură cu Dumnezeu. Noi suntem copiii Lui 
spirituali, descoperind cunoaşterea de sine în lumea materială. Răbdarea este 
puntea de legătură dintre cine suntem şi cine vom deveni în final. 


Fii fericit că ai ocazia să trăieşti în acest timp şi că eşti parte a pregătirii 
pentru determinarea venirii unei naturi spirituale ce trebuie să guverneze 
lumea. Acestea sunt arătate şi ele sunt parte a trăirii tale. Fii fericit şi 
mulţumeşte zi de zi pentru aceasta. (2736-3) 


Răbdarea este o caracteristică a propriei noastre dezvoltări. Cu aceasta 
putem învinge orice slăbiciune lăuntrică, putem începe să facem loc pentru 
ceea ce avem mai bun de oferit. Răbdarea ne dăruieşte o pătrundere 
psihologică mai profundă în viaţă, o viziune mai clară despre ceea ce putem fi 
şi o mai largă înțelegere a adevăratei relaţii cu noi înşine şi cu alții. Pe măsură 
ce dezvoltăm în conştiinţa noastră ce înseamnă a fi o cale de binecuvântare, 
devenim mai capabili să lăsăm prezenţa, legile şi iubirea lui Dumnezeu să se 
manifeste prin noi pe pământ. Pe măsură ce căutăm să trezim sinele nostru 
lăuntric, devenim mai armonizaţi cu etalonul lăuntric al deplinătăţii - 
Conştiința Hristică - începem să realizăm că traiectoria vieții noastre ne este 

trasată numai ca mijloc de a deveni conştienţi de noi înşine şi de a descoperi 
unde am deviat de la drumul către integritate. 


Deoarece Dumnezeu a fost atât de răbdător cu fiecare din noi, ar trebui să 
descoperim aceasta în lăuntrul nostru, să fim răbdători unul cu celălalt. Când 
arătăm o lipsă de răbdare sau de autocontrol, arătăm cu adevărat că am ratat 
amplificarea acelui etalon al deplinătăţii care ne aparţine. Răbdarea este 
iubirea în acţiune. Răbdarea, cu perseverenţă, aduc armonie, credinţă, 
speranţă, toate virtuțile în viaţa noastră şi în vieţile celor cu care venim în 
contact. 


„„„ aceasta este ziua, timpul, când toţi oamenii trebuie să caute să devină 
răbdători unul cu celălalt, în orice condiții şi circumstanţe, pentru ca ei să fie 
una cu El, care cu răbdare a îndurat tot ce am putea primi şi noi pentru a 
ajunge la Tatăl, prin răbdare, iubire, conştienţă, transpuse în plan material. 
Fii credincios a ceea ce ştii să faci mai bine. Lasă atunci pe fiecare să trăiască 
aşa cum s-ar aştepta corespunzător conceptului: Domnul Hristos cinează cu 
ei în fiecare zi. Ce i-ai putea tu oferi ca roade ale propriei tale vieţi, ale 
propriilor tale gânduri, acţiuni, fapte? (263-25). 


Departe de a fi o stare mentală pasivă, adevărata răbdare este o activitate 
conştientă ce lasă prezenţa, legile şi iubirea lui Dumnezeu să pătrundă în 
vieţile noastre. Când răbdarea devine starea noastră normală de conştientă 
(mai degrabă decât ceea ce trebuie să facem pur şi simplu), această 
conştiență devine o parte a ființei noastre. Cu răbdare, putem amplifica 
virtuțile de la Dumnezeu - etalonul nostru de integritate - în trăirile noastre 
zilnice. Fiecare moment al vieţii noastre are potențialul de a ne duce mai 
aproape de ceea ce suntem cu adevărat în eternitate. Citirile ne sfătuiesc să 
fim consecvenţi. Cu răbdare, ajungem la o conştientizare a sufletului nostru . 

LECȚIA A OPTA 


UŞA DESCHISĂ 


lată, stau la uşă şi bat; de va auzi cineva glasul Meu şi va deschide uşa, voi 
intra la ei şi voi cina cu ei şi ei cu Mine. [Apocalipsa 3:20 ] 


SUBIECT DE MEDITAȚIE 


Aşa cum mă cunoaşte Tatăl, aşa să-L cunosc şi eu pe Tatăl prin Duhul Hristic, 
uşa către împărăţia Tatălui. Arată-mi Tu calea. (262-27) 


UŞA DESCHISĂ 


Cine a învăţat atunci să fie cooperant cu adevărat unul faţă de altul? Cine a 
reuşit să discearnă în sine suficient pentru a şti pe ce poziţie se află în 
relația cu aproapele său? Cine şi-a fixat idealul în întregime în El? Cine îşi 
măreşte credinţa în Tatăl, în Fiul, (N.R.: şi în Duhul Sfânt) astfel încât, să 
poată fi numărat printre drepţi? Cine are atâta virtute şi înţelegere încât să 
poată dezvolta în vieţile lor acea comuniune care aduce răbdarea în 
cunoaşterea de sine, pentru a spori în milostenie, în hrănirea şi sfătuirea de 
la Dumnezeu, zi de zi? lată, aceasta este ceea ce deschide uşa ca El să poată 
intra şi cina cu tine! (262-28) 


Aşa cum florile înfrumuseţează mediul ce le înconjoară indiferent unde s-ar 
afla, avem şi noi capacitatea, chiar dreptul dobândit prin naştere, de a face să 
strălucească propria noastră sferă de activitate, oriunde am fi: fiecare om are 
capacitatea de a face ca lumea să fie un loc mai bun, mai plin de speranţă, în 
care alții să poată trăi. Nu este ceva de neatins, nici nu este imposibil, chiar în 
fața învălmăşelii lumii, căci Dumnezeu a pregătit o cale de a întruni fiecare 
din condiţiile vieţii: 


Luaţi seama la culoarea, la frumuseţea crinului, aşa cum creşte din noroi, 
sau la violeta ce-şi trimite culoarea şi mirosul pentru a îmbogăţi până şi 

însăşi inima lui Dumnezeu. Luaţi seama la trandafirul ce se desface în 
lumina zilei, cu deschiderea spre soare răsare, în ploaie ... 


De ce nu învaţă lumea de la ele, să se dezvolte în iubire, în frumuseţe, 
oricare ar fi mediul înconjurător? Învață de asemenea de la floare că acolo 
unde eşti, poţi face acel loc mai frumos pentru că eşti acolo, fie că eşti aici, 
dincolo, sau în orice loc. (5122-1) 


Indiferent de nivelul de conştiinţă la care am ajuns până în acest moment, un 
model al Integrităţii, etalonul Conştiinţei Hristice, este gata să fie manifestat 
în viețile noastre. Numai El duce la amplificarea activităților sufletului pe 
pământ, precum şi la expresia finală a sinelui nostru lăuntric. În principal, 
lecţiile date prin citiri privind spiritualitatea personală au fost date ca mijloc 
de trezire a Conştiinţei Hristice, care aşteptă să fie exprimată în lumea 
materială prin fiecare din noi. Scopul nostru, individual şi colectiv, este de a fi 
mijlocitori pentru activitatea lui Dumnezeu pe pământ. Deşi putem consuma 
eoni preocupându-ne doar de lucruri materiale, în final trebuie să ne amintim 
de moştenirea noastră şi de legătura noastră cu Divinitatea. Acesta este 
dreptul dobândit prin naştere de fiecare suflet. Indiferent unde ne aflăm 
chiar acum, această manifestare a integrităţii şi exprimare a Duhului Sfânt pe 
pământ, este destinul nostru. Fiecare din noi nu se poate abține de la a simţi 
chemarea lăuntrică pentru ceva mai mult. Citirile spun că aceasta se 
datorează faptului că natura umană este cea a unor căutători pe cale. Deşi 
confuzia noastră asupra a ceea ce căutăm poate duce pe unii la egoism, lupta 
continuă, până la a se simți chiar complet pierdut; este Voia lui Dumnezeu să 
reuşim în cele din urmă. 


Cercetează atunci. Căci El a spus „Caută şi vei găsi; bate şi ţi se va deschide". 
Cine va deschide? Unde se va întâmpla aceasta? În propria ta conştiinţă! 
Căci acolo a făgăduit El că te va întâlni pe tine! (1595-1) 


Dorinţa lui Dumnezeu este ca noi să devenim căi altruiste ale activității Sale 
pe pământ. Această conştientizare a propriului nostru potențial pentru 
integritate vine ca rezultat al armonizării cu etalonul Hristic. Armonizându-ne 
cu Voia Lui şi încercând apoi să aplicăm virtuțile noastre spirituale în vieţile 
noastre de zi cu zi, forțele sufletului sunt exprimate în lumea fizică. Chiar şi în 
cel mai mărunt act de slujire putem începe să vedem măreţia deplinătăţii 
curgând mai departe în vieţile noastre. Cayce a afirmat că Divinitatea este 

veşnic pregatită să intre în viețile noastre; dar în cele din urmă noi suntem cei 
ce trebuie pur şi simplu să deschidem uşa acelei conştiinţe în aşteptare: 


Nu întrebaţi aşa cum spune sfatul din bătrâni „Cine se va sui la ceruri, cei ce 
avem o vedenie sau un mesaj, sau cel ce merge pe mare? Căci Dumnezeu 
este în propria ta inimă, în propria ta conştiinţă; şi în templul trupului tău a 
făgăduit El să te întâlnească şi Duhul Lui va purta mărturia sufletului tău. 
Căci cel ce caută un semn, o manifestare, sau altceva ce poate veni de la El, 
caută în zadar; căci El stă la uşa inimii tale. Dacă-i vei deschide doar şi-L vei 
lăsa să intre, El va sălăşlui cu tine pentru totdeauna. (531-7) 


Exprimarea a ceea ce este mai bun în noi în viața de zi cu zi, este o faptă 
Hristică, ce deschide uşa pentru faptele Creatorului. 


CULTIVAREA UNEI LEGĂTURI PERSONALE CU DUMNEZEU 


Aşa cum Creatorul ne cunoaşte pe fiecare în parte, putem ajunge şi noi să-L 
cunoaştem pe El. Această legătură (N.R.: fără nici un intermediar, Dumnezeu 
Tatăl şi Fiul nu au pus intermediari între Ei şi oameni pentru realizarea acestei 
legături, nimeni nu are dreptul de a-şi afirma un asemenea mandat), este 
dreptul nostru dobândit prin naştere, iar dorinţa Lui a fost ca fiecare din noi 
să nu trăiască altceva decât o conştiență permanentă a prezenței Lui 
atotcuprinzătoare. Din acest motiv, ni s-a dat un etalon de spiritualitate, unul 
la care ne putem întoarce la nevoie, unul care lasă iubirea Lui să curgă prin 
noi în viețile altora: 


.. „Dacă tu vei fi fiul Meu, Eu voi fi Dumnezeul tău; Dacă Mă vei chema, te 

voi auzi. Veghează! Eu stau la uşă şi bat; voi intra, dacă îmi vei cere”. Totuşi 
acestea nu sunt doar vorbe! Ele sunt fapte, adevăruri, însăşi viaţa! Dar omul 
nu devine conştient de aceasta prin lucruri materiale sau prin gânduri 
materialiste; ci prin gânduri spirituale, ca acelea despre scopurile şi 
activităţile sufletului în lecţiile sale, în principiile care l-au purtat prin trăirile 
pe pământ. (1797-3) 


Gândirea spirituală trăieşte în armonie cu etalonul nostru de integritate. De 
fapt, Cayce a încurajat oamenii să înceapă să trăiască în acord cu Voia lui 
Dumnezeu, astfel încât „lumina din viaţa lor” să înceapă să aducă speranţă şi 

curaj altora. Pentru a cultiva această legătură cu Dumnezeu, efortul nostru 
constă pur şi simplu în a alinia voinţa noastră cu Voia Lui: în principal, citirile 
menţionează trei lucruri care vor ajuta la punerea în practică a acestei 
experienţe în vieţile noastre zilnice: rugăciune, meditaţie şi slujire. Deseori, 
ne gândim la rugăciune ca la a spune lui Dumnezeu ce ne trebuie sau ce 
vrem. Totuşi, Cayce credea că adevărata rugăciune este nu atât o petiție 
pentru anumite lucruri, ci o exprimare a dorinţei de a dobândi conştienţa Voii 
lui Dumnezeu în vieţile noastre. Cu alte cuvinte, rugăciunea invocă pe 
Dumnezeu să lucreze prin noi. Meditaţia, pe de altă parte, este îndepărtarea 
tuturor gândurilor de orice fel încât să putem deveni mai armonizaţi cu unele 
aspecte ale Conştiinţei Hristice din noi. A fost de asemenea numită „ascultare 
atentă”. În limbajul citirilor: 


Căci rugăciunea este implorarea pentru călăuzire, pentru înțelegere. 
Meditaţia este ascultarea Divinului din noi. (1861-19) 


Stabiliţi astfel anumite perioade pentru rugăciune; stabiliți anumite 
perioade pentru meditaţie. Aflaţi diferenţa dintre ele. Rugăciunea, pe scurt, 
este invocarea Divinului din afara noastră prin intermediul Divinului din noi, 
iar meditaţia înseamnă a păstra liniştea în trup, în minte, în inimă, 
ascultând vocea Făcătorului. (5368-1) 


Din perspectiva citirilor, devenim mijlocitori ai activităţii lui Dumnezeu pe 
pământ, prin armonizarea spirituală. Această armonizare duce la rândul ei la 
slujirea altora. Întorcându-ne în lăuntrul nostru, dobândim o conştiență a 
unificării finale cu etalonul Hristic, aşteptând pur şi simplu să fim treziţi din 
vieţile noastre. Acest etalon este manifestat pe măsură ce ajutăm pe oricine 
ne iese în cale, cu ceea ce avem noi mai bun în capacităţile noastre. 


În măsura în care facem tot ceea ce găsim că avem de făcut pentru a sluji 
suntem călăuziți către următorul pas. Ajungem să-L aflăm pe Dumnezeu 
căutând să ne armonizăm cu Voia Lui pentru noi în interacțiunile noastre cu 
alții. 


Astfel, fiecare entitate, fiecare persoană, trebuie să-şi dea seama de aceasta 
prin propria armonizare. Trebuie să ştii că El merge cu tine. Şi aşa cum s-a 
menționat, trebuie să ajungi să auzi vocea Lui. Când îţi vei armoniza voia, îl 
vei auzi. Căci aşa cum a spus El, „Eu stau la uşă şi bat; dacă vei deschide, Eu 

voi intra”. Aceasta înseamnă a fi, aceasta este o trăire personală pentru 
fiecare suflet care caută prezenţa Lui. Nu gândi că El nu te-a auzit pentru că 
încă nu se vede aceasta, sau pentru că tu nu L-ai auzit încă intervenind în 
vieţile şi trăirile celor pe care tu i-ai ajutat. Nu căuta doar calea ta de a te 
manifesta, ci din ce în ce mai mult, „lată-mă, Doamne; foloseşte-mă, 
trimite-mă. Arată-mi calea pe care vrei să merg”. Aceasta este o făgăduinţă 
pentru tine, pentru fiecare suflet; căci fiecare suflet trebuie să afle el însuşi 
răspunsul în sine. Căci evident, trupul este, templul Dumnezeului trăitor. 
Acolo a făgăduit El că te va întâlni pe tine; şi iată că o face. Şi cu cât trupul 
tău, mintea ta, sufletul tău se armonizează cu acest divin ce ne răspunde 
din noi, cu atât vei afla mai repede scopul Lui; şi vei putea împlini acel scop 
pentru care ai intrat în această viață. Căci află că, aşa cum El a spus, „Eu 
sunt cu voi mereu până la sfârşit”. Acestea nu sunt doar vorbe, ci o 
conştientizare care poate fi dobândită prin acea armonizare prin meditaţie, 
prin rugăciune, prin deschiderea de sine spre a fi călăuzit de El. (69-4) 


Armonizarea cu Divinul din noi permite oamenilor să devină mai conştienţi de 
prezenţa atotcuprinzătoare a lui Dumnezeu. Deseori am considerat că nu 
merităm să-L aflăm pe Dumnezeu şi am neglijat astfel căutarea Lui. Dar 
trebuie să ne dăm seama că El nu a condamnat niciodată pe vreunul din noi, 
ci mai degrabă ne-a oferit mijloace de a ne cunoaşte pe noi înşine şi unul pe 
celălalt, un mijloc ce ne ajută să înţelegem că tot ce ne-am dorit 
dintotdeauna a fost legătura cu El. 


Ajungem să manifestăm Conştiinţa Hristică, să trăim întru Duhul Hristic prin 
rugăciune, meditaţie şi slujire. Ajungem să-L aflăm pe Creator încercând să 
manifestăm calităţile Lui pe pământ. 


CONŞTIINŢA HRISTICĂ, UŞA CĂTRE PREZENȚA 
ATOTCUPRINZĂTOARE A LUI DUMNEZEU 


Dumnezeu doreşte ca noi să căutăm prezența Sa, devenind un canal pentru 
iubirea Lui către alţii. El caută în permanenţă să fie în comuniune cu noi, deşi 
adesea avem vremuri grele de ascultare. Primului grup de studiu i s-a spus că, 
pe măsură ce manifestau Conştiinţa Hristică în viaţa zilnică, ei deschideau 
uşa pentru prezenţa Lui (262-121). Pe măsură ce această conştiinţă 

(conştiența Unităţii noastre cu Dumnezeu) este exprimată în gândurile şi 
faptele noastre, ea devine căi de binecuvâtare pentru alţii. 


Sfatul lui Cayce a fost ca noi să devenim aducători de lumină către cei aflaţi în 
întuneric. Din nefericire, natura umană este astfel încât ne este mai uşor să 
predicăm altora ceea ce credem că am ajuns să cunoaştem, decât să 
încercăm să trăim pur şi simplu acea conştiență a naturii spirituale pe 
pământ. Cu gândirea şi cu fapta dreaptă, putem aduce conştienţa prezenţei 
lui Dumnezeu în fiecare din acțiunile noastre: 


Atunci fie ca tu, cel ce cauţi calea, fie ca tu, cel ce cauţi să cunoşti, să 
trăieşti, să simţi această prezenţă a Conştiinţei Hristice în pieptul tău, în 
viaţa ta, să deschizi uşa inimii tale. Căci El stă pregătit să intre, la cei ce-L 
roagă să intre. El nu vine nerugat, dar dacă tu cauţi, vei afla; dacă baţi, ţi se 
va deschide. Conştienţa apropierii Lui, a prezenţei Lui este aşa după cum îţi 
trăieşti viaţa. Apoi, iarăşi aşa după cum El a spus (N.R.: prin faptele tale) 


” 


„lubiţi-vă unul pe altul”, împliniți astfel tot ce este cuprins în scopul intrării 
Lui în materialitate, de a înlocui ura şi gelozia şi acele lucruri care 
înfricoşează pe unii, cu iubirea şi speranţa şi bucuria. Fiţi astfel copiii Lui ... 


(5749-10) 


Fiecare din noi trebuie să se întoarcă în lăuntrul lui, astfel încât etalonul 
sufletului să poată intra în vieţile noastre. Conştienţa de Dumnezeu nu este 
atinsă cu forța sau obligând pe alţii să vadă lucrurile aşa cum le vedem doi, ci 
mai degrabă vine pe măsură ce supunem voinţa noastră Voii lui Dumnezeu 
pentru noi. Orice egoism trebuie înlocuit cu dorinţa de a fi folosit ca o cale de 
binecuvântare pentru alții. Ori de câte ori ne vom afla într-o stare sufletească 
egocentristă, nu ne vom putea sustrage de la a trăi lipsuri sau chiar de la a ne 
simţi trădaţi în viaţă. Totuşi, atunci când plasăm binele altcuiva înaintea 
propriului nostru interes, devenim mult mai receptivi la binele ce încearcă să- 
şi găsească drumul către noi: 


Când dăruieşti ceea ce poate fi de ajutor fiecăruia în dobândirea unei 
inspiraţii - aceasta, mai exact, trebuie să vină din interior şi să poată fi 
direcționată numai către o cale sau un mijloc prin care fiecare să poată 
dărui. Astfel, pe măsură ce dăruiţi, puteţi primi acea inspiraţie, acea 
binecuvântare. Aceasta ai realizat în eforturile tale şi cu scopurile tale; deşi 
dorinţa ta a fost uneori să dobândeşti cunoaştere. Aceasta nu este o 

greşeală, dacă aplicăm cunoaşterea în aşa fel încât să devină binefacătoare, 
ca o influenţă de ajutor în vieţile altora; aducându-le prin propriul tău 
principiu, propriile tale scopuri, propria ta dorinţă, la o trezire a acelor 
capacităţi latente dinlăuntru - unde fiecare se poate armoniza cu Hristosul 
lăuntric ... Toţi sunt atunci frați cu Domnul lor; care a făgăduit, „lată, Eu 
stau la uşă şi bat. Dacă deschizi, Eu voi intra şi voi cina cu tine”. Multumeşte 
pentru ceea ce ai: oportunitatea, ziua, perioada de trăire pământească în 
care îţi poţi înalţa glasul întru lauda Lui. (281-56) 


Pe măsură ce devenim mai conştienţi de etalonul nostru spiritual lăuntric, 
dobândim perspicacități mai profunde în a-L exprima în lume. Doar aplicând 
zi de zi, oricât de puţin am cunoaşte, sufletul este animat, permițându-ne să 
trăim armonizarea şi unitatea cu El. Şi în fiecare proces de descoperire a 
propriei naturi spirituale, începem să recunoaştem fiecare persoană ca pe 
aproapele ce-şi caută calea. 


IISUS CA FRATE MAI MARE 


Aşa cum s-a menţionat anterior, materialul lui Edgar Cayce prezintă viaţa lui 
lisus ca exemplu pentru fiecare suflet de pe pământ. Cunoaşterea naturii Lui 
spirituale şi manifestarea Conştiinţei Hristice a condus la conştienţă: „lar Eu şi 
Tatăl Meu una suntem”. [loan 10:30] Dar mai mult decât o conştienţă a 
legăturii Lui cu Divinitatea, citirile arată că lisus a trăit într-un mod în care a 
plasat nevoile altora înaintea alor Lui, alegând să fie slujitorul tuturor. 
Procedând astfel, El a devenit „Bunul Păstor” al tuturor copiilor lui 
Dumnezeu, luând asupra Sa misiunea de a ajuta pe fiecare din noi la găsirea 
căii de întoarcere la Creatorul nostru, indiferent de fundamentul nostru 
religios. 


lisus a înțeles că propria Lui viață a însemnat să fie calea lucrării lui 
Dumnezeu asupra celorlalți. De aceea, când ne simțim confuzi în privința 
propriei direcții, deseori răspunsul poate fi găsit prin a ajuta pe altul să-şi 
găsească propria cale. Cayce a atras atenția fiecăruia că în momentele de 
confuzie, de îndoială sau cu probleme ce par insurmontabile, lisus, ca Frate 
Mai Mare, stă gata să ne ajute: 

Cât despre cum să întâmpini fiecare problemă: Las-o în grija lui lisus! El este 
răspunsul tău. El este Viaţa, Lumina şi Nemurirea. El este Adevărul şi este 
Fratele tău Mai Mare. Nu trebuie să urci în ceruri să aduci un mesaj, sau să 
străbați marea ca să-L cunoşti pe El, căci El este chiar în inima ta; căci El a 
spus: „lată, Eu stau la uşă şi bat”. Vei deschide şi-L vei lăsa să intre? Căci în 
El este puterea, nu în lege, nu în om, nu în mulțimile de oameni, nici în 
condiţii, nici în circumstanţe. Căci El conduce, El le face pe fiecare. Căci nu 
ţi-a fost dat, sau spus, nu ai ştiut în viaţa ta că „El este Cuvântul, El a făcut 
tot ce s-a făcut şi fără El nimic nu s-ar fi făcut?” Şi El trăieşte în inimile şi 
sufletele celor care caută să împlinească poruncile Lui. Acest lucru, deci, nu 
este idealist, este un ideal! „Ce ar voi lisus să fac?” privind fiecare problemă 
în relaţiile tale cu aproapele tău, în căminul tău, în problemele de zi cu zi. 
Aceasta ar trebui să fie mai degrabă întrebarea, decât „Ce trebuie să fac?” 
(1326-1) 


Când lisus a afirmat: „Eu sunt Calea, Adevărul şi Viața. Nimeni nu vine la Tatăl 
decât prin Mine” [loan 14:6], El afirma că propria Lui viață era un exemplu 
pentru fiecare din noi şi că numai trăind în armonie cu acel etalon - 
manifestarea exterioară a Conştiinţei Hristice lăuntrice - putem ajunge la 
deplină conştiență a adevăratei noastre legături cu Divinitatea. În mod 
esențial, acest etalon ne îndeamnă la o atitudine altruistă, devenind o cale de 
binecuvântare a celorlalți. 


ALTRUISMUL CA ATITUDINE 


Potrivit citirilor, în funcţie de alegerile şi activităţile noastre, fie devenim 
slujitori ai propriei noastre dorinţe, fie slujitori pentru nevoile altora. Pentru 
cei mai mulți dintre noi totuşi, cea mai mare greşeală pe care o avem de 
întâmpinat este egoismul. Din acest motiv, trebuie să ne străduim în 
permanenţă să devenim conştienţi de scopul existenței pe pământ. Cayce i-a 
sfătuit adesea pe oameni: „Nu vă plictisiţi de facerea de bine!” 


Astfel, astăzi, trebuie să răspundem în propria noastră conştiinţă. „Sunt eu, 
ocrotitorul fratelui meu?” Nu „Ce-mi datorează mie lumea?” ci „Ce pot face 
eu, ca suflet ce-L caută pe Dumnezeu, ce caută să afle faţa Lui, ca să vină 
mai repede ziua Domnului?” Căci noi, ca indivizi, când ne uităm în jurul 

nostru, realizăm din ce în ce mai mult că trăim şi ne mişcăm şi ființăm cu 
certitudine în El - şi devenim de asemenea conştienţi „de unde am venit”. Şi 
ne dăm seama că aşa cum Ela spus: „Dacă voi veţi fi poporul Meu, Eu voi fi 
Dumnezeul vostru”, se aplică şi mie, şi ţie, fiecărui suflet care a fost 
binecuvântat cu conştiinţă, conştienţa vieţii. Căci viața însăşi în toate 
formele şi fazele ei este evident o manifestare a Divinităţii la care ne 
închinăm. (3976-22) 


Este important să ne amintim că, „altruismul” nu înseamnă indiferenţă față 
de sine sau gândul că nu merităm nimic. Nu înseamnă a deveni inactiv. 
Adevăratul altruism permite personalităţii unui suflet să devină cale pentru 
lucrarea lui Hristos. Fiecare are capacitatea de a fi folosit în această manieră, 
cu condiția de a recunoaşte acele oportunităţi, zi de zi, în interacţiunea cu 
ceilalți: 


Află că Fiul Omului nu vine cu aplauze furtunoase, cu bătăi de clopote sau 
cu surle, ci vine prin lucruri mărunte, umil, blând, prietenos, supus, modest 
- căci „Cel mai mare între voi să-i slujească pe toţi”. Aceasta este atitudinea. 
Da, este bine ca fiecare să-şi aibă partea de asemenea, alţii în familie, alții în 
relaţii cu asociaţii. Cereţi-le ca ei să ajute la necaz, exact aşa cum El cere ca 
tu să deschizi uşa inimii tale ca El să poată intra, pentru a le oferi ocazia 
pentru o parte din slujire. Acestea sunt metodele, căile. 


Căci aşa cum El a spus: „În casa Tatălui Meu multe lăcașuri sunt”, în 
problemele cu multe sarcini şi obligaţii zilnice, sunt multe oportunităţi - la 
fel ca şi în casa Lui. Căci trupul vostru este templul Dumnezeului viu şi acolo 
a făgăduit El că vă va întâlni. El a spus: „Dacă mă vei chema, Eu voi auzi şi-ţi 
voi răspunde de îndată”. Lasă-ţi atunci propria ta conştiinţă să poarte 
mărturia acelor activităţi zilnice, să păşeşti alături şi să vorbeşti adesea în 
rugăciune cu Domnul şi Stăpânul tău, Fratele tău, care împarte cu tine gloria 
împărăției lui Dumnezeu, prin faptul că eşti pur şi simplu, răbdător şi blând 
cu alții cu care este greu uneori să tratezi. Doar în rugăciune, în speranţă, în 
dorinţă, poți găsi în El ajutorul de care ai nevoie. (3161-1) 


Slujirea altora este cea mai mare slujire a lui Dumnezeu. Ori de câte ori ne 
lepădăm de sine, Duhul Sfânt coboară şi străluceşte prin noi. Demonstrăm 
prezenţa lui Dumnezeu în vieţile noastre şi exprimăm etalonul lăuntric al 
integrității ori de câte ori întindem mâna către celălalt. După cum afirmă 

citirile, cel mai mare act de slujire nu este altceva decât a fi blând, a fi iubitor, 
a face să renască speranța în viaţa cuiva care ar putea ceda. În această 
manieră, împărtăşim cu alții aceeaşi bucurie, pace şi fericire pe care El ar 
împărtăşi-o cu noi. 


CONCLUZIE 


Indiferent cine suntem, sau unde ne aflăm, avem o legătură unul cu celălalt. 
Suntem cu toţii copiii aceluiaşi Dumnezeu. Adânc în noi, avem conştiinţa 
forței, puterii, iubirii şi prezenţei Lui. Această prezență este manifestată în 
jurul nostru. Făcând ceea ce ştim mai bine, devenind canale ale iubirii Lui şi 
slujind pe cei cu care venim în contact, lumea devine un loc mai bun pentru a 
deveni o parte din ea. Meditaţia, rugăciunea şi slujirea ne duc dincolo de 
confuzia propriilor noastre probleme şi dificultăţi şi ne permit să deschidem 
uşa către prezenţa Lui atotcuprinzătoare. 


Dacă noi vom fi poporul Lui, El va fi Dumnezeul nostru. Legătura pe care o 
avem cu Creatorul nostru (N.R.: fără intermediari) a fost dreptul dobândit 
prin naştere de la facerea lumii. Conştienţa unităţii noastre cu El va veni pe 
măsură ce vom manifesta Conştiinţa Hristică în viețile noastre zilnice. El stă la 
uşă şi bate, căci noi am fost chemaţi pentru a sluji. Citirile lui Edgar Cayce ne 
imploră să lăsăm prezenţa Lui în vieţile noastre. De azi înainte, să căutăm să 
manifestăm lucrarea Creatorului pe pământ: 


„„. uşa este către Viaţă, Duhul Vieţii - nu omul, ci Duhul Sfânt este Cel ce se 
manifestă în Conştiinţa Hristică în lumea materială. Deci, aşa cum fiecare 
manifestă la fiecare pas, în fiecare zi, acea conştiinţă, înainte de a fi om, a fi 
precum etalonul, aşa fie uşa deschisă pentru acea entitate, acel suflet, 
pentru a creşte şi amplifica acel duh întru slava Tatălui, lepădând sinele în 
slujba altora, pentru ca numele Lui să rămână veşnic pe pământ. (262-27) 

LECȚIA A NOUA 


ÎN PREZENȚA LUI 


Voi umbla printre voi, voi fi Dumnezeul vostru şi voi poporul Meu. 


[Leviticul 26:12] 


SUBIECT DE MEDITAȚIE 


Tatăl nostru, care eşti în ceruri, vie împărăţia Ta pe pământ prin Duhul Tău 
în mine, ca lumina cuvântului Tău să poată străluci asupra celor pe care-i 
întâlnesc zi de zi. Fie astfel Duhul Tău în fratele meu întru slava Ta. 
Călăuzeşte-mi astfel viaţa, ca alţii să Te recunoască în mine şi să Te 
preamărească pe Tine. (262-30) 


ÎN PREZENȚA LUI 


Nu lăsa grijile lumeşti să te tulbure, căci lucrurile care sunt pământeşti - 
pământeşte se duc - precum ceața sub soarele din miezul zilei. Cel ce L-a 
găsit pe Domnul şi L-a luat ca însoțitor al său, îşi va risipi grijile, aşa cum 
soarele îşi imprăştie razele. Urmează calea pe care ştii să mergi, căci este 
dreaptă în ochii Domnului. Sprijină pe cel slab, iubeşte-l pe cel asuprit, adu 
slavă lui Dumnezeu pentru puterea ta întru El. Prin tine, mult bine poate 
veni, cu o vorbă blândă aici, cu un cuvânt potrivit dincolo. Căci puţin aici, 
puţin dincolo şi creşterea vine din lăuntru şi va lumina în afară pe aceia, 
dacă într-adevăr îL iei pe El ca însoțitor al tău. (473-2) 


Prin trăirea celor date, totul va ajunge la cunoaşterea, la înţelegerea, că 
suntem cu toţii la fel în faţa Lui (N.R.: copiii Lui) fie că admitem aceasta în 
prezent, fie că nu; căci întru El trăim şi acţionăm şi ființăm ... (262-32) 


În acelaşi fel în care un părinte iubitor nu arată nici un favoritism față de un 
copil sau altul, Dumnezeu iubeşte pe fiecare din noi în mod egal. El nu se 
declară de o anumită parte în diferendele religioase sau în bătăliile politice 

sau în discuţiile dogmatice. Dorinţa Lui este pur şi simplu ca fiecare din noi să 
exprime deplina conştienţă a Duhului Sfânt pe pământ. Deşi putem fi separați 
de mari distanţe, de credințe, de rasă, sau chiar de ignoranță (N.R.: de 
partide, naţionalităţi, religii, culte, secte, limbi, etc.) suntem cu toţii parte a 
aceluiaşi întreg. Fiecare din noi este, „un corpuscul în trupul lui Dumnezeu 
(N.R.: se referă numai la acei făcători ai Voii Lui); astfel, co-creator cu El”. 
(2794-3) Ni L-am imaginat adesea pe Dumnezeu ca fiind „acolo sus” sau 
„dincolo” sau doar într-un anume loc de închinăciune. Uneori emitem un 
gând despre existenţa Lui doar pentru că se întâmplă să fie ziua noastră de 
rugăciune, sau poate avem o nevoie deosebită. Cu toate că suntem mereu în 
prezenţa Lui, noi uităm să ne deschidem spre a conştientiza că şi El este 


mereu în prezenţa noastră: 


Căci omul rămâne în prezenţa Lui veşnic; căci prezenţa Lui stăruie. El este 
mai aproape decât mâna ta, mintea ta, dacă tu nu faci decât să te ţii cu 
putere de El. (1257-1) 


Realitatea este că niciodată Creatorul nu poate fi separat de creaţia Lui, chiar 
dacă majoritatea umanităţii nu a fost capabilă să înțeleagă complet acest 
fapt, datorită propriei noastre inconştienţe. Fiecare manifestare a Creatorului 
este o parte a întregului. Dumnezeu este Forța Atotcreatoare. El este 
fundamentul a tot ce există. Una din făgăduinţele din citirile lui Cayce afirmă 
că datorită moştenirii noastre şi legăturii noastre cu Divinitatea, va veni o 
vreme în evoluția noastră când conştiența existenţei Lui va face parte 
integrantă din propria ființă (N.R.: în perioada celor 1000 de ani pace). De 
fapt, un principiu de bază al întregului volum de informaţii date de Cayce îl 
constituie omniprezenţa lui Dumnezeu: Dumnezeu este peste tot, în toate 
timpurile, în toate locurile! Atât timp cât noi credem că este separat de noi, 
uităm dreptul nostru dobândit prin naştere. Trebuie să ne amintim că suntem 
copiii lui Dumnezeu, fiinţe spirituale, care trebuie să caute să manifeste pe 
pământ atributele Creatorului. Prezenţa Lui este veşnică; conştiența acestei 
prezenţe creşte pe măsură ce căutăm să cultivăm legătura cu El, încercând să 
servim ca o cale a binecuvântării Lui: 


Nu căuta atunci calea propriei tale manifestări, ci spune din ce în ce mai 
mult: „lată-mă Doamne; foloseşte-mă, trimite-mă. Arată-mi calea pe care 
vrei ca eu s-o urmez”. Aceasta este o făgăduinţă către tine, către fiecare 

suflet; căci fiecare suflet trebuie să găsească singur răspunsul în sine. Căci 
trupul este templul lui Dumnezeu. Acolo a făgăduit El că te va întâlni; acolo 
te aşteaptă. Şi cu cât îți armonizezi trupul, mintea şi sufletul cu Divinitatea 
ce răspunde din lăuntrul tău, vei afla mai degrabă scopul Lui; şi vei putea 
împlini acel scop pentru care ai intrat în această viață. (69-4) 


Destinul nostru este de a ajunge la o conştientizare a adevăratei noastre 
legături cu Dumnezeu. Dar ce facem noi pentru a ne îndrepta conştiinţa în 
această direcţie? 


CULTIVAREA CONŞTIENȚEI PREZENȚEI LUI 


Informaţiile lui Cayce arată că ori de câte ori ne simţim desprinşi de 
Dumnezeu, nu trebuie să greşim în legătură cu cel care s-a îndepartat. Nu 
prezenţa Lui este cea care lipseşte, ci este mai degrabă lipsa conştienţei 
acestei Prezențe. Ca fiinţe spirituale pe pământ, încercarea noastră pare să 
fie una în care noi trebuie să facem acele lucruri care pot facilita trezirea 
continuă a fiinţei noastre la prezenţa Divinităţii din noi. Uneori credem în 
mod eronat că singura cale de a putea deveni spirituali este „izolarea totală”. 
Dar împlinirea destinului nu stă în retragerea din lume, ci mai degrabă în a 
lupta ca să păstrăm echilibrul. 


Fă-ţi timp să fii evlavios, dar fă-ți timp să te şi distrezi. Fă-ţi timp să te 
odihneşti, să te recuperezi; căci Domnul tău, chiar ca etalon pe pământ, şi-a 
făcut timp să se odihnească, şi-a făcut timp să se separe de ceilalți, să 
mediteze şi să se roage; şi-a făcut timp să ia parte la o nuntă, şi-a făcut timp 
să ia parte la un funeraliu; şi-a făcut timp să facă acele treziri din morţi şi și- 
a făcut timp să-i slujească pe toţi. (5246-1) 


În efortul de a explica unei persoane cum ar putea ajunge la o conștientă vie 
a Conştiinţei Hristice, i s-a dat această analogie: 


... cum, când şi în ce fel o persoana devine conştientă de legile referitoare la 
construirea unei fraze în limba engleză? Cum, unde, când, în ce mod învaţă 
o persoană regula de pronunțare a unui cuvânt? Meditând la aceasta, 
văzând, vizualizând, acţionând. Şi atunci conştienţa acestui lucru este 

manifestată prin maniera în care persoana îl pune în practică în conjunctură 
sau asociaţie cu aproapele său. 


Cunoaşterea poate să existe (N.R.: pentru persoană, deoarece Cunoaşterea 
există independent de orice persoană, în afara ei, constituind Calea Către 
Adevăr); conştienţa în sine poate să fie prezentă, dar dacă persoana nu 
aplică aceasta în asocierile sale devine fără efect. (272-9) 


Cu alte cuvinte, nu ne putem aştepta să simțim prezența permanentă a iubirii 
lui Dumnezeu pănă când nu am încercat să lucrăm asupra propriei noastre 
armonizări şi nu am aplicat apoi ceea ce am învăţat. De fapt, armonizarea şi 
punerea în practică se afla în miezul informaţiilor lui Cayce asupra 
transformării spirituale. Citirile au sfătuit oamenii în mod repetat să practice 
cu perseverenţă şi consecvență rugăciunea şi meditaţia - cu alte cuvinte, în 
fiecare zi! Pe lângă facilitarea armonizării personale, în parte, motivul este 
diferenţa dintre a crede în Dumnezeu şi a avea conştiența existenţei lui în 
permanenţă. Meditaţia şi rugăciunea ajută la construirea acestei conştienţe a 
prezenţei lui atotcuprinzătoare. În limbajul citirilor: 


Astfel, pentru a pune în practică sau a concretiza activitatea entității în 
viaţa sa, pătrundeţi în ea mai întâi prin forţele meditative lăuntrice; prin 
purificarea trupului, a minţii, ce trebuie să fie totuna şi în acord, în armonie, 
cu Forţele Creatoare din lăuntru; să-L ai ca ideal pe El, Cel ce a făgăduit să te 
întâlnească în Sfânta Sfintelor, în templul sufletului tău, în propria ta 
conştiinţă. Astfel, sinele eu sunt, devine conştient de această prezenţă. 
(261-15) 


Pe lângă armonizare, cel mai important lucru pe care-l putem face pentru a 
facilita transformarea personală este punerea în practică, să facem pur şi 
simplu ceea ce ştim să facem, zi de zi. Deşi uneori putem avea sentimentul că 
nu ştim „ce să facem”, o sugestie este de a încerca să trecem prin 
evenimentele zilei ca şi cum am fi în prezența Creatorului. Ironia este că El 
este bineînțeles cu noi, dar că faptele ne ajută să ne amintim noi înşine de 
această Prezenţă atotcuprinzătoare. Recomandările citirilor au în vedere în 
principal pe cei ce doresc să devină mai spirituali pentru a începe să acționeze 
într-un mai mare acord cu cele ale spiritului. Indiferent ce aplicăm în mod 
consecvent în viața noastră, ajunge să fie o parte a conştiinţei noastre într-o 
asemenea măsură încât devine un răspuns automat şi natural. 

Trebuie pur şi simplu să cultivăm conştiența prezenţei Lui rând pe rând, 
percept după percept, pas cu pas: 


Mai exact, aceasta va cere timp, răbdare, perseverenţă şi consecvență. Va fi 
de asemenea necesar ca atitudinile mentale şi spirituale să fie de aşa natură 
încât să nu condamne pe sine sau pe alţii, ci mai degrabă să se caute acea 
putere ce zace în noi, pentru a avea fiecare atom al trupului şi al minţii 
armonizat cu Energiile Creatoare, precum în Conştiinţa Hristică, ale 
prezenței Lui atotcuprinzătoare alături de tine. (3694-1) 


Aşa cum a fost dat, „fă astăzi ceea ce ştii cel mai bine să faci şi apoi 
următorul pas ţi se va arăta ţie” ... printr-o asemenea trăire ajungi din ce în 
ce mai mult la conştientizarea prezenţei Lui atotcuprinzătoare alături de 
tine! 


Nu pentru preamărirea în deşert, nu pentru conştiinţa, ci mai degrabă 
pentru că „lată-mă Doamne, foloseşte-mă. lLasă-mă să fiu calea 
binecuvântării Tale pentru cineva astăzi; fă ca iubirea Ta, gloria Ta, 
unicitatea Ta să fie mai mult manifestată nu doar în viața mea ci şi în a 
acelora pe care-i întâlnesc zi de zi”. (N.R.: Să devină realitate) (601-11) 


Din perspectiva lui Cayce, noi nu „mergem” în ceruri, ci „ne înălțăm” în 
conştiinţă până când gândurile şi faptele noastre re-flectă moştenirea 
noastră, de copii ai lui Dumnezeu. Dintr-un anumit punct de vedere, scopul 
nostru în viață este de a deveni pur şi simplu atât de armonizaţi cu Duhul 
Sfânt şi cu conştienţa prezenţei Lui, încât să aducem Raiul pe pământ. 


A FI CALEA PREZENȚEI LUI 


Citirile lui Cayce afirmă că una din rugăciunile noastre zilnice trebuie să fie 
„Lasă-mă să fiu o cale de binecuvântare pentru cineva astăzi.” (601-11) Unei 
femei i s-a spus (3003) să înceapă să se roage lui Dumnezeu de trei ori pe zi 
pentru călăuzirea Lui şi apoi să asculte şi să se armonizeze cu răspunsul Lui. 
Dacă noi ne vom deschide acestei posibilităţi, Dumnezeu ne va folosi totuşi, 
cum crede El mai bine. Din acest punct de vedere, scopul fiecărei zile este de 
a deveni un canal mai bun al iubirii Lui pentru oricare dintre cei pe care-i 
întâlnim. În ultimă instanţă, prin armonizare, prin fapte şi cu liberul arbitru, 

manifestăm conştienţa Conştiinţei Hristice din lăuntru, până când devenim o 
cale de slujire cu iubire. 


Căci ia aminte, există acea conştienţă ce trebuie să fie în sine, astfel încât 
însuşi faptul că eşti conştient de activitatea ta în plan material să fie dovada 
că Dumnezeu Tatăl are nevoie de slujirea ta pe pământ şi că prin activitatea 
actuală pe pământ ţi se dă posibilitatea de a fi o cale de binecuvântare 
pentru cineva. 


Căci, pentru a obţine conştiinţa şi conştienţa ajungerii în Fiinţa Lui, sau cum 
s-ar spune în Rai, este ca şi cum te-ai sprijini de braţul cuiva pe care ai 
încercat să-l ajuţi. Căci ceea ce faci pentru fratele tău, faci Făcătorului tău. 
Află că acestea sunt legi imuabile. Dumnezeu există, iar tu, ca fiică a Lui, ca 
slujitor al Dumnezeului celui Preaînalt, eşti creația mâinilor Lui. Deci, 
acţionează ca atare! (5177-1) 


Noi înşine trebuie să ne pregătim în permanenţă pentru a fi conştienţi de 
existenţa Sa şi să transmitem altora cunoaşterea acestei omniprezenţe în 
vieţile noastre zilnice. Cu alte cuvinte, Cayce ar întreba: „Câtor oameni le-ai 
ridicat nivelul de conştiinţă astăzi? Câţi oameni ai făcut să se simtă mai bine 
datorită prezenţei tale?” Atunci când gândurile şi faptele noastre sunt în 
acord cu etalonul lăuntric al integrităţii, permitem manifestarea atributelor 
Lui prin noi, afectând pozitiv chiar şi pe cei din jurul nostru. Într-un pasaj 
foarte frumos dintr-o citire, biografului Thomas Sugrue, autor al cărţii 
biografice „There is a River” i s-a spus că destinul fiecărui suflet a fost 
minunat demonstrat de către lisus, exemplul fundamental de iubire şi slujire 
a aproapelui. Fratele nostru Mai Mare ne-a dat un exemplu de cum ne putem 
manifesta cel mai bine permanenta conştienţă a prezenţei lui Dumnezeu. Lui 
Sugrue i s-a spus că această Conştiinţă Hristică poate să fie (şi trebuie să fie) 
manifestată în fiecare din vieţile noastre, după cum urmează: 


Nu în fapte măreţe de vitejie, nici în exaltarea cunoaşterii sau puterii tale ci 
în noblețea lucrurilor de spirit: iubirea, blândeţea, îndelunga suferință, 
răbdarea, acestea ţi-au fost arătate de Fratele tău, pentru ca tu, aplicându- 
le aproapelui tău în conjuncturile zilnice, puţin câte puţin, să poţi deveni 
una cu El aşa cum El te-a predestinat să fii! Te vei separa tu oare? Căci nu 
există nimic în rai, pe pământ sau în iad, care să te poată despărți de iubirea 

Dumnezeului tău, a fratelui tău şi să te ocolească pe tine! Deci, ridică-te şi 
acționează ca atare! (849-11) 


Fiecare din noi trebuie „să se ridice şi să acționeze”, devenind exemple vii a 
ceea ce susţinem că credem. Acele persoane care slujesc cel mai bine ca nişte 
căi ale prezenţei Lui, sunt pur şi simplu acelea care şi-au deschis inimile 
pemntru a-L lăsa să intre, căci indiferent unde ne aflăm noi, El ne este mereu 
alături. 


MERGEM CU DUMNEZEU 


Uneori, acest principiu că Dumnezeu este pretutindeni poate fi incitant. 
Poate că nu simţim că merită să recunoaştem conştienţa prezenţei Lui în noi 
şi în jurul nostru, sau poate găsim că este greu să aflăm prezenţa Lui 
înlăuntrul celor cu care am avut divergențe. Totuşi, citirile oferă 
surprinzătoarea afirmaţie că „nu ai început să gândeşti just până când nu 
eşti capabil să vezi în viaţa celor pe care-i dezagreezi total, ceva din 
Făcătorul tău la care te închini”. (3575-2) Aceasta arată că există bunătate, 
chiar pioşenie în lăuntrul fiecăruia, deşi se poate ca de multe ori să găsiți că 
vă este destul de greu să o recunoaşteţi. Şi totuşi, căutarea lui Dumnezeu ne 
impune să încercăm (N.R.: asemănarea este rezultatul efortului personal de a 
reveni la aceea adamică pierdută parţial prin căderea în păcat) să devenim 
conştienţi de prezenţa Lui în orice clipă şi în orice circumstanţă. (N.R.: şi în 
orice om, ființă) 


Fiecare din noi este făcut după chipul şi asemănarea Creatorului nostru. 
Totuşi, această imagine este una de spirit, nu una fizică. Prea des ne 
permitem să asociem totul cu lucrurile din lumea materială. Făcând aceasta, 
putem uita foarte uşor că trupul fizic este pur şi simplu vehiculul prin care noi 
putem manifesta prezenţa Lui pe pământ. Acest citat frecvent întâlnit: „Duhul 
este viața, mintea este ziditorul şi fizicul este rezultatul”, ar trebui să ne 
amintească faptul că toate lucrurile îşi au originea la nivelul spiritului. Către 
acest nivel trebuie noi să îndreptăm focalizarea şi armonizarea. Indiferent la 
ce nivel de conştiinţă ne aflăm în acest moment, adevărul legăturii noastre cu 
Divinitatea (şi prezenţa Lui atotcuprinzătoare) va deveni în cele din urmă 
punctul de focalizare al conştiinţei noastre: 

Sufletul atunci, trebuie să se întoarcă, se va întoarce la Făcătorul lui. Este o 
parte a Forţei Creatoare, care este propulsată în acţiune chiar în 
materialitate, în carne. Şi se poate încă, cu propria ta înţelegere şi propriile 
tale manifestări, să ajungi să fii o parte a ceea ce aduci prin iubirea ta 
aproapelui tău, pentru Dumnezeu Tatăl, pentru că prin ceea ce faci să fii 
una cu El în acele țeluri ale faptelor şi trăirilor, pentru a fi conştient de 
existenta Lui, de iubirea Lui şi de credinţa Lui, sălăşluitoare în a-ţi motiva 
activităţile în orice direcţie. Fii deci doar bun, răbdător, iubitor cu aproapele 
tău; aceasta este maniera în care o persoană se străduieşte să devină 
conştientă de conştiinţa Duhului Hristic. (272-9) 


Uneori putem simţi că este chiar imposibil să ai o conştienţă permanentă a lui 
Dumnezeu, dar Cayce a amintit unui grup de susţinători de-ai săi că prezența 
Lui era aproape la îndemână. De fapt, El aşteaptă să pătrundă în ființa 
noastră: 


Ce chip frumos, ce nori minunati! În Fiinţa Lui sălăşluiţi; voi, fiecare dintre 
voi, cei ce vă aflaţi dinaintea Lui chiar acum. Faţa Lui S-a întors către voi, 
mâna Lui şi Inima Lui vi s-au oferit vouă. Îl veți respinge voi oare chiar 
acum? Câtă slavă trebuie să trezească în inimile voastre aflarea Fiinţei Lui, 
căci El este singur fără voi; căci El v-a chemat pe fiecare după numele său. Îl 
veţi părăsi voi acum? (254-76) 


În fiecare zi avem o altă oportunitate de a manifesta pe pământ unul din 
atributele Creatorului. Chiar dacă simţim că nu merităm, trebuie să ne 
amintim că Divinitatea nu este separată de noi - este o parte din noi toți. 
Fiecare om este înrudit cu Dumnezeu. Nu Dumnezeu este cel ce a uitat să se 
sălăşluiască în vreunul din noi, ci mai degrabă noi suntem cei ce ignorăm 
adevărul existenţei Lui. Pe măsură ce înaintăm, făcând ceea ce ştim să facem 
prin armonizare şi slujire, dobândim înţelegerea faptului că putem deveni o 
parte integrantă a lucrării Lui pe pământ. Trăind conştienţi de existenţa Lui, 
lumina Lui - care poate străluci în vorbele, gândurile şi faptele noastre - 
coboară peste fiecare fibră a fiinţei noastre. Tot ce ni se cere nouă este „să 
încercăm”; Dumnezeu va veghea la evoluţia noastră şi ne va îndruma paşii. 

CONCLUZIE 


Etalonul Hristic, unicul nostru model de integritate, este gata să se manifeste 
în vieţile noastre. Nu există nimic în tot universul ce ne-ar putea separa de 
conştienţa acestei Prezențe, decât noi înşine. Căci El este acelaşi ieri, astăzi şi 
în veşnicie (N.R.: deşi în schimbare odată cu noi; parte din El) şi va fi 
Dumnezeul nostru dacă noi vom fi poporul Lui. Copiii lui spirituali fiind, noi 
suntem însoțitorii şi co-creatorii Lui (N.R.: în sensul anterior, participând la 
autoevoluția Lui). Devenim din ce în ce mai conştienţi de prezenţa Lui 
atotcuprinzătoare, pe măsură ce ne lepădăm de sine. 


Întorcându-ne în lăuntru, descoperim conştienţa prezenţei Lui şi împlinirea 
unităţii noastre finale cu El. Pe măsură ce-L căutăm pe El şi căutăm să facem 
Voia Lui, credința noastră este întărită, speranța noastră este reînnoită, iar 
calea noastră este netezită. Creatorul este Dumnezeul fiecăruia din noi. 
Cunoaşterea Fiinţei Lui este în puterea noastră (N.R.: fiind pe merite 
personale şi corespunzătoare eforturilor făcute în acest scop), căci El este 
chiar în noi înşine. 


Dumnezeu este pretutindeni! Căutarea lui Dumnezeu duce la acest simplu 
fapt: nu există nicio parte a Creaţiei lui Dumnezeu care să poată ființa fără 
deplina Lui prezenţă. Noi suntem copiii Lui spirituali şi El are nevoie de noi: 


„lubeşte pe Domnul Dumnezeul tău cu toata inima, mintea şi trupul tău; şi 
pe aproapele tău ca pe tine însuți.” Aşa cum El a dat-o, aceasta este legea 
deplină. Nu există nimic mai presus de aceasta. Şi aşa cum El a făgăduit, tu 
poţi deveni conştient în propria ta conştiinţă de prezenţa Lui 
atotcuprinzătoare, prin conştientizarea ce poate veni meditând şi rugându- 
te zi de zi. Cere şi El îţi va da. Căci mergând şi vorbind cu EI, vei deveni 
conştient de Fiinţa Lui ce sălăşluieşte în tine. Acesta este scopul (N.R.: 
idealul uman) pentru care ai intrat în această viaţă; pentru a putea premări 
această conştienţă a Fiinţei Lui, a Duhului Său sălăşluind în tine. (1348-1) 


Trupurile şi vieţile noastre au fost modelate pentru a fi locuri de sălăşluire 
pentru Duhul Lui. Zi de zi, ni se dă ocazia să devenim conştienţi de prezența 
lui Dumnezeu şi de a împărtăşi această prezenţă cu altul. Avem oportunitatea 
să amplificăm calităţile Lui pe pământ. Este responsabilitatea noastră, aşa 

cum este şi dreptul nostru dobândit prin naştere. Ce poate fi mai minunat 
decât făgăduinţa că ființa Lui să sălăşluiască în noi chiar acum? 


lubeşte căile Lui. Menţine-te pe căile Lui. Numai aceasta îţi poate aduce în 
minte, în suflet, în trup ceea ce te va face să conştientizezi Fiinţa Lui 
sălăşluind în tine. Lasă Lumina, chiar Lumina Lui, să-ţi deschidă inima, să-ţi 
deschidă mintea, pentru ca El să poată intra. Căci El stă lângă tine, El te va 
călăuzi, El îţi va aduce lumină ... Fă ca voia ta să fie Voia Lui. Lasă Voia Lui să 
fie voia ta. Acum! (378-46) 


Dumnezeu merge pe pământ printre copiii Săi, către noi. 

LECȚIA A ZECEA 


CRUCEA ŞI COROANA 


Ci iubiţi pe duşmanii voştri şi faceţi bine şi daţi cu împrumut fără să nădăjduiţi 
nimic în schimb, şi răsplata voastră va fi multă şi veţi fi fiii Celui Preaînalt. Fiţi 
milostivi, precum şi Tatăl vostru este milostiv. Nu judecaţi, nu osândiți şi nu 
veţi fi osândiţi; iertați şi veţi fi iertaţi. Daţi şi vi se va da ... căci cu ce măsură 
veți măsura, cu aceeaşi vi se va măsura. [Luca 6:35-38] 


SUBIECT DE MEDITAȚIE 


Tatăl nostru, Dumnezeul nostru, pe cât ne apropiem de ceea ce ne poate da 
o mai bună pătrundere a ceea ce a purtat El prin cruce, a slavei ce se poate 
afla în coroană, fie ca binecuvântările Tale - aşa cum ai făgăduit prin El - să 
fie cu noi, aşa cum împreună învăţăm în numele Lui. (262-34) 


CRUCEA ŞI COROANA 


În lecţia Crucea, Coroana s-a construit pe suportul clar al activității fiecăruia, 
care trebuie să ajungă pentru a se menţine pe primul loc în ierarhia oricăror 
entităţi, din punct de vedere mental şi spiritual. Aşa încât s-a spus „Sunt 
hotărât să cred că nimeni dintre oameni nu s-ar lăsa crucificat pentru a-L 
salva pe lisus Hristos” (N.R.: mai înaintea crucificării Lui, pentru că după 
crucificare, sfinţii apostoli, cu excepţia lui luda, a Sf Apostol loan, au fost 
crucificați, inclusiv pentru salvarea Lui pentru eternitatea tuturor). Deci El cu 
crucea, reprezintă ceva în viaţa fiecărei entităţi în activităţile ei pe pământ 
şi călăuzeşte toate trăirile gândului în oricare dintre formele prezentate ale 
adevărului pe pământ şi ajunge în cele din urmă la cruce ... astfel trebuie să 
fie tema centrală, baza apropierii fiecărei entităţi. Nu „Care este crucea 
mea?” trebuie să fie prima întrebare obişnuită în fiecare rațiune 
materialistă ci mai degrabă „Cum aş putea, cu ajutorul Lui, să-mi duc crucea 
cel mai bine în apropierea mea de coroana dreptăţii?” (262-34) 

Căci fiecare suflet este o personalitate cu liber arbitru şi îşi alege calea şi 
faptele. Căci este fie co-lucrător cu Dumnezeu în creaţie şi deci co-creator în 
atitudinea şi gândurile lui în aplicarea propriilor principii şi adevăruri zi de 
zi, fie în acord cu ceea ce este în contradicţie, asediind şi punând piedici în 
calea altora, de-a lungul drumului. (2549-1) 


Intenţia Creatorului a fost ca omul să-l fie însoțitor. Fie în cer, fie pe 
pământ, fie în orice conştiinţă, el trebuie să fie un însoțitor al Creatorului. 
Câte vieţi şi experienţe îţi vor fi necesare pentru a fi capabil să fi însoţitorul 
Forţelor Creatoare oriunde ai fi?” (416-18) 


Din întreg materialul lui Cayce asupra spiritualităţii, lecţia despre Cruce şi 
Coroană este una din cele mai promițătoare şi mai incitante. Este 
promițătoare datorită informaţiilor prezentate asupra destinului sufletului. 
Poate părea de asemenea provocator şi poate fi unul din seturile de 
materiale cele mai încărcate emoţional, unul care poate provoca un grad înalt 
de neînțelegere (N.R.: sau înțelegere, corepunzător gradului de elevare 
personală de apropiere de Dumnezeu). De fapt, doi dintre membrii grupului 
original de studiu s-au retras din grup datorită acestor informaţii conţinute 
chiar în această lecţie. Ceea ce este cea mai grea încercare a înţelegerii 
noastre este poate materialul care discută dinamica reîntrupărilor. 


În ciuda confuziei ce poate fi asociată cu conceptul, reîntruparea nu înseamnă 
destin. Aceasta nu elimină puterea dată de Dumnezeu, a liberului arbitru. Nu 
subminează misiunea lui lisus, nici nu trece cu vederea puterea harului. Din 
perspectiva lui Cayce, procesul reîntrupării este pur şi simplu maniera în care 
fiecare din noi trece printr-o serie de vieți, permiţându-ne să întâmpinăm 
consecinţele alegerilor noastre anterioare. În ultimă instanţă, vom învăţa că 
ceea ce ne dorim cu adevărat la nivelul sufletului sunt doar acele lucruri care 
sunt în strânsă legătură cu Duhul Sfânt sau cu etalonul Conştiinţei Hristice. 
Deşi este posibil ca tratarea subiectului privind întregul concept să fie de cea 
mai mare dificultate, acesta nu este însă miezul supoziţiei conţinute în 
„Crucea şi Coroana”. Esenţa lecţiei este pur şi simplu după cum urmează: 


Fiecare dintre noi are „cruci” (ori obiceiuri, ori dorințe) ce stau între noi şi 
completa conştientizare a legăturii noastre cu Divinitatea. Fie din trecut, fie 
din prezent, aceste cruci sunt făcute de noi înşine şi trebuie să fie învinse 
înainte de a atinge manifestarea deplină a Conştiinţei Hristice pe pământ. 

Singura cale prin care putem manifesta Conştiinţa Hristică este altruismul 
total, permiţând ca sinele nostru să fie folosit ca un canal al iubirii lui 
Dumnezeu. Prima ființă care a demonstrat acest altruism total şi a manifestat 
Conştiința Divină a fost lisus, sau Fratele nostru Mai Mare. Cu alte cuvinte, 
lisus a biruit lumea lăsând Fiinţa lui Dumnezeu să curgă prin El atât de 
complet, încât El a devenit una cu Dumnezeu. 


Această unificare este destinul fiecărui suflet: 


Aşa cum a fost dat, omul a fost făcut puțin mai jos decât îngerii, ca totuşi cu 
acea putere să devină una cu Dumnezeu, în timp ce îngerul rămâne înger. 
Astfel, în viaţa lui lisus găsim această unitate manifestată prin capacitatea 
de a învinge toate tentaţiile cărnii şi dorinţele acesteia, prin facerea Voinţei 
Lui una cu Voia Tatălui. Căci după cum ştiţi, El a dat adesea celor din jurul 
Lui aceste porunci: „Cei ce M-au văzut pe Mine, L-au văzut pe Tatăl”. Pe 
aceeaşi cale, omul poate atinge această perfecțiune ... (900-16) 


Procesul prin care înaintăm către unificare şi deplinătate nu este 
fundamentat numai pe armonizare, punere în practică şi pe întărirea 
motivaţiei noastre spirituale (sau idealului), ci şi pe interconexiunea dintre 
liberul arbitru, kharmă şi graţia divină. Numai încercând să înţelegem faptele 
fiecăruia în timpul învăţării, în acelaşi timp lăsând deoparte orice egoism, 
putem spera măcar să ne împlinim țelul de a deveni canalul iubirii Lui: 


Fiți răbdători, fiţi blânzi, fiţi buni în slujirile voastre zi de zi; căci deşi vor 
veni acele vremuri când povara pare grea şi lumina păleşte în viaţă, cel ce 
este credincios până la sfârşit va purta coroana. Păstraţi focurile iubirii 
arzând în inimile voastre zi de zi, căci iubirea lui Dumnezeu este manifestată 
pe pământ de cei ce nu cunosc decât bunătatea unuia faţă de celălalt. (281- 
17) 


VEDERE DE ANSAMBLU ASUPRA MODULUI ÎN CARE CAYCE 
ABORDEAZĂ REÎNTRUPAREA 
Ce este, mai exact, reîntruparea? Este procesul prin care fiecare trece printr-o 


serie de vieţi în scopul elevării spirituale şi al dezvoltării sufletului. Punctul de 
vedere al lui Cayce nu include conceptul transmigraţiei, care afirmă că este 

posibil ca fiinţele umane să se nască din nou ca animale. Din punctul de 
vedere al materialului lui Cayce, sufletele se întrupează numai în corpuri 
umane. Abordarea reîntrupării de către Cayce furnizează un cadru practic ce 
permite oamenilor să vadă cum alternativele, gândurile şi faptele lor au creat 
esenţa vieţii lor. Mai simplu spus, atragem către noi exact ceea ce avem 
nevoie să experimentăm, pentru a întâmpina consecinţele alternative lor 
noastre anterioare. Învățam atât din „greşelile” noastre, cât şi din „succese”. 
Acest fapt nu are un caracter predestinat sau fatalist, ci mai degrabă asigură 
imparțialitatea Creatorului, această imparțialitate neexistând fără conceptul 
reîntrupării. 


Întrebare: Dacă un suflet ratează propria elevare, ce se întâmplă cu el? 


Răspuns: lată de ce există reîntruparea, de ce el se reîntrupează; pentru ca 
el să poată avea ocazia favorabilă. Poate voinţa omului continuu să-L 
înfrunte pe Făcătorul său? (826-8) 


Cayce cunoştea unele neînţelegeri privind mecanismul reîntrupării. Din 
perspectiva lui, orice abordare care nu a ţinut cont de mecanismele GRAȚIEI 
DIVINE, liberului arbitru şi kharmei, a fost mărginită. Chiar şi astăzi, mulţi 
interpretează eronat reîntruparea, ca pe o fatală călătorie prin viață datorită 
„kharmei”. Acesta, cu siguranţă că nu este modul de abordare al lui Cayce. 
Din punctul de vedere al citirilor, „kharma este doar memorie”, nu este 
destin. Aceste amintiri sunt în general inconştiente şi influenţează 
capacitățile noastre, greşelile şi chiar relaţiile noastre cu alții. De exemplu, o 
afinitate imediată pentru o persoană este la fel de „kharmică” precum ar 
putea fi şi o animozitate instantanee faţă de cineva. Dar chiar în mijlocul 
acestei memorii inconştiente, libera voinţă a fiecăruia determină modul în 
care el sau ea alege să răspundă acestei informaţii. Alegerea pe care o facem 
determină următorul set de potenţiale vieţi pe care le vom urma. Dacă nu 
este decât o viaţă de trăit, de ce se pare că unora li s-au dat numai avantaje 
în timp ce alţii par să fie trataţi nedrept? Cu siguranţă că un Dumnezeu atot- 
iubitor nu ar putea fi responsabil pentru o asemenea dizarmonie. 


Deci, dacă noi avem liberul arbitru şi Dumnezeu nu alege la întâmplare să dea 
unora dintre copiii Lui numai avantaje în detrimentul altora, atunci, în cele 
din urmă, alegerile noastre ulterioare trebuie să fie într-un fel responsabile 
pentru nivelul la care ne aflăm acum: 

Aşa cum o persoană în orice viaţă, în orice perioadă, foloseşte ceea ce 
sufletul (sau entitatea) este conştient relativ la legile Forţelor Creatoare, 
astfel acel suflet, acea entitate, dezvoltă în continuare o legătură de 
permanentă însoţire cu influenţa Creatoare! (5753-1) 


Căci fiecare suflet, fiecare entitate, se întâlneşte pe sine în permanenţă. Şi 
fiecare suflet nu trebuie decât să înțeleagă că acele greutăți care sunt 
atribuite în mare măsură altora, sunt cel mai mult cauzate de sine. Află 
aceasta în tot ce întâmpini tu însuţi! (845-4) 


Modurile în care decidem să ne „întâmpinăm sinele” - o viață şi o alegere 
odată - vor determina viaţa pe care noi o trasăm. Astfel, liberul nostru arbitru 
se va raporta la faptul în sine de a alege. Cu liberul nostru arbitru, putem 
schimba încercările pe care ni le oferă viața, în oportunităţi pentru elevare, 
sau le putem privi ca pe obstacole şi încercări nedrepte. Graţia divină este 
activitatea Creatorului care apare ori de câte ori alegem ca Dumnezeu să-şi 
manifeste prezenţa în vieţile noastre. Din acest motiv, influenţa graţiei divine 
înlocuieşte într-un fel atât activităţile karmei cât şi ale liberului arbitru... 


Scopul dobândirii unei înțelegeri a reîntrupării nu este de a descoperi cine am 
fost în trecut, căci nu contează atât ceea ce am făcut; ci mai degrabă ceea ce 
vom face în legătură cu ceea ce ştim să facem astăzi. În ultimă instanţă, toate 
vieţile vor fi înspre binele nostru şi pentru propria noastră elevare şi tot ceea 
ce am atras către noi, este propria noastră creație. Aceasta nu vine ca o 
pedeapsă auto-impusă, ci mai degrabă ca un instrument pentru a ajunge să 
ne cunoaştem sinele nostru adevărat şi legătura noastră finală cu Creatorul. 
Pământul este sala noastră de clasă: 


Aflaţi deci, prin studiile voastre, unde mergeţi. A descoperi că doar aţi trăit, 
aţi murit şi aţi fost îngropat sub cireş în grădina bunicii, nu face din voi un 
vecin, un cetățean, o mamă sau un tată mai bun! 


Dar a afla că ai vorbit necuviincios şi ai suferit pentru aceasta şi că în 
prezent poţi corecta aceasta prin a fi drept, aceasta merită! (5753-2) 


Din perspectiva lui Cayce, fiecare din noi îşi are lecţiile lui pentru elevarea 
sufletului, lecţii care trebuie învățate. Putem folosi liberul arbitru pentru a 
lăsa graţia divină să pătrundă în vieţile noastre astfel încât acele lecţii să fie 
îndeplinite în concordanţă cu Voia Lui, sau putem lăsa pur şi simplu kharma 

să ne aducă aceleaşi lecţii în viață în moduri în care ne va fi mult mai greu şi 
vom fi mult mai încercați. 


IISUS CA ETALON ŞI FRATE MAI MARE 


Fiind copiii lui Dumnezeu, suntem cu toţii egali; unul din copii nu este mai 
important sau mai deosebit în vreun fel decât celălalt. Şi totuşi, avem un 
exemplu al propriului etalon tăuntric al integrităţii - Conştiinţa Hristică ajunsă 
la deplina manifestare! Ca urmare, Fratele nostru Mai Mare a ajuns acest 
etalon, unul care doreşte să ne ajute şi să ne însoţească pe calea de revenire 
la Creator. Alegând să trăim o viață în armonie cu acest etalon, nu vom mai fi 
supuşi în totalitate memoriei noastre kharmice, ci dimpotrivă, vom putea 
deveni, mai uşor deschişi la acţiunea Graţiei Divine ce se manifestă în viaţa 
noastră. La urma urmelor, suntem moştenitori comuni ai lui lisus: 


A venit de asemenea un învăţător care a fost destul de curajos încât să se 
declare ca Fiu al Dumnezeului viu. El nu a stabilit nict o lege a poftei. El nu a 
stabilit nici o lege a eticii, alta decât „Să faci altora ce ţi-ai dori ca ei să-ţi 
facă ţie” şi pentru a şti că „Oricât ai face pentru cel mai mic dintre aceşti 
fraţi ai tăi, Făcătorului tău vei face”. El a declarat că împărăţia Cerurilor este 
în conştiinţa fiecărei entităţi, ea trebuie să fie atinsă şi de ea trebuie să fim 
conştienţi - prin a medita la faptul că Dumnezeu este Tatăl fiecărui suflet. 
lisus Hristos este mijlocitorul. Şi în El şi în studiul exemplelor Lui pe pământ, 
este viaţa; şi aceasta pentru ca voi să o aveţi din abundență. El a venit să 
demonstreze, să manifeste, să dea viaţă şi lumină tuturor. Aici deci, găseşti 
un prieten, un frate, un însoțitor. Aşa cum El a zis: „Eu nu vă numesc 
slujitori, ci fraţi”. Căci, multora, după credinţa lor, El le dă puterea de a 
deveni copiii lui Dumnezeu Tatăl; moştenitori comuni cu acest lisus, 
Hristosul, în cunoaşterea şi conştienţa prezenţei Sale sălăşluind mereu cu 
cei ce au pus acest ideal înaintea lor înşişi. Ce este deci acesta ca ideal? În 
ceea ce priveşte aproapele, El a zis: „Să faci altora ceea ce tu ai vrea ca alţii 
sa-ţi facă ţie”, nu te gândi, nu te îngrijora, nu fi prea neliniştit pentru trupul 
tău. Căci El ştie ce ai de trebuinţă. Locul (N.R.: şi cât de mult) în care te afli în 
Conştiinţa în care te regăseşti pe tine însuţi, aceasta este problema ta, 
astăzi, acum; este ceea ce-ţi este de trebuinţă pentru cea mai importantă, 
mai bună, mai minunată dezvăluire. (397-13) 

Când lisus a spus: „Eu sunt Calea, Adevărul şi Viaţa.” [loan 14:6] nu era un 
apel pentru a-L recunoaşte pe El ca Dumnezeu; ci mai degrabă o 
oportunitate pentru noi de a realiza că viața Lui ne-ar putea servi ca 
exemplu pentru fiecare din noi. Indiferent de religia noastră, în viaţa lui 
lisus, calea slujirii este netezită. Urmând exemplul Lui, nu trebuie să ne 
poticnim. El a arătat Calea de Integritate şi întoarcere la Creator, astfel încât 
ar fi uşor de urmat pentru noi. În viaţa Lui poate fi găsită întruchiparea 
adevărului peste veacuri. Noua poruncă pe care El a demonstrat-o a fost 
aceea de a ne iubi unul pe altul. În Scriptură citim: „Căci am judecat să nu 
ştiu între voi altceva, decât pe lisus Hristos şi pe acesta răstignit.” (Corinteni 
2:2) 


Textul acesta nu s-a scris în vederea convertirii religioase, ci mai degrabă 
pentru înţelegerea modului în care viaţa de slujire a lui lisus întruchipează 
stilul de viață prin care fiecare din noi poate găsi calea de revenire la legătura 
noastră cu Dumnezeu. 


În ultimă instanţă, doar prin dăruirea de sine, prin etalonul slujirii, vom atinge 
scopul nostru final: 


Păstraţi-vă sinele de aşa manieră încât să fiți circumspecţi în propria voastră 
conştiintă. Fii cinstit cu sinele, îndeplinind acele activități ce poartă roadele 
sufletului; fiind numai blând, bun, răbdător, arătând prietenie, iubire 
frățească; purtând mărturie în preumblările tale, în faptele tale, în 
înţelegerea aproapelui tău. Şi-L vei afla faţă-n faţă. Căci El a făgăduit să 
trăim amintirile de la întemeierea pământului, a lumii, a universului. Căci tu 
ai fost la început, ca şi El. (261-15) 


lisus este una cu Tatăl, capabil iată, să arate calea de întoarcere la Creator, 
sursa de la care toți am venit. Din acest motiv, Lui | S-a dat puterea peste tot 
pământul. Purtând crucea, El a spus, „Săvârşitu-s-a.” [loan 19:30]. Pe o lungă 
durată, Duhul lui Dumnezeu a fost manifestat pe pământ. El a arătat calea de 
a trăi o viață perfectă în ciuda tuturor încercărilor şi condiţiilor ce ne pot 
înconjura zi de zi. Prin lisus ni se arată ce poate face lubirea Divină atunci 
când este lăsată să lucreze prin noi. 

DE CE ESTE NECESAR CA FIINȚELE UMANE SĂ SUFERE 


De la începuturile Creaţiei, o mare parte a lumii s-a pierdut în concepţia 
eronată că fericirea şi împlinirea puteau fi găsite preocupându-se de lucruri 
care erau în dizarmonie cu legile lui Dumnezeu. Suntem zilnic confruntaţi cu 
cruci răsărind din propria noastră participare la această percepţie greşită. 
Continuăm să ducem cu noi aceste încercări pentru că nu am învăţat încă să 
dăm expresie în totalitate capacităţilor sufletului. Chiar dacă starea noastră 
ultimă este divină, ne aflăm continuu supuşi unor legi materiale pe care le-am 
atras către noi: 


Aşa se întâmplă şi cu tine, când tratezi problemele ce apar în viața zilnică; 
aşa cum analizezi din punctul de vedere a ceea ce poate fi vizionat sau 
asupra căruia se poate medita sau din punctul de vedere al activităților în 
diferite trăiri pământeşti. Căci, îți dai seama că întâlneşti vechiul tău sine - 
da, vechii tăi prieteni, vechii tăi duşmani. (2174-2) 


Exact ca şi Fratele nostru Mai Mare, suntem cu toţii pe drumul de întoarcere 
la unitatea cu Creatorul. Din perspectiva citirilor, trebuie să luptăm cu acele 
lucruri care ne împiedică să devenim canale ale iubirii Lui. În propriile noastre 
vieţi, crucile pe care le purtăm cuprind încercările noastre. În cele din urmă, 
vom descoperi că trebuie să întâmpinăm orice consecință a gândurilor, 
cuvintelor şi faptelor noastre prin kharma - atrăgând trăiri care, atunci când le 
vom întâmpina, ne vor lăsa cu o conştiență necesară - sau prin graţia divină - 
invocând făgăduinţele Fratelui nostru Mai Mare şi primind conştienţa, fără a 
trebui să ne împleticim mereu printre problemele fiecărei vieţi. 


Decât să privim încercările noastre ca pe nişte suferinţe, avem oportunitatea 
de a vedea fiecare lecţie ca pe o şansă de elevare a sufletului, apropiindu-ne 
de El mai mult, pentru totdeauna: 


Află aceasta, învaţă aceasta bine: Dumnezeu este atent cu tine şi nu va 
permite ca tu să suferi dincolo de cât eşti capabil să duci în mintea şi trupul 
tău, pentru ca tu să-ţi poţi pregăti sufletul pentru a merge mai aproape de 
El. 


Aminteşte-ți de asemenea, că deşi El era Fiul, El a învățat totuşi supunerea 
prin lucrurile pe care Le-a suportat. Tu nu eşti mai puternic; tu nu eşti mai 
bun decât El. (5348-1) 

PROPRIA NOASTRĂ CALE CĂTRE INTEGRITATE 


Edgar Cayce considera crucea simbolul a ceea ce trebuia întâmpinat şi depăşit 
în viaţa fiecăruia. Crucile noastre sunt doar înțelegeri şi aplicări eronate ale 
legilor lui Dumnezeu şi pot fi depăşite prin slujire, umilinţă, răbdare, iertare, 
fermitate şi iubire. Indiferent de încercările personale pe care le-am putea 
întâmpina - indiferent de crucile personale pe care le-am putea duce - Fratele 
nostru Mai Mare ne-a lăsat cuvinte de încurajare: „În lume necazuri veţi 
avea; dar îndrăzniţi. Eu am biruit lumea”. (loan 16:33) 


lisus a biruit lumea prin fiecare din trăirile Lui. În termenii cei mai simpli, El a 
biruit necesitatea ca oamenii să fie doar supuşi kharmei. În schimb, El a făcut 
calea grației divine mai uşor accesibilă fiecăruia dintre noi şi legătura noastră 
cu Dumnezeu mai clar definită: 


Deci, în măsura în care cineva îşi păstrează această conştiinţă, cu cât se 
străduieşte să dobândească înțelegerea necesară trezirii tuturor forțelor şi 
surselor de activitate în cadrul conştiinţei fizice, legată atât de condiţiile 
mentale cât şi materiale din viaţă, aşa ajunge în sine această conştienţă a 
poziţiei ocupate, această poziție pe care o găsim în sinele nostru şi astfel ni 
se dă - prin făgăduinţele ce sunt în EI, cu EI, prin El — cele necesare 
întâmpinării lucrurilor în trăirile noastre zilnice, paşilor zilnici în viaţă, în aşa 
manieră, într-un fel atât de clar, încât jugul devine uşor, poverile se 
micşorează. El a spus că cel ce este credincios va purta coroana vieţii; El, cel 
care a fost credincios până la sfârşit; El, care a cunoscut şi care ştie toate 
ispitele ce vin din inima, mintea, sufletul omului, atât mental cât şi material 
„„„ Se va face pe Sine o cale pentru expresiile acelei iubiri care L-a făcut pe El 
Salvatorul oamenilor. (413-3) 


Crucile noastre nu ar trebui să mai fie văzute ca suferințe şi nici măcar ca 
greutăţi. În schimb, fiecare din trăirile prin care trecem în viață constituie 
propria noastră oportunitate de a avea o parte din împlinirea planului divin al 
lui Dumnezeu - aducând întreaga umanitate la o conştienţă a legăturii sale cu 
Creatorul. Prin slujirea altora şi prin propria nostră elevare, devenim o parte 
din această măreaţă lucrare. Fără a birui acele lucruri care ne ţin departe de 
armonie, de perfecta armonizare cu Dumnezeu, nu putem spera să 
redobândim integritatea care a fost a noastră la început. Ca urmare, nu 
trebuie să încercăm să ne ascundem sau să ocolim propriile încercări şi 

oportunităţi. Va veni o vreme când vom recunoaşte etalonul Hristic şi vom 
urma paşii Fratelui nostru Mai Mare: 


Tine-te strâns de acest ideal şi foloseşte-L pe El întotdeauna ca Ideal. Şi 
arată necesitatea ca fiecare să întâmpine aceleaşi probleme. Şi nu încerca 
să te ascunzi sau să ocoleşti crucea. Aceasta este ceea ce trebuie să caute 
fiecare suflet şi să afle că trebuie să fii născut cu EI în tine. (5749-14) 


Cu alte cuvinte, până când nu biruim propriile noastre cruci prin manifestarea 
Conştiinței Hristice, nu ne putem aştepta să atingem coroana, care este 
destinul fiecărui suflet: 


Astfel, fiecare în vieţile lor respective, în propriile lor experienţe, îşi află 
crucea biruind acele lucruri, acele condiţiii, acele trăiri, ce nu numai că le va 
permite să întâmpine greutăţile vieţii ci să devină împreună cu El, 
moştenitori ai Coroanei de Glorie. Ce este deci Coroana Gloriei? Este vorba 
doar de acele lucruri, acele condiţii care au de-a face numai cu viaţa 
spirituală? A dat biruinţa autoritate? A făcut biruinţa pe Acest Fiu al Omului 
Domn, Gloria şi Coroana Vieţii? Nicidecum! El, ca etalon pentru fiecare, 
netezeşte calea, calea deschisă pe care fiecare suflet - pe măsură ce 
întâmpină crucile, îndură ispitele şi le biruie - poate deveni un moştenitor, 
moştenitor comun cu El, al Coroanei de Glorie; cu puterea temporală, 
puterea mentală, puterea spirituală de a deveni fiii şi fiicele lui Dumnezeu, 
cei ce sunt chemați - şi toţi cei care împlinesc acest scop pentru care ei, ca 
individualități, sunt chemaţi - şi reuşesc în acest fel, biruind, întâmpinând, 
suportând înlăuntrul lor. Nu spre supărare, nu spre plâns, ci spre bucuria 
Domnului. (262-36) 


CONCLUZIE 


Viaţa este o experienţă cu un anumit scop. În ultimă instanţă, tot ce ni se 
întâmplă are potenţialul de a îndepărta tot ce ne stă în calea armonizării 
noastre perfecte cu Dumnezeu. Nimic nu ne apare în cale fără a putea fi 
folosit ca mijloc de a deveni un canal mai mare pentru iubirea lui Dumnezeu 
pe pămănt, lăsând Fiinţa Lui să umple fiecare porţiune din viaţa noastră. 
Nimic nu ne iese în cale fără a ne putea fi de ajutor în cele din urmă - chiar 
dacă trăim o încercare doar pentru a putea ajuta în timp pe altcineva cu 

aceeaşi problemă. Oportunităţile vieţii, fie ne pot trage în jos, fie pot fi 
folosite de noi ca lespezi pe care să păşim către elevare; în ambele cazuri vom 
ajunge să învăţăm supunerea şi alinierea la legile divine prin lucrurile pe care 
le trăim: 


Viaţa deci, are un scop. Ce este viaţa? Este o manifestare a sufletului. 
Amintiţi-vă că sinele este trup, minte şi suflet. După cum sufletul ar trebui 
să ştie, şi ştie, el este darul Creatorului, al Făcătorului. Scopul în viaţă, deci, 
nu este de a ne satisface nici poftele, nici vreuna din dorinţele egoiste, ci 
este ca entitatea, sufletul, să facă pământul, unde entitatea îşi află 
conştiinţa, un loc mai bun în care să trăiască. (4047-2) 


Fiecare entitate intră într-o trăire materială pentru un anumit scop; nu 
accidental, nu la întâmplare. Dar viaţa şi expresiile ei au un scop. Şi fiecare 
experienţă este pentru că entitatea să poată deveni din ce în ce mai mult o 
cale prin care cunoaşterea şi aptitudinile Forţelor Creatoare să poată fi 
manifestate într-o lume materială. (1792-2) 


Indiferent unde ne aflăm în viaţă, indiferent ce încercări ne-am atras în 
prezent, prin activităţile de armonizare a noastră, de slujire şi prin liberul 
arbitru, vieţile noastre pot fi supuse călăuzirii Lui. Fiind fondat pe o motivaţie 
spirituală, raportându-ne la etalonul nostru lăuntric al Conştiinţei Hristice şi 
încercând să fim canale ale iubirii lui Dumnezeu pentru ceilalți, reuşita 
noastră este asigurată. Prin slujire, îl ajutăm pe Fratele nostru Mai Mare să 
aducă umanitatea la o împlinire a legăturii sale cu Creatorul. De aceea, în 
mod repetat suntem încurajați să începem fiecare zi cu o rugăciune ca 
aceasta: „Doamne, foloseşte-mă pe mine - trupul meu, mintea mea, sufletul 
meu - întreaga mea ființă, ca o cale de binecuvântare pentru cineva astăzi.” 
Dar este mereu şansa noastră de a face „Această zi care este pusă înaintea ta, 
viaţă şi moarte, bine şi rău - tu să alegi”. Aşa cum a fost demonstrat în viaţa 
lui lisus, putem surmonta orice condiţie numai purtându-ne crucile cu un 
scop spiritual. Când plasăm nevoile altcuiva înaintea alor noastre, ne 
deschidem spre a deveni canale perfecte ale iubirii lui Dumnezeu pe pământ. 
Devenind un astfel de canal, Fiinţa Creatorului umple fiecare aspect al vieţii 
noastre şi calea noastră se netezeşte: 


Aşa cum El ne-a dat, şi aşa cum a fost prezentat iarăşi şi iarăşi, iubirea Lui nu 
trebuie arătată din timp în timp, pe perioade, nici pe lună nouă, nici într-un 

loc anume, ci în fiecare zi, în fiecare ceas, în aşa fel încât toţi cei cu care 
venim în contact să afle că El merge cu noi, că El este prietenul nostru. (262- 
36) 


lisus a arătat destinul fiinţei umane şi potenţialul final. Primului grup de 
studiu i s-a spus că acest destin a fost pur şi simplu dependent de credincioşia 


lor. 


120 


DOUĂSPREZECE LECȚII DE SPIRITUALITATE PERSONALĂ 


LECȚIA A UNSPREZECEA 


UNITATE 


... că unul este Dumnezeu şi nu este altul afară de El. [Marcu 12:32] 


SUBIECT DE MEDITAȚIE 


Aşa cum trupul, mintea şi sufletul meu sunt una, Tu, Doamne, în 
manifestările Tale pe pământ, în voinţă, în slavă, eşti Unul. Fie ca eu să văd 
în ceea ce fac zi de zi, mai mult din această realizare şi să manifest şi mai 
mult. (262-38) 


UNITATE 


Prima lecţie, timp de şase luni ar trebui să fie Unul - Unul - Unul - Unul; 
unitatea lui Dumnezeu, unitatea relaţiilor umane, unitatea de forțe, 
unitatea timpului, unitatea scopului, unitatea în orice efort - unitate, 
unitate! (900-429) 


Unde este propria ta voinţă? Una cu El sau glorificarea propriilor tale 
dorinţe, a propriilor tale interese egoiste? (262-42) 


Una dintre cele mai mari ironii ale naturii umane este faptul că însăşi 
structura ei, ce tinde să îmbogăţească legătura noastră cu Dumnezeu, este un 
lucru care ne separă cel mai mult ca familie umană. În nenumărați eoni, mai 
multe războaie au fost purtate pe baza unor principii religioase decăt pentru 
oricare alt motiv. Chiar şi astăzi, războaie, vărsări de sânge, bătălii politice şi 
nenumărate exemple ale inumanităţii noastre unul față de celălalt sunt 
lucruri banale atunci când un grup încearcă să introducă (sau să 
promulgheze) sistemele lor de credință, politica lor sau supremaţia 
Dumnezeului lor asupra vieţii altora. 


Aceste conflicte nu sunt pur şi simplu între diferite religii, ci există de 
asemenea în cadrul fiecărei secte. Există secte în cadrul Creştinismului, 

Budismului, ludaismului, Hinduismului, Islamismului - în cadrul fiecărei religii - 
mulţi fiind convinşi că ei au puţin mai multă dreptate decât oricine altcineva. 
Chiar unele biserici, temple şi sinagogi au descoperit diferenţe faţă de alţi 


P 


membri ai propriei lor secte care într-un fel s-au îndepărtat de „original” sau 


de „adevărata credință”. 


Pe lângă despărţirea oamenilor unul de altul, aceste conflicte au fost cauza 
deziluziei unora în ceea ce priveşte religia - unii devenind chiar convinşi că 
religia este o pierdere de timp. Prea adesea rezultatul a fost că lumea a 
renunţat la credința în Dumnezeu datorită dezamăgirii în privinţa umanităţii. 


În mod destul de interesant, materialul lui Edgar Cayce afirmă că o parte a 
problemei se datorează ignoranței noastre în ceea ce priveşte Unitatea dintre 
unul şi celălalt. Informaţiile lui Cayce prezintă o abordare inspirată şi 
optimistă a spiritualităţii şi religiei care uneşte indisolubil întreaga umanitate. 
În loc să se focalizeze asupra formei anumitor religii sau dogme, citirile se 
concentrează asupra fiecărui suflet ce încearcă să manifeste o conştienţă a 
Duhului Sfânt pe pământ. De fapt, ca răspuns la o întrebare privind religia 
ortodoxă, Cayce a afirmat: 


„„„ care este diferenţa? ... Adevărul... este dintr-o singură sursă. Nu există 
copaci de stejar, de frasin, de pin? Este nevoie de aceştia pentru a 
întâmpina o experienţă sau alta ... Deci, toate îşi vor găsi locul lor. Caută să 
nu greşeşti faţă de nimeni, ci mai degrabă să arăţi cât de bun stejar, frasin, 
pin sau viţă de vie eşti tu! (254-87) 


Din perspectiva lui Cayce, scopul nostru nu este de a aştepta pur şi simplu 
împărăţia cerurilor; scopul nostru nu este de a evada de pe pământ, ci 
suntem încercaţi pentru a aduce o conştientizare a prezenţei Creatorului în 
vieţile noastre şi în tot ceea ce ne înconjoară, oriunde am fi, chiar acum. 
Există o legătură comună pe care o împărtăşim cu toții, ca umanitate 
colectivă: există un singur Dumnezeu şi noi suntem cu toţii copiii Lui. 


În scopul redeşteptării acestui sentiment de înrudire pe care-l împărtăşim 
unul faţă de celălalt, citirile afirmă că începutul oricărei, călătorii spirituale ar 
trebui să fie cunoaşterea faptului că Domnul Dumnezeu este Unul. Indiferent 
de numele pe care-l dăm acestui Dumnezeu, sau de religiile de pe pământ 
către care ne simţim atraşi, nu există decât Un Creator, O Sursă, O Lege. 

De fapt, poate că mai mult decât orice altceva, acest concept al „Unităţii” 
este filosofia fundamentală a citirilor lui Edgar Cayce. 


CE ESTE UNITATEA ? 


Aceasta noţiune de Unitate într-o lume atât de plină de varietate, poate 
părea pentru început un concept greu de înţeles. La urma urmelor, suntem 
înconjurați de miliarde de plante, pomi, animale, experienţe şi oameni. Mai 
degrabă decât să încercăm să facem ca toate lucrurile să fie asemenea, 
Unitatea ne sugerează că avem oportunitatea să vizionăm această bogată 
diversitate ca pe un exemplu al multiplelor căi prin care Unul, Duhul Sfânt, 
încearcă să-şi găsească expresia în viețile noastre. Odată ce există un singur 
Dumnezeu - sursa a tot ceea ce există - în ultimă instanţă, universul trebuie să 
fie compus dintr-o Forță Unică. 


Unitatea ca forță, implică faptul că toate lucrurile sunt legate între ele. 
Fiecare dintre noi are o legătură unul cu celălalt, cu pământul, cu universul şi 
cu Dumnezeu. Această forță unică este o forță a binelui, care încearcă să 
aducă spiritualitatea Creatorului pe pământ. Din nefericire, datorită 
conştientizării noastre limitate, a puterii liberului arbitru, oamenii sunt 
capabili să direcționeze această forță în scopuri şi dorinţe egoiste, creând 


P 


„răul” de-a lungul procesului. Vestea bună este că în ciuda faptului că astăzi 
lucrurile apar astfel în lume, citirile afirmă că întreaga Creaţie va fi adusă în 
cele din urmă la o conştienţă a acestei Unităţi şi a Legii lubirii pe care aceasta 
o implică. i 

Una din încercările noastre ca indivizi, este de a face lumea un loc mai bun, 
dearece noi am trăit în el. Poate că cea mai bună abordare a acestei 
conştientizări este reflectată în Biblie, când se afirmă că trebuie să-L iubim pe 
Dumnezeu cu toată inima, cugetul şi sufletul, iar pe aproapele nostru ca pe 


noi înşine. 


În termeni de spiritualitate, conceptul Unităţii ne arată că Dumnezeu nu este 
limitat în a se exprima doar printr-o singură religie. În schimb, Creatorul se 
manifestă în vieţile oamenilor datorită credinţei lor şi datorită legăturii lor cu 
Sursa spirituală, nu datorită religiei lor. Din perspectiva lui Cayce, religia este 
forma prin care oamenii încearcă să înțeleagă manifestarea Duhului Sfânt. 

Dumnezeu poate lucra (şi lucrează!) prin fiecare suflet de pe pământ. Ca 
mijloc de descoperire a Unităţii în duh, citirile încurajează studiile religioase 
comparative. Printr-o astfel de disciplină fiecare din noi ar putea vedea 
dincolo de suprafață şi ar descoperi în schimb comuniunea pe care o 
împărtăşim unul cu celălalt: 


„Coordonaţi învăţăturile, filosofiile estului şi vestului, cele ale orientului şi 
occidentului, noile şi vechile adevăruri... Nu corelaţi deosebirile, ci acolo 
unde religiile se întâlnesc acolo este Unul Dumnezeu! „Află, Israele, că 
Domnul Dumnezeul tău este Unul!” (991-1) 


Când se studiază conceptul reîntrupării, ceea ce devine vizibil nu este religia 
de care aparține lumea în prezent, ci mai degrabă ceea ce este cel mai 
important este cum aplică oamenii cunoaşterea pe care o posedă. În ciclul 
întrupărilor, am fost cu toţii evrei, am fost cu toţii discipolii religiilor din 
Orient sau din Orientul Mijlociu, am fost cu toţii agnostici sau chiar atei, am 
fost cu toţii creştini. Este important să ne amintim că, în primul rând suntem 
cu toţii copiii aceluiaşi Dumnezeu şi numai în al doilea rând suntem separați 
de doctrine sau de anumite credinţe religioase. Suntem ființe spirituale ce se 
manifestă în lumea fizică. 


Dogmele şi credințele noastre religioase s-au schimbat la fel de repede ca şi 
noi. A fi fanatic pentru orice situație, tip de individ sau experienţă - în special 
cu cunoaşterea cu care vom atrage către noi aceleaşi circumstanţe în viitor - 
nu are nici o legătură cu conceptul de Unitate. Discutând despre sectele 
religioase, citirile afirmă: 


„.. consideră un lan de porumb. În grăuntele de porumb este viaţa. Omul îl 
plantează în sol, îl lucreză şi apoi culege recolta. Nu toţi oamenii selectează 
acelaşi fel de porumb. Nu toţi oamenii îl ară la fel. Nu toţi oamenii îl 
seamănă la fel. Nu toți oamenii îl seceră la fel. Şi totuşi în fiecare caz se dă 
naştere la tot ceea ce este mai bun: Ceea ce caută omul este Dumnezeu sau 
viaţa din fiecare grăunte. Acesta îşi susține corpul şi produce de asemenea 
seminţe pentru a creşte mai departe. Aceasta este religia. Acestea sunt 
sectele. (294-161) 

RELIGIA CA FORMĂ 


Lucrarea lui Edgar Cayce a atras oameni din toate straturile sociale şi 
fundamentele religioase. De fapt, părerea lui Cayce era că dacă informaţiile 
cuprinse în citiri erau de ajutor şi dădeau speranţe făcându-te o persoană mai 
bună în timp, atunci tu trebuie să fii capabil să aduci acel sentiment reînnoit 
al „Duhului Sfânt” în propria ta credință. Dacă, pe de altă parte, nu ţi-a fost 
de ajutor să lucrezi cu un anumit concept (un exemplu fiind filosofia 
reîntrupării), atunci acelor oameni li s-a spus pur şi simplu să lase deoparte 
acest subiect. Oamenii nu au fost niciodata sfătuiţi să-şi schimbe conceptele 
religioase datorită citirilor lui Cayce. Ceea ce-l preocupă în cea mai mare 
măsură pe Cayce era aplicarea principiilor spirituale, nu religia de care 
aparține persoana. 


Există o diferenţă între spiritualitate şi religie, deşi ambele sunt importante. 
Religia este în primul rând preocupată cu probleme de credinţă religioasă, de 
ritual, structură şi tradiţie. Din nefericire, s-a întâmplat prea des ca o anumită 
religie să fie văzută ca un mijloc de salvare personală, în loc să fie pur şi 
simplu una din diferitele forme în care umanitatea încearcă să înțeleagă 
manifestarea Duhului Sfânt în vieţile lor. Mulţi oameni au ridicat într-un fel o 
religie mai presus decât celelalte, decizând poate că nu există decât o formă 
cu care să demonstrăm adevărata credință. Pe de altă parte, au fost perioade 
în care însăşi structura religioasă a fost cea prin care oamenii au fost frustrați 
şi dezamăgiţi, hotărând poate că nu mai au nevoie de religie în vieţile lor. Nici 
unul din aceste răspunsuri nu este în legătură cu conceptul de Unitate. Este 
important să ne amintim că religia serveşte un scop. Fără o formă oarecare, 
spiritualitatea poate deveni prea uşor un joc filozofic al minţii pur şi simplu, 
mai degrabă decât să aibă ramificații practice pentru viaţa zilnică. 


Spiritualitatea haotică poate fi fragmentată; independentă în mod egoist, 
lipsită de comuniune, etc. Fără forma religioasă, copiii pot fi crescuţi fără un 
sentiment al acţiunii Duhului Sfânt în viaţa lor. Una din confuziile noastre 
asociate cu religia este faptul că adesea confundăm forma cu spiritul. De 
exemplu, oamenii au o trăire religioasă deosebită frecventând o anumită 
biserică sau o anumită sectă religioasă. Aceste trăiri pot fi de exemplu: a fi 
biruit de spirit, a avea o trăire foarte mişcătoare (sau chiar o experiență 

„kundalini”), trezindu-se conştienţa prezenţei lui Dumnezeu, chiar vorbirea în 
limbi. 

Mai degrabă decât a vedea aceste experienţe în contextul formei, oamenii 
presupun adesea că, deoarece experienţa lor a fost întemeiată, orice altceva 
asociat cu acea formă religioasă conţine acelaşi grad de valoare, ei uită că de- 
a lungul istoriei umanităţii oamenii au avut experienţe transformaţionale 
similare în fiecare religie. Referitor la diferitele forme religioase, citirile 
afirmă: 


Pot exista diferite căi de abordare, da. Căci nu toată lumea a mers pe câmp 
atunci când grâul era copt. Nici nu au stat toți la mormânt, atunci când 
Lazăr a fost chemat afară. Nici nu erau cu toţii de față atunci când El a mers 
pe apă, nici când El a fost răstignit pe cruce. Căci fiecare experienţă a 
răspuns şi răspunde la ceva din lăuntrul entității sufletului fiecăruia. Căci 
fiecare suflet este un corpuscul în trupul lui Dumnezeu ... (3395-2) 


Una din citiri afirmă: Dumnezeu îi iubeşte pe cei ce-L iubesc pe EI, fie că ei 
aparţin uneia sau alteia dintre secte, sau schisme sau dogme sau cult! 
Dumnezeu este Unul! (3976-27) Amintiţi-vă că premiza esenţială a filosofiei 
lui Cayce este că noi aşteptăm cu toţii să manifestăm Conştiinţa Hristică pe 
pământ. Deşi în prezent ne putem găsi în dimensiunea fizică, noi nu suntem 
creaturi fizice cu suflet, ci mai degrabă suntem suflete care se întâmplă să se 
manifeste în materialitate. Distincția este importantă deoarece prea des ne 
putem asocia pe noi înşine cu lucruri temporale, exterioare, cum ar fi rasa, 
sexul, culoarea şi religia care nu sunt părţi ale adevăratei noastre naturi 
spirituale. Nu înseamnă foarte mult faptul că mergem în rai, ci că ne 
dezvoltăm mai degrabă conştiența adevăratei noastre naturi spirituale şi a 
legăturii noastre cu Dumnezeu şi cu ceilalţi. De fapt, acest proces de elevare 
şi dezvoltare este descris cu claritate în Noul Testament [Matei 13:31-33 sau 
Luca 13:18-21] când lisus discuta despre natura raiului în parabole: 


EI le aduse dinainte o altă pildă, spunând: Împărăţia Cerurilor este asemenea 
unui grăunte de muştar pe care un om l-a luat şi l-a semănat pe ogorul lui 
(care desigur, este cea mai mică dintre seminţe). Dar când a crescut, este cea 
mai mare dintre ierburi şi devine un pom, astfel încât păsările cerului vin şi se 
cuibăresc în crengile lui. O altă pildă le spuse EI: Împărăţia cerurilor este ca 

plămădeala pe care gospodina o ia, o amestecă în trei măsuri de făină, până 
când totul a dospit. 


Şi din citiri: „Căci tu te înalţi la ceruri, nu mergi în ceruri. Căci tu te înalți 
acolo, în propria ta conştiinţă”. (3409-1) 


SPIRITUALITATEA CA O CONŞTIINŢĂ VIE 


Deşi religia tratează adesea forma, spiritualitatea tratează în general punerea 
în practică a cunoştinţelor sau conştientizărilor proprii. Odată ce starea 
noastră naturală este duh, redeşteptarea la conştienţa spirituală completă 
este unul din scopurile noastre comune. De fapt, într-una din citiri (3357-2), 
Cayce afirmă că „Elevarea sufletului ar trebui să capete întâietate asupra 
tuturor lucrurilor”. Din perspectiva citirilor, această elevare nu se atinge prin 
unele fapte şi activități măreţe, ci este o împlinire care este atinsă „rând pe 
rând, percept după percept”. Ceea ce pare a fi de mai mare importanţă în 
termenii elevării sufletului este punerea în practică a lucrurilor de suflet ale 
unei persoane, în interacțiunea sa cu ceilalți: iubire, blândeţe, bunătate, 
răbdare, perseverenţă şi consecvență. Atunci când scopul vieţii este de a 
aduce spiritualitatea Creatorului pe pământ, armonizarea şi punerea în fapt 
constituie esența elevării spirituale. Armonizarea este procesul redeşteptării 
la conştiența naturii noastre spirituale şi adevaratei noastre legături cu 
Dumnezeu. Aşa cum s-a arătat anterior, cele mai frecvent menţionate 
instrumente de atingere a acestei armonizări constau în practica regulată a 
rugăciunii şi meditaţiei. Atât rugăciunea cât şi meditaţia sunt nepreţuite la 
restabilirea conştientizării sursei noastre spirituale, invocând ca Voia lui 


„a 
| 


Dumnezeu să lucreze prin noi ca prin nişte „căi de binecuvântare” în slujba 


altora. 


S-a afirmat în mod repetat un concept fundamental al materialului lui Edgar 
Cayce: „Duhul este viaţa, mintea este ziditorul şi fizicul este rezultatul”. În 
termenii Unităţii, ceea ce înseamnă aceasta în mod esenţial este faptul că 
Forța Unică - Duhul Sfânt - curge în permanenţă prin noi. Totuşi, acesta este 
pus în acțiune în virtutea calităților minţii şi apoi canalizat în viaţa fiecăruia în 
concordanţă cu libera lor voinţă. Indiferent dacă cineva crede sau nu în 
Dumnezeu, tot ce este legat de acea persoană primeşte viața prin calităţile 

Duhului Unic pus în acțiune. Ce face el sau ea cu acest Duh, este o chestiune 
de libera alegere, iar rezultatul poate fi „crimă sau miracol”. 


Această capacitate de creaţie personală, fie prin gândire, trăire sau activitate, 
au determinat citirile să identifice sufletul uman ca un „co-creator cu 
Dumnezeu”. Datorită acestui dar al co-creaţiei, Cayce a spus în permanenţă 
oamenilor că unul din cele mai importante lucruri pe care ei ar fi putut să le 
facă era de a stabili o motivaţie spirituală corespunzătoare (sau ideal) pentru 
vieţile lor, îndreptând astfel alegerea personală în direcţii pozitive. 


Din perspectiva lui Cayce, se întâmplă prea des să ne îndepărtăm de 
intenţionalitatea (de ce - ul) din spatele acţiunilor noastre de fiecare zi. 
Stabilind în mod conştient o motivaţie spirituală cum ar fi slujirea, sau 
compasiunea, sau iubirea, sau lisus ca etalon al nostru şi încercând să facem 
această motivație o parte mai mare a vieților noastre, putem obţine ca 
rezultat transformarea personală reală şi elevarea sufletului. 


Exact ca în povestea Fiului Risipitor [Luca 15:11-32], noi am fost cu Dumnezeu 
la început şi prin alegere şi experienţă am descoperit că ne-am rupt complet 
de conştienţa existenţei Lui. Într-o anumită privință, „Decăderea Umanității” 
a fost cu adevărat coborârea noastră în conştiinţă de pe tărâmurile infinitului 
pe cele ale timpului şi spaţiului. Totuşi, acesta nu a fost neapărat un „lucru 
rău” sau un discernământ eronat. Aşa cum un copil învață din propria 
experiență alegând şi făcând greşeli de-a lungul drumului său, propriile 
noastre experienţe prin alegere vor întruchipa un proces de maturizare ce ne- 
ar permite să ne dobândim moştenirea completă şi conştiența adevăratei 
noastre naturi spirituale. În timp, pe măsură ce aducem spiritualitatea lui 
Dumnezeu pe pământ, ne vom aştepta la propria noastră Sursă spirituală, 
descoperind în cele din urmă drumul de întoarcere la Creator. 


Sufletul atunci, trebuie să se întoarcă - se va întoarce - la Făcătorul său. Este 
o parte a Forţelor Creatoare, care este activată ... chiar în materialitate, în 
carne ... Astfel, fii doar blând, răbdător, arătând numai iubire aproapelui 
tău; aceasta este maniera în care o persoană se străduieşte să devină 
conştientă de Conştiinţa Duhului Hristic. (272-9) 


Transformarea spirituală nu este doar scopul nostru, ci este şi dreptul nostru 
dobândit la naştere. Cu motivaţia spirituală corespunzătoare, vom fi aduşi pe 

aceeaşi linie cu acest etalon perfect, lucrând cu armonizarea, atitudinile 
mentale corespunzătoare şi cu dorința de a aduce idealul nostru spiritual în 
aplicarea fizică . 


IISUS NE-A VIZITAT DIN NOU 


De-a lungul istoriei, perspectivele pe care le-a avut lumea asupra vieţii şi 
învățăturilor lui lisus au variat, deseori până la divergențe. Pentru unii, lisus a 
fost văzut ca unicul Fiu al lui Dumnezeu, aducând mântuirea doar celor ce-şi 


spuneau creştini. 


Membrii religiilor necreştine puteau să fi ignorat viața şi preoţia Lui sau 
puteau să fi gândit: „Creştinii au fost cruzi cu mine şi ca urmare, nu mă 
interesează lisus”. Persoane implicate în Noua Gândire sau în religii 
comparabile se poate să fi decis că lisus a fost „doar un învățător”, sau poate 
că L-au ignorat cu toţii. Conform citirilor lui Cayce, fiecare din aceste 
perspective este mărginită. Cu toate că Edgar Cayce a fost un învățător al 
şcolii duminicale toată viaţa lui, precum şi un superior al bisericii 
Prezbiteriene, pentru el înţelesul vieţii lui lisus a mers dincolo de ceea ce a 
fost descris atât de creştini cât şi de necreştini. Din acest motiv, indiferent de 
educația sau afilierea noastră religioasă, materialul lui Cayce oferă unele 
informaţii pătrunzătoare şi incitante despre viața şi lucrarea acestui om lisus, 
care a devenit Hristos. 


În principal, citirile îl prezintă pe lisus ca „Frate Mai Mare” al nostru, un suflet 
care a venit să ne arate calea de întoarcere la Sursa noastră spirituală 
manifestând în mod perfect legile Creatorului. O parte a misiunii Lui a fost să 
demonstreze complet conştiinţa vie a Duhului Sfânt pe pământ - ceva ce va 
trebui să fie făcut de fiecare din noi în cele din urmă. Ca urmare, viaţa lui 
lisus, de slujire a altora, serveşte ca un exemplu pentru întreaga umanitate. 
De fapt, citirile afirmă: 


Căci Stăpânul, lisus, însuşi Hristos, este etalonul pentru fiecare om de pe 
pământ, fie el arian sau evreu, partenian sau grec. Căci au cu toţii etalonul, 
fie că ei îl numesc la fel, fie că nu ... (3528-1) 

Însuşi lisus afirma, „Eu sunt întru Tatăl Meu şi voi în Mine şi Eu în voi”. [loan 
14:20] Suntem cu toţii o parte din aceeaşi Sursă spirituală. lisus este un copil 
al lui Dumnezeu - aşa cum şi noi suntem cu toții copiii lui Dumnezeu. Suntem 
cu toții chemaţi să facem ceea ce a făcut lisus, iar El, ca Frate Mai Mare şi 
Etalon al nostru, ne va arăta Calea. De fapt, lisus este Bunul Păstor care este 
foarte implicat chiar acum în a aduna turma Domnului şi în a ne învăța despre 
legătura cu Creatorul. 


În discuţia cu Dumnezeu despre natura noastră spirituală comună şi destinul 
final, lisus afirmă: 


Ei nu sunt din lume, precum nici Eu nu sunt din lume ... Ca toţi să fie una, 
după cum Tu, Părinte, întru Mine şi Eu întru Tine, aşa şi aceştia în Noi să fie 
una, ca lumea să creadă că Tu M-ai trimis. Şi slava pe care Tu Mi-ai dat-o, le- 
am dat-o lor, ca să fie una, precum Noi una suntem. Eu întru ei şi Tu întru 
Mine, ca ei să fie desăvârşiţi întru unime, şi să cunoască lumea că Tu M-ai 
trimis şi că i-ai iubit pe ei, precum M-ai iubit pe Mine. [loan 17-16, 21-23] 


Importanţa acestei afirmaţii - faptul că fiecare om este o parte integrantă a 
turmei Domnului şi că împărtăşim cu toţii aceeaşi legătură cu Creatorul, ca 
însuşi lisus - va transforma în cele din urmă (chiar revoluţiona) modurile în 
care gândim despre noi înşine şi în care ne tratăm unul pe celălalt. 


CONCLUZIE 


De ce avem atâtea secte religioase dacă principiul Unităţii este o forța 
fundamentală în univers? În parte, răspunsul se află în propria noastră 
diversitate şi în faptul că suntem cu toţii atraşi către ceea ce ne este necesar 
la un moment dat pentru propria noastră elevare şi dezvoltare. În plus 
posedăm, de asemenea, trăsătura foarte umană de a dori să „ţintuim” 
adevărul nostru, punând parametri în jurul înţelegerii noastre, asfel încât să 
putem trata cu aceasta. Dar adevărul este un lucru în continuă dezvoltare şi 
citirile lui Cayce afirmă că nimeni nu are toate răspunsurile la uluitoarea 
întrebare cine suntem cu adevărat ca şi copii spirituali ai lui Dumnezeu. Dar 
chiar şi în mijlocul diversității noastre, împărtăşim o moştenire spirituală 
comună. Suntem cu toţii copiii aceluiaşi Dumnezeu. Facem cu toţii parte din 

aceeaşi Sursă spirituală unică, Creatorul nostru, Mama noastră, Tatăl nostru, 
Dumnezeul nostru: 


Fiecare suflet ce intră în trăirea materială, face aceasta pentru acele scopuri 
ale avansării către acea conştientizare de a fi pe deplin conştient de 
unitatea cu Forţele Creatoare. (2632-1) 


Unitatea ca forță, arată că fiecare din noi este conectat în moduri în care nu 
ne-am fi putut imagina vreodată înainte. Încercarea noastră constă în a aduce 
acea Integritate în conştiinţă, o „conştientizare în lăuntrul fiecărui suflet, 
imprimată ca etalon în minte şi aşteptând să fie trezită de dorinţa fiecărui 
suflet de a se uni cu Dumnezeu”. Indiferent de religia sau principiile 
personale ale cuiva, acest etalon Hristic există ca potenţial în fiecare fibră a 
fiinţei sale. Este acea parte din noi care, totdeauna în perfect acord cu 
Creatorul, aşteaptă pur şi simplu să-şi afle manifestarea în vieţile noastre: 


Căci, desigur, în El, Dumnezeu Tatăl, vă mişcați şi fiinţaţi. Acţionaţi ca atare! 
Nu acţionați (N.R.: şi ființaţi) aşa cum credeţi voi că este bine! Puteţi ajunge 
la această fază, dar când veţi ajunge la acest stadiu, nu vă mai gândiţi la voi 
înşivă. Căci, ce este etalonul? O ființă Divină, existând ca Om, egală cu 
Dumnezeu şi El a acţionat astfel pe pământ. El nu a păstrat nimic pentru 
Sine astfel ca voi, prin graţia Lui, prin mila Lui, prin sacrificiul Lui, să puteți 
avea un sprijin în acea Primă Cauză - Dumnezeu; acel Prim Principiu - Duhul 
Sfânt. (4083-1) 

LECȚIA A DOUĂSPREZECEA 


IUBIREA 


Şi acum rămân acestea trei: credinţa, nădejdea, dragostea. lar mai mare 
dintre acestea este dragostea. [Corinteni 13:13] 


SUBIECT DE MEDITAȚIE 


Tatăl nostru, prin iubirea pe care Tu ai manifestat-o în lume prin Fiul Tău, 
Hristos, fă-ne mai conştienţi că „Dumnezeu este iubire”. (262-43) 


IUBIREA 


„Îl vei iubi pe Domnul Dumnezeul tău, cu toată inima, mintea şi sufletul; pe 
aproapele tău ca pe tine însuţi”. Căci aceasta este toată legea - toată legea. 
(262-100) 


.. partea culminantă a acestei serii de lecţii va fi iubirea; căci El a iubit 
lumea atât de mult încât L-a dat pe Fiul Lui, S-a dat pe Sine, pentru ca 
oamenii să ajungă să înţeleagă unitatea Tatălui pe pământ. (262-38) 


Deseori, când auzim cuvântul „iubire”, aceasta invocă imagini de romantism 
sau pasiune. Sau, poate, ne gândim la iubire ca descriind o legătură pe care o 
împărtăşim cu altcineva - un părinte, un însoțitor, un prieten sau un copil. 
Deşi toate acestea sunt cu siguranță semne de iubire, ele nu descriu adecvat 
natura iubirii însăşi. lubirea este mult mai mult decât o emoție umană. 
Adevărata iubire se revarsă asupra celorlalți fără a ţine seama de ce se 
primeşte în schimb. În cele din urmă, este o stare de a fi ce permite lui 
Dumnezeu să lucreze în permanență prin noi, ca o cale pentru 
binecuvântările Lui. 


Din perspectiva citirilor lui Edgar Cayce, întregul scop al vieţii este de a lăsa 
iubirea lui Dumnezeu să se manifeste prin noi pe pământ. De aceea, iubirea 

poate fi cel mai mare serviciu pe care îl putem oferi altcuiva. De fapt, într-un 
sens foarte real, iubirea este baza a tot ceea ce noi trebuie să devenim: 


Copiii Luminii în primul rând iubesc, căci „deşi eu pot avea darul profeţiei, 
deşi pot vorbi în limbi necunoscute, deşi-mi dau trupul să fie ars, dacă nu 
am Duhul Fiului Omului, nimic nu sunt”. Căci Copiii Luminii îl cunosc pe EI; El 
îi cheamă pe fiecare după numele său. (262-46) 


În ciuda necesităţilor vieţii materiale, numai iubirea este cea care contează cu 
adevărat. Forțele Creatoare vor putea să lucreze în şi prin noi, numai ca 
urmare a dorinţei noastre de a exprima iubirea necondiționată. lubirea este 
fructul perfect al sufletului. Este dăruirea a tot ce avem mai bun, ce este mai 
bun din ceea ce cunoaştem. Este o puternică expresie a vindecării. Este un 
mare învăţător. Ea permite realizarea scopului cuiva în viaţă, căci numai prin 
iubire, Duhul Sfânt poate fi manifestat pe pământ. lubirea necondiționată - 
lubirea Divină - este universală. Din acest motiv, adevărata iubire nu cunoaşte 
nicio preferință. În termenii cei mai simpli, unitatea este legată de 
universalitatea Forţei Unice, iar lubirea Divină poate fi privită ca expresia 
acelei forţe. Într-un efort de descriere a căilor prin care poate fi exprimată 
universalitatea iubirii lui Dumnezeu, Edgar Cayce a spus membrilor primului 
grup de studiu că ei nu erau limitați în ceea ce priveşte modul în care ar putea 
experimenta personal iubirea Creatorului: 


Fiecare poate găsi în aceasta ceea ce caută ... în ceea ce exprimă zâmbetul 
unui copil, în speranţă, lumină, căutarea, manifestarea a ceea ce este 
iubirea neîntinată. Altul poate vedea aceasta într-un trandafir - cu tot ce 
este legat de acesta - pentru a face să se manifeste acea frumuseţe într-o 
expresie care să poată aduce slava Făcătorului său. Altul poate găsi aceasta 
în prietenie, în ceea ce se vorbeşte fără a ţine seama de sine, ceva ce duce 
la expresii ale iubirii preamărite prin atitudinea prietenoasă ce vine odată 
cu prietenia. Altul poate găsi aceasta în frumuseţea unui cântec, în armonia 
care se regăseşte în expresia lăuntrică a sufletului; fie în instrumente, fie în 
sufletul născut în cultul Dătătorului de Lumină. Altul poate afla acelaşi lucru 
în expresiile datoriei împlinite ce poate însemna foarte mult pentru cel 
care, fără a se gândi la el însuşi, demonstrează aceasta în faptele vieţii, în 
care deşi primul gând este la datoria din punct de vedere material, îşi 
manifestă iubirea arătând pe deplin viaţa Lui, iubirea Lui, până când El va 

veni din nou! Altul va găsi aceasta în felul de a vorbi în diferite circumstanţe 
ce se ivesc „în viaţa tuturor, prin acele asocieri ce survin în derularea vieții 
de zi cu zi şi în încurajările ce pot fi date prin vorba bună spusă; oferirea 
unei căni cu apă cuiva care este în căutare, acelora care însetează. Aceasta 
poate demonstra iubirea ce se manifestă în „Dumnezeu este iubire”. Altul 
poate găsi aceasta în orice mâinile pot să facă, dar este bine făcut, în toate 
fazele vieţii cuiva care se dăruieşte pe sine la fiecare pas în viaţa de zi cu zi, 
făcând tot ceea ce este mai bun cu ceea ce-l reprezintă, întru slava a ceea ce 
El a spus: „ ... întrucât aţi făcut unuia dintre aceşti fraţi ai Mei, prea mici, 
Mie Mi-aţi făcut”. Altul va descoperi aceasta în gloria ce vine prin satisfacția 
unei inimi mulţumite, ce ştie că fiecare zi a adus o oportunitate de care s-a 
profitat arătând bunătatea unuia, renunțând la interesele lui proprii pentru 
a aduce mai multă bucurie si lumină aproapelui, în activităţile vieţii de zi cu 
zi. Altul poate găsi aceasta în aşeptarea acelor zile ce pot veni în vieţile 
petrecute în slujba Lui, a Celui ce te cheamă să-ţi întorci faţa către El pentru 
a primi cunoaşterea în inima ta, în viaţa ta petrecută în slujba Lui zi de zi. 
(262-45) 


Cu alte cuvinte, iubirea este o stare de fond care poate fi găsită oricând 
sălăşluind în Conştiinţa Lui. Ori de câte ori căutăm să devenim o cale pentru 
Binecuvântările Lui, împlinind lucrurile pentru care ne-am născut, este 
exprimată iubirea. lubirea este condiţia care face ca integritatea noastră 
lăuntrică să strălucească atunci când se manifestă. În timp, pe măsură ce 
conştienţa noastră se extinde vom descoperi că iubirea este Dumnezeu şi că, 
exact ca şi Creatorul nostru, ea există pretutindeni. 


MAREA PORUNCĂ 


Discutând despre importanţa iubirii, citirile lui Cayce s-au referit în mod 
repetat la „Marea Poruncă”. Aflată în Noul Testament, informaţia a fost dată 
de Fratele nostru Mai Mare ca răspuns la o întrebare privind cea mai 


importantă lege dată de Moise: 


„Să iubeşti pe Domnul Dumnezeul tău, cu toată inima ta, cu tot sufletul tău şi 


SP 


cu tot cugetul tău”. Aceasta este marea şi întâia poruncă. lar a doua, la fel ca 


aceasta: „Să iubeşti pe aproapele tău ca pe tine însuţi.” [Matei 22:37-39] 

Repetând ca un ecou acelaşi focar de interes, materialul lui Cayce afirmă: 


Întâia şi ultima dintre porunci sunt toată legea: îl vei iubi pe Domnul 
Dumnezeul tău cu toată inima, cugetul, sufletul, trupul tău; şi pe aproapele 
tău ca pe tine însuţi. Restul nu face decât să explice, să interpreteze şi să 
manifeste principiile legii. Căci legea este iubirea şi iubirea este lege. Şi 
Domnul este Unul întru aceasta. (2905-3) 


Suntem imediat pătrunşi de informaţia că trebuie să iubim în primul rând pe 
Dumnezeu. Am putea spune: „Bine, mi se pare firesc” sau, pe de altă parte, 
ne putem întreba chiar de ce? De ce Marea Poruncă ne cere să iubim mai 
întâi pe Dumnezeu? Într-o anumită privinţă, poate că dacă putem să-L iubim 
cu adevărat pe Dumnezeu, atunci orice altceva va veni oarecum în loc. În 
timpul acelor momente în care manifestăm cu adevărat iubirea de 
Dumnezeu, avem oportunitatea să vedem fiecare ființă umană ca o expresie 
a iubirii Creatorului. Conform citirilor, atunci când iubirea este cu adevărat o 
parte a conştiinţei noastre, ea poate fi simțită în zâmbetul unui copil, în 
frumuseţea unui trandafir ce se desface, într-o prietenie ce nu iscă gânduri 
egoiste; de fapt, iubirea poate fi găsită peste tot. O altă cale de a privi la ceea 
ce accentuează citirile despre Marea Poruncă, stabileşte scopul primordial al 
existenţei noastre pe pământ: de a deveni într-un fel o cale de binecuvântare 
- un canal al iubirii lui Dumnezeu - către alţii. În limbajul citirilor: 


Păstrează cântecul inimii. Nu privi slujirea Lui ca pe o datorie; ci mai 
degrabă ca pe un privilegiu de a transmite mai departe în viaţa ta, trăirea 
ta, binecuvântările care au fost şi cele care pot fi ale tale într-o oportunitate 
de a-l sluji pe aproapele tău. În acest fel, bucurii şi binecuvântări mai mari 
vor veni în propria ta viață. Şi află că aceasta este numai teorie, dacă 
această trăire nu este a ta, cu propriul tău suflet. Totuşi, aşa cum trăieşti zi 
de zi printre oportunităţile slujirii prin a fi o cale de binecuvântare, aşa va fi 
viaţa ta, trăirea ta în prezent îmbogăţită întru Domnul. (473-1) 


Membrilor primului grup de studiu li s-a spus ce fel de conştiență personală 
este scopul final: 


Când îl iubeşti pe Dumnezeu mai mult decât pe tine însuţi, atunci este ziua, 
ora trezirii în lăuntrul tău! Să-L slujeşti, să-l împlineşti poruncile, să fii - aşa 
cum a fost - un sacrificiu în toate lucrurile ce duc la arsuri, la dorinţe, la 

acele lucruri care duc la slăbiciunea cărnii; ca tu să poți afla că eşti pe calea 
Lui şi că El te va însoți. Atunci devii altruist, când devii conştient de Duhul 
Lui, de Iubirea Lui care intră în tine şi prin tine te călăuzesc în vorbele tale, 
faptele tale şi slujirea ta. (262-59) 


Cu alte cuvinte, Marea Poruncă se referă la iubire, în cea mai înaltă formă a 
ei. Nu este afecțiune sau pasiune, nu este posesivă sau condiţională, nu este 
niciodată geloasă sau nesigură. Marea Poruncă se referă la cultivarea iubirii 
ca stare a propriei noastre conştiinţe: dăruind în jur tot ce este mai bun în 
noi, fără nici un gând de a primi ceva în schimb. 


IUBIREA ESTE DĂRUIRE 


Uneori, ceea ce noi numim “iubire”, poate fi egoism. lubirea egoistă este o 
iubire limitată în dăruire, de aceea dorinţa noastră este de a o smulge şi de a 
o atrage către noi. Dimpotrivă, iubirea altruistă este fără graniţe sau limite. 
Spre deosebire de iubirea pe care o atragem către noi, iubirea ce cuprinde 
dăruirea de sine este cea care curge din noi către alții. Capacitatea noastră de 
a împărtăşi această iubire creşte odată cu elevarea noastră. De fapt, întregul 
proces al vieții este unul de transformare şi elevare personală. Dar elevarea 
noastră vine numai în măsura în care etalonul nostru lăuntric al integrităţii se 
desfăşoară în interacţiunea şi slujirea altruistă şi iubirea noastră către ceilalți. 
În fond, această desfăşurare este procesul care ne permite să ne iubim cu 
adevărat unul pe altul, aşa cum suntem iubiţi de Creator. Este o elevare în 
care recunoaştem Legea lubirii, o lege poate cel mai bine exprimată ca 
„dăruire prin fapte”. 


Întrebare: Ce este Legea Iubirii? 


Răspuns: Dăruire! Aşa cum este dat în această poruncă: „lubeşte pe 
aproapele tău ca pe tine însuţi”. Aşa cum este dat în aceasta poruncă: 
„lubeşte pe Domnul Dumnezeul tău cu toată inima, cu tot sufletul şi trupul 
tău” ... Luaţi aminte că nu este hotărâre mai mare ca aceasta: „Dumnezeu a 
iubit atât de mult creaţia Sa, sau lumea, încât a dăruit pe unicul Lui Fiu 
zămislit, pentru izbăvirea lor”. Prin această iubire, în măsura în care omul 
face ca aceasta să se manifeste în propria lui inimă şi viaţă, acea lege este 
atinsă şi încuviinţând o lege, ea devine parte a personalităţii. Aceasta este 

Legea Iubirii. Dăruirea prin fapte, fără constrîngere, fără a exprima, 
manifesta, arăta, dori sau răsplăti pentru ceea ce ai dăruit. 


Astfel iubirea este lege şi legea este iubire. Dumnezeu este iubire. lubirea 
este Dumnezeu. (3744-5) 


Citirile au afirmat în mod repetat că Dumnezeu a iubit lumea atât de mult 
încât El a dăruit Creaţiei Lui tot ce a avut: capacitatea de a deveni una cu El. 
Aşa cum iubirea înseamnă dăruirea a tot ceea ce este mai bun în noi, în cele 
din urmă, faptele creaţiei care implică lepădarea de sine sunt înfăptuite în 
aceeaşi manieră. De fapt, una din citiri (262-46) afirmă că întreaga Creaţie a 
fost adusă în stadiul de manifestare tot prin iubire. 


Căci fiecare fir de iarbă, fiecare pom şi fiecare floare a lui, fiecare colț de 
stâncă, fiecare munte, fiecare râu, fiecare lac este un dar de la Forţele 
Creatoare, în viața omului, pentru ca el să cunoască mai mult din iubirea lui 
Dumnezeu. Şi ca un suflet, ca o persoană în dezvoltare să vadă în fiinţe, în 
diferitele regnuri, cum îşi îngrijesc puii, cât de selective sunt în 
împerecherea lor, cât de atente sunt la influenţe şi la ceea ce le înconjoară, 
să înveţe din aceste lecţii ale Naturii sau expresii ale lui Dumnezeu către fiii 
Omului; căci El este în mod evident în templul Său sfânt şi este atent la 
starea omului dacă omul păzeşte legile naturii, ale lui Dumnezeu. Căci 
iubirea este lege, iubirea este Dumnezeu. (1248-1) 


Căci aspectele puterii şi atot-pătrunderii unei astfel de iubiri depăşeşte 
înțelegerea noastră. Dar aşa cum lisus a venit să înfăptuiască această 
legătură, manifestând iubirea lui Dumnezeu pe pământ, aşa suntem şi noi 
chemaţi pentru o astfel de slujire. Copiii lui Dumnezeu fiind, putem exprima 
acel sentiment de iubire divină în măsura în care permitem Creatorului să-şi 
facă drumul Lui în viața noastră. Suntem încercaţi în permanenţă pentru a 
conştientiza semnificaţia moştenirii noastre şi a legăturii noastre cu Forțele 
Creatoare. 


Aţi privit în inima voastră în ultima vreme? Ce fel de imagine ați păstrat 
acolo? Ține ea de pământ sau de lucrurile care sunt pământeşti sau ţine de 
acele lucruri celeste ale frumuseţii şi ale speranţei, fără ură, fără gelozie, 
fără dorinţa de a vă preamări pe voi înşivă sau pe alţii, ci numai de a-L afla 
pe El, care a spus: „Dacă mă iubiţi pe Mine, păstraţi poruncile Mele, căci nu 

sunt grele - căci jugul meu este uşor şi povara mea ca un fulg este”, pentru 
cei ce doresc venirea Lui. L-aţi primit voi pe Domnul, Dumnezeul vostru, în 
ultima vreme? De ce nu? Aţi fost voi blânzi şi iubitori cu cineva astăzi? De ce 
nu? Aţi arătat înfățişările exterioare ca să se poată gândi şi vorbi de bine 
despre voi? De ce? Învăţaţi să vă înfăţişaţi spre a fi aprobați întru Domnul 
nu de către om! Păziţi-vă să nu osândiţi vreodată pe alţii! Nu osândiţi, dacă 
nu vreţi să fiți osândiţi. Aceasta este legea - Legea Divină! Cauţi să cunoşti 
Legea Divină? O poți găsi doar în tine însuţi. (294-198) 


Pe cât ne străduim să împlinim din ce în ce mai puţine din dorinţele noastre 
egoiste, plasând în schimb nevoile altora înaintea alor noastre - devenind o 
adevărată cale de binecuvântare - calităţile Duhului Sfânt devin din ce în ce 
mai mult o parte a vieților noastre conştiente. Pe măsură ce trăim într-un 
mod care să aducă expresia Integrității pe pământ, dobândim o 
conştientizare a sufletului şi a dorinţei lui de a fi folosit de Forţele Creatoare. 
Adevărata iubire nu cere nimic în schimb. Ea se revarsă din abundență, de 
dragul iubirii însăşi. 


MANIFESTAREA IUBIRII 


Cum poate atunci, entitatea - cu cunoaşterea propriilor activităţi pe pământ, 
prin variatele sale trăiri întru acestea - să continue să aplice aceasta, pentru a 
deveni din ce în ce mai conştient de unicitatea sa, de conştiinta sa, de 
unitatea cu acea conştienţă de a fi una cu această lege pusă în practică, cu 
această iubire materializată în viaţa sa? Aşa cum ni s-a spus: „Fă ceea ce ştii 
să faci astăzi şi apoi următorul pas îţi va fi dat ţie” ... Şi printr-o astfel de 
trăire, vei ajunge din ce în ce mai mult la conştientizarea Fiinţei Lui sălăşluind 
în tine! Nu întru gloria deşartă, nu întru savoare; ci mai degrabă ca: 


„lată-mă, Doamne, foloseşte-mă! Lasă-mă să fiu o cale de binecuvântare 
pentru cineva astăzi; pentru ca iubirea Ta, slava Ta, unitatea Ta să se 
manifeste mai mult, nu numai în viaţa mea, ci şi în a acelora pe care eu îi 
întâlnesc zi de zi.” (601-11) 


Atunci când Marea Poruncă ne aminteşte importanţa iubirii lui Dumnezeu cu 
toată inima, cu tot cugetul şi sufletul, ne-am putea întreba cum am putea noi 
aplica aceasta în viaţa noastră de zi cu zi? Mai simplu spus, aceasta se face 


139 


DOUĂSPREZECE LECȚII DE SPIRITUALITATE PERSONALĂ 


prin rugăciune, meditaţie şi prin fapte. De fapt, rugăciunea şi meditaţia sunt 
în ultima instanță esenţiale în a ne ajuta să învăţăm cum să iubim. În plus, 
adevărata iubire faţă de Divinitate poate fi trăită prin meditație. Motivul este 
faptul că prin armonizare, etalonul divin lăuntric este impulsionat să devină o 
parte mai importantă a conştiinţei noastre. Şi în principal, etalonul Conştiinţei 
Hristice, este un etalon al iubirii: 


Lasă să pătrundă în tine acel duh care a fost în Hristos. Nu pentru tine, ci 
pentru ca ceilalţi să poată cunoaşte iubirea lui Dumnezeu. Trăieşte deci, 
astfel încât să manifeşti acea iubire. (281-65) 


Odată ce Dumnezeu este iubire, revărsarea iubirii este nesfârşită. Când avem 
un prieten, sau un iubit, iubirea pe care o avem către acea persoană nu scade 
pe măsură ce ne facem alţi prieteni. Felul în care iubim necondiţionat acea 
persoană, pe care o păstrăm cu cea mai mare dragoste în inimile noastre, 
este de aceeaşi manieră cu felul în care trebuie să ajungem să simţim pentru 
fiecare persoană care intră în vieţile noastre. În cele din urmă, trebuie să 
învăţăm să iubim până şi pe cel mai înverşunat „duşman”, chiar şi pe cei ce nu 
par să ne răspundă cu iubire: 


Căci cel ce nutreşte iubirea care este fără disimulare, care este fără favoare, 
care este fără acele lucruri de auto-indulgenţă sau preamărire de sine, se 
îndreaptă către calea ce poate fi deschisă către sine, pentru o înţelegere din 
ce în ce mai mare. (470-11) 


În Scripturi, lisus a accentuat importanţa iubirii noastre pentru alţii. De fapt, 
El a dat o „poruncă nouă” [loan 13:34] care spune: 


„lubiţi-vă unii pe alţii, aşa cum v-am iubit Eu.” 


În conformitate cu Edgar Cayce, acea iubire a fost una total dezinteresată. 
Atunci când suntem capabili să iubim dezinteresat o altă persoană, atunci 
legătura persoanei cu ea sau cu el însuşi, precum şi legătura cu Dumnezeu 
devine mai importantă decât legătura acesteia cu noi. Aceasta este iubirea în 
care nu există nici un gând de interes personal. Un exemplu simplu ar putea fi 
exprimat printr-o ascultare atentă. Încercaţi pur şi simplu să vă faceţi timp să 
ascultați pe deplin o altă persoană fără a încerca să daţi nici un răspuns, 
încercați doar să fiți prezent cu adevărat, ca o ureche atentă la cineva aflat în 
impas. Numai fiind tăcuțţi în noi înşine putem auzi mai bine o altă persoană, 


140 


DOUĂSPREZECE LECȚII DE SPIRITUALITATE PERSONALĂ 


deci, numai îndepărtarea propriilor motivații ne permite să fim un canal mai 
bun de iubire către ceilalți. Căci pentru mulţi dintre noi, una dintre cele mai 
dificile lecţii pe care le întâmpinăm, este de a învăţa să ne iubim pe noi înşine. 
Chiar dacă iubirea, pentru ceilalţi este crucială pentru o viaţă plină de iubire, 
aceasta devine posibilă numai atunci când este echilibrată prin iubirea de 
sine. De fapt, ori de câte ori unii au dorit să afle cum ar fi putut să 
îmbunătăţească anumite legături - învățând cum să iubească pe altcineva - 
citirile le-au spus că un pas important (pe lângă a fi de ajutor şi a face ceea ce 
ştiau să facă) era să se iubească mai mult şi să se înțeleagă mai bine pe sine. 
Uneori, acest lucru poate părea dificil. Şi totuşi, trebuie să ne străduim să ne 
amintim că fiecare are în lăuntrul său potenţialul de a fi integru şi de a fi un 
canal al lubirii Divine. 


Sinele în trup elevează greoi, pentru că sunteţi doar oameni, pentru că 
sunteţi limitați; aveţi un început, aveţi un sfârşit al răbdării voastre, al 
iubirii, al speranţei, al fricii, al dorinţei voastre. Acestea trebuiesc luate în 
considerare de asemenea; nu atât pentru sine, dar atunci când aceste 
probleme ne apasă, aşa cum El a dat, nu poţi străbate calea de unul singur, 
ci El a promis în Conştiinţa Hristică să te întărească, să-ţi dea viaţă, şi 
aceasta din abundență. (3161-1) 


În scopul elevării către moştenirea destinului nostru, trebuie să începem să 
ne iubim pe noi înşine (şi unul pe altul) aşa cum suntem iubiți de Dumnezeu. 


Căci fiecare îşi dă seama, conform acestor principii adevărate, că, dacă 
Dumnezeu nu l-ar iubi, ce şanse ar mai fi pentru om să-şi găsească drumul 
de întoarcere la Dumnezeu? Astfel, fiecare trebuie să facă pentru alţii, ceea 
ce ar dori ca Fratele lui, Hristos, Dumnezeu Tatăl, să facă pentru el; şi să 
aplice bineînțeles mai întâi, la sfârşit şi întotdeauna, rugăciunea Lui: „Şi ne 
iartă nouă, greşelile nostre, precum şi noi iertăm greşiţilor noştri.” Deci, din 
ce în ce mai puţin pentru sine, din ce în ce mai mult din iubirea perfectă, 
fără disimulare, păstrând această credinţă. Află că odată ce există o 
activitate a binelui, binele poate doar să răspândească sămânţa adevărului. 
Şi va fi pentru fiecare aşa cum a fost spus fiilor lui Israel. Ei au intrat pe 
Pământul Făgăduinţei nu datorită cinstei lor, ci datorită iubirii Tatălui 
pentru cei ce au încercat să trăiască cinstit. (5758-1) 

CONCLUZIE 


Căci acestea sunt momentele şi ocaziile când trebuie făcut orice efort 
pentru a păstra universalitatea iubirii aşa cum a fost şi este arătată de cei ce 
caută calea prin El - Cel ce este Lumina Lumii! (877-29) 


lubirea lui Dumnezeu este nemărginită. Aşa cum soarele îşi trimite căldura şi 
lumina peste fiecare şi peste toate fără judecată sau condiţii, iubirea lui 
Dumnezeu se revarsă peste fiecare în mod egal. Creatorul iubeşte şi pe cel 
drept şi pe cel nedrept, şi pe cel bun şi pe cel rău, pe cei ce au credinţă şi pe 
cei ce au pierdut-o, şi pe cei pe care noi îi urâm precum şi pe cei pe care-i 
iubim necondiţionat. 


lubirea lui Dumnezeu este disponibilă în fiecare circumstanţă, în fiecare 
activitate - Fiinţa lui inundă întreaga Creaţie. A iubi pe Domnul Dumnezeul 
nostru cu toată inima, cu tot cugetul şi cu tot sufletul şi a iubi aproapele ca pe 
noi înşine, este toată Legea lui Dumnezeu - este scopul existenţei noastre pe 
pământ. 


Pentru acest scop aţi venit voi în această viaţă; pentru a putea slăvi această 
conştiinţă, această conştienţă a prezenţei Lui, a Duhului Său sălăşluind în 
tine. Exprimaţi acest lucru prin comportarea voastră, prin felul în care 
manifestaţi iubirea voastră pentru alţii pentru, zi de zi. (1348-1) 


Căci amintiţi-vă Legea. Bucățica mică de drojdie dospeşte tot aluatul. Din nou 
se poate repeta - este puţin câte puţin, rând pe rând, percept după percept. 
Nu pentru că omul nu ştie, nu a auzit despre acele activităţi necesare în viața 
fiecăruia - pentru a aduce fericita zi a Domnului - ci pentru că el are nevoie să 
i se amintească iarăşi şi iarăşi. 

Căci sunt cu toţii copii şi toţi caută calea, adesea bâjbâind orbeşte, 
urmându-i pe cei ce i-ar putea conduce încoace sau încolo, atunci când este 
nevoie să se reamintească faptul că trebuie să ne iubim unul pe altul aşa 
cum Dumnezeu l-a iubit pe om şi a manifestat acea iubire ... dacă cei ce 
caută nu vor face decât să-şi deschidă inimile, ochii, sufletele, către 
minunata iubire pe care Dumnezeu Tatăl a revărsat-o peste fiii oamenilor. 
(251-110). 

lubirea nu este un lucru ce trebuie păstrat, ci mai degrabă o conştienţă ce 
trebuie trăită. lubirea Divină este iubirea sub cea mai înaltă formă a ei. Este o 
stare de conştienţă ce permite Divinităţii să lucreze prin noi. Nu este posesivă 
sau condiţională. Nu este niciodată geloasă sau nesigură. Ea este întărită de o 
conştiență a unităţii, deoarece amprenta Creatorului se află peste tot în 
Univers. 


Indiferent de cine suntem, în cele din urmă, moştenirea, destinul nostru este 
acela de împlini lucrurile pentru care am fost creați. Avem capacitatea de a 
ne explica şi de a înțelege şi de a dori să fim o cale a lucrării lui Dumnezeu pe 
pământ. Numai în acest fel cooperăm pe deplin cu Forţele Creatoare. Noi am 
uitat legătura noastră cu Divinitatea. Suntem copiii lui Dumnezeu cu 
responsabilitatea de a aduce Duhul Lui pe pământ. Dacă vom ajunge cu 
adevărat să ne cunoaştem aşa cum suntem ştiuți de Dumnezeu, aceasta va 
cere armonizare şi punere în practică. Unul dintre cele mai importante lucruri 
pe care le putem face este să alegem o motivaţie şi un ideal pentru vieţile 
noastre şi să permitem Duhului lui Hristos să se manifeste prin noi. 


În măsura în care alegem gândul şi fapta dreaptă, cultivăm adânc în noi 
credința. Cu cât creşte credinţa, cu atât creşte capacitatea dea fi folosiți ca un 
canal al Duhului Sfânt. Viața noastră devine mai virtuoasă şi înțelegerea 
noastră se măreşte ca expresie a integrității noastre lăuntrice. 


Toate sufletele împărtăşesc acelaşi etalon al Integrităţii care caută mereu să- 
şi regăsească exprimarea. Prin prietenie dobândim realizarea acestei legături 
între unul şi celălat şi a legăturii noastre cu Dumnezeu. Şi cu răbdare vom fi şi 
mai mult în posesia capacităţii sufletului de a permite lubirii, Legilor şi Fiinţei 
lui Dumnezeu să curgă prin vieţile noastre, în manifestare. Indiferent unde ne 
aflăm în acest moment, Conştiința Hristică stă la uşa conştiinţei noastre 
prezente. Acest Etalon Hristic ne va permite să ajungem să ne dăm seama că 
ne aflăm mereu în prezenţa Lui. Tot ceea ce trebuie să facem pentru a 
exprima Duhul Hristic este să depăşim acele obstacole ce stau între noi şi 
cunoaşterea acelei conştiinţe şi El va veghea fiecare pas al nostru. Odată ce 
Dumnezeu se află în tot ce există, atunci tot ce există este Dumnezeu. Prin 
lepădarea de sine, putem cultiva conştientizarea acelei unităţi şi putem 
începe s-o trăim. În ultimă instanţă, această conştientizare şi expresia ei este 
cel mai mare dar de iubire de la Dumnezeu: 

Lui, sau ei, celui ce este credincios i se va da o coroană de lumină. Şi numele 
Lui va fi mai presus de orice nume; căci voi cei ce aţi văzut lumina ştiţi în 
cine aţi crezut şi ştiţi că în trupul vostru, în propriul vostru suflet se află 
templul Dumnezeului viu şi că acesta poate acţiona în relaţiile voastre cu 
aproapele în asemenea măsură, încât puteți deveni râuri de lumină, de 
cunoaştere, ca nişte munți de tărie, ca nişte păşuni pentru cei înfometați, ca 
odihna pentru cei obosiţi, ca forța pentru cei slabi. Păstraţi credinţa! (281- 
28) 


Suntem companioni şi co-creatori cu Dumnezeu. Să manifestăm de acum 
înainte iubirea pe care Creatorul o are pentru noi lăsând-o să curgă pe 
pământ. Şi zi de zi, pe măsură ce vom face ceea ce El ar dori ca noi să facem, 
devenind căi ale binecuvântărilor Lui pentru alții, vom merita în cele din urmă 
să ne numim Copiii lui Dumnezeu. 


Dragostea îndelung rabdă, dragostea este binevoitoare, dragostea nu 
pizmuieşte, nu se laudă, nu se trufeşte. Dragostea nu se poartă cu necuviință, 
nu caută ale sale, nu se aprinde de mânie, nu gândeşte răul. Nu se bucură de 
nedrepate, ci se bucură de adevăr. Toate le suferă, toate le crede, toate le 
nădăjduieste, toate le rabdă. 


Şi acum rămân acestea trei: credința, nădejdea, dragostea. lar mai mare 
dintre acestea este dragostea. [Corinteni 13:4-7,13] 


Căci porunca acesta care ţi-o poruncesc eu astăzi nu este neînţeleasă de tine 
şi nu este departe. Ea nu este în cer, ca să zici: Cine se va sui pentru noi în cer, 
ca să ne-o aducă şi să ne-o dea s-o auzim şi s-o facem? Şi nu este ea nici peste 
mare, că să zici: Cine se va duce pentru noi peste mare, ca să ne-o aducă, să 
ne facă s-o auzim şi s-o împlinim? 


Ci Cuvântul acesta este foarte aproape de tine; El este în gura ta şi în inima ta 
ca să-l faci. [Deuteronomul 30:11-14] 


Întrebare: Conştiinţa Hristică trebuie să fie descrisă ca fiind conştiinţa 
lăuntrică a fiecărui suflet, impregnată în el ca etalon, aşteptând spre a fi 
trezit de dorinţa împlinirii unității sufletului cu Dumnezeu? 


Răspuns: Corect. Aceasta este ideea cu exactitate! (5749-14) 

... Să iubeşti pe Domnul Dumnezeul tău, cu toată inima ta, cu tot sufletul tău, 
şi cu tot cugetul tău. Aceasta este marea şi întâia poruncă. lar a doua, la fel ca 
aceasta: Să iubeşti pe aproapele tău ca pe tine însuţi. [Matei 22:37-39] 


Toată legea este să iubeşti pe Domnul Dumnezeul tău, cu toată inima ta, 
sufletul tău, cu toată fiinţa ta; pe aproapele tău ca pe tine însuţi. Aceasta 
este toata legea, acesta este scopul deplin pentru o viaţă, o activitate, a 
unei entități în orice viaţă dată sau personală sau înfăţişare chiar de-a 
lungul călătoriilor într-un plan material. (1464-2) 


O altă pildă le-a pus înainte, zicând: „Împărăţia cerurilor este asemenea 
grăuntelui de muştar, pe care, luându-l, omul l-a semănat în țarina sa, şi care 
este mai mic decât toate seminţele, dar când a crescut, este mai mare decât 
toate ierburile şi se face pom, încât vin păsările cerului şi se sălăşluiesc în 
ramurile lui”. 


Altă pildă le-a spus lor: „împărăţia Cerurilor este asemenea aluatului pe care, 
luându-l, o femeie l-a ascuns în trei măsuri de făină, până ce s-a dospit toată”. 
[Matei 1:31 -33] 


Căci tu te înalţi spre rai, nu mergi în rai. Este înscris în propria ta conştiinţă 
ca tu să te înalți acolo. (3409-1) 

CE ESTE A.R.E.? 


Asociaţia pentru Cercetare şi Iluminare (The Association For Research and 
Enlightenment, Inc, - A.R.E.) este sediul central internaţional pentru lucrarea 
lui Edgar Cayce (1877-1945), care este considerat ca fiind cel mai bine 
documentat medium al sec XX (N.R.: până în prezentul lui). Fondată în 1931, 
A.R.E. constă într-o comuniune de oameni din toate straturile sociale ale vieţii 
şi tradițiile religioase, care au descoperit în citirile lui Edgar Cayce interpretări 
pline de înţeles şi transformatoare ale vieţii. 


Deşi sediul central al A.R.E. este situat în Virginia Beach-Virginia, unde 
vizitatorii sunt întotdeauna bineveniți, comunitatea A.R.E. este o reţea 
globală de persoane care ţin conferinţe şi întreprind activități educaţionale 
peste tot în lume. Oameni de toate vârstele sunt invitați să participe la 
programe ce se focalizează asupra unor subiecte ca sănătatea holistică, 
visele, reîntruparea, meditaţia şi spiritualitatea personală. 


Pe lângă grupurile de studiu şi diferite activități, A.R.E. oferă membrilor ei 
beneficii şi servicii, un magazin bilunar, un ziar, extrase din citirile lui Edgar 
Cayce, conferințe, turnee internaţionale, un plan de învățământ pentru un 
curs de masaj, o impresionantă reţea de voluntari, o tabără de agrement 
pentru copii şi adulţi, A.R.E. având contacte peste tot în lume. 


A.R.E. menţine de asemenea şi o afiliere cu Atlantic University, care oferă un 
program de masterat în Studii  Transpersonale. Pentru informaţii 
suplimentare, vă rugăm contactaţi: 


A.R.E. 
67th St, and Atlantic Ave. P.D. Box 595 
Virginia Beach, VA 23451-0595 


(757) 428-3588 sau 1-800-333-4499 

